
Kilmerių šeimai 

Ne tos durys 


> 


T“ pasakojimas apie įvykius, nutikusius labai seniai, 
tais laikais, kai tavo senelis buvo dar vaikas. Ir ši 
istorija labai svarbi, nes ji atskleidžia, kaip prasidėjo pir- 
mosios kelionės iš mūsų pasaulio į Narnijos šalį ir atgal. 
Anomis dienomis ponas Šerlokas Holmsas tebegy- 
veno Beikerio gatvėje, o Beisteiblių vaikai ieškojo lobio 
Levišam Roude. Anais laikais, jei buvai berniukas, priva- 
lėjai kiekvieną mielą dieną nešioti kietą Irono mokyklos 
apykaklę, o tvarka mokyklose buvo kur kas griežtesnė 
nei dabar. Užtat maistas buvo gardesnis, o jau saldumy- 
nai... verčiau net nepasakosiu, kokie jie būdavo skanūs ir 
nebrangūs, tik veltui varvinsite seilę. Ir dar anais laikais 
Londone gyveno tokia mergaitė, vardu Polė Plamer. 
Gyveno ji viename iš ilgos eilės namų, sujungtų tarpu- 
savyje. Tą rytą ji buvo išėjusi į kieme žaliuojantį sodelį - 
ir čia virš tvoros, skiriančios nuo kaimynų sodelio, neti- 
kėtai kyštelėjo berniuko galva. Polė labai nustebo: iki šiol 
kaimynystėje nebuvo jokių vaikų, kurie galėtų karstytis 


tvoromis, - tame name, įsikūrę po vienu stogu, gyveno 

tik ponas Keterlis ir panelė Keterli, brolis ir sesuo, ne pir- 
mos jaunystės senbernis ir senmergė. Tad Polė netverda- 
ma smalsumu sužiuro į išnirusį virš tvoros nepažįstamą 
veidą. Šis buvo labai jau murzinas. Ko gero, labiau ne- 
išsiterliotum net tuomet, jeigu pirmiausia išsižemėtum 
delnus, o paskui gerai išsiverktum, rankomis braukdamas 
ašaras. Beje, daugmaž tai berniukas ką tik ir darė. 

— Sveikas, - tarė Polė. 

— Labas, - atsakė berniukas. - Kuo tu vardu? 

— Polė, - pasisakė Polė. - O tu? 

— Aš - Digoris, - prisistatė berniukas. 

— Na ir vardas, griūk juokais! - nesusilaikė Polė. 

— Nė perpus tiek nejuokingas, kaip Polė, - pasišiaušė 
Digoris. 

— Ot ir taip, juokingas, - laikėsi savo Polė. 

— Ot ir ne, - nenusileido Digoris. 

- Šiaip ar taip, aš bent jau nevaikštau nesipraususi, — 
pareiškė Polė. - Nusiprausti ne prošal būtų ir tau, ypač 
jei ką tik... — „išsižliumbei“, vos nepasakė ji, bet prikan- 
do liežuvį. Šitaip leptelėti būtų pernelyg nemandagu. 

— Gerai jau, gerai, taip ir buvo, - pripažino Digoris 
jau gerokai garsiau, matyt, taip susisielojęs, kad jam buvo 
nė motais, jei kas nors sužinos, kad jis verkęs. - Galima 
pamanyti, kad tu pati nežliumbtum, jei visą gyvenimą 
būtum gyvenusi kaime, turėjusi nuosavą ponį, jei pro 
pat sodą būtų tekėjusi upė - ir staiga būtum įkišta į šito- 
kią šlykščią skylę. 

- Londonas - ne skylė, - pasipiktino Polė. Tačiau 


berniukas, pernelyg susikrimtęs, kad ją išgirstų, lyg nie- 
kur nieko kalbėjo toliau: 


— Ir dar, jei tavo tėtis būtų išvažiavęs į Indiją, ir jeigu 
tau reikėtų persikraustyti gyventi pas tetą ir kuoktelė- 


jus; dėdę (argi kam nors šitai pariktų?), ir dar jei taip 

įvyktų dėl to, kad jiems tenka rūpintis mama, o rūpintis 
mama reikia dėl to, kad ji labai serga ir greitai... greitai... 
mirs... - Jo veidas negražiai persikreipė, kaip nutinka vi- 
sada, kai stengiesi trūks plyš nepralieti ašarų. 

— Aš nežinojau. Man labai gaila, - droviai pratarė 
Polė. Paskui, nebesumodama, ką galėtų pridurti, o drau- 
ge panūdusi nukreipti Digorio mintis į linksmesnius 
dalykus, paklausė: 

— Ar ponas Keterlis tikrai kuoktelėjęs? 

— Na, - atsakė Digoris, - jis arba iš tiesų išprotėjęs, 
arba esama kažkokios paslapties. Palėpėje jis įsirengęs 
kabinetą, ir teta Letė sako, kad ten man nevalia ir kojos 
kelti. Iškart skamba įtartinai, ar ne? Ir dar vienas daly- 
kas. Kada susėdame prie stalo, kai tik jis bando ką nors 
man pasakyti - kalbėtis su ja net nemėgina, - ji kaipmat 
jį užčiaupia. Sako maždaug: „Nekvaršink berniukui gal- 
vos, Endriau“ Arba: „Kaip kažin ką, Digoriui tai visiš- 
kai neįdomu“ Arba: „Nagi, Digori, kodėl tau neišėjus 
pažaisti sode?“ 

— O kąjis nori tau pasakyti? 

— Kad nežinau. Jis niekad nesuspėja net dorai pradėti. 
Bet ir tai dar ne viskas. Vieną vakarą... iš tikrųjų tai — va- 
kar vakare... kai, eidamas į savo kambarį gulti, pasukau 
pro laiptus į palėpę (laiptų papėdėje galiu vaikščioti kiek 
tinkamas, ir man pačiam laiptai nė motais), išgirdau iš 
ten sklindantį riksmą - tikrai tikrai. 


— Gal jis ten laiko užrakinęs pamišėlę žmoną? 

— Taigi, ir aš apie tai pagalvojau. 

— O galjis - pinigų padirbinėtojas? 

— O gal kadaise buvo piratas? Visai kaip tas, iš „Lobių 
salos“? Galbūc jis slapstosi nuo buvusių bendrų? 

— Čia tai bent! — sušuko Polė. - Nė nebūčiau pama- 
niusi, kad tavo namas toks įdomus! 

— Gal tau jis ir atrodo įdomus, - nesutiko Digoris, — 
bet kažin ar tau patiktų, jeigu reikėtų ten nakvoti. Ma- 
nai, labai smagu, kai guli negalėdamas užmigti, ir staiga 
išgirsti dėdės Endriaus žingsnius, patyliukais artėjančius 
koridoriumi prie tavo kambario durų;? Ir dar tos jo akys, 
tokios baisios. 

Štai šitaip Polė ir Digoris susibičiuliavo. Buvo pati va- 
saros atostogų pradžia, be to, nei vienas, nei kitas neiš- 
važiavo prie jūros, tad juodu susitikdavo beveik kiekvie- 
ną dieną. 

Bene svarbiausia priežastis, lėmusi jų nuotykius, buvo 
šalti ir lietingi orai - tokios darganotos vasaros nebūta 
jau daugelį metų. Be paliovos merkiantis lietus vis nu- 
vydavo juos po stogu, galima sakyti, netgi paakino imtis 
namų vidaus tyrinėjimų. Tiesiog neįtikėtina, kiek erdvės 
tyrinėjimams, apsiginklavęs žvakigaliu, gali aptikti di- 
deliame name ar. juo labiau - sujungtų namų virtinėje. 
Polė jau kažin kada buvo aptikusi, kad pro vienas pa- 
lėpės sandėliuko dureles galėjai pakliūti prie vandens 
rezervuaro, už kurio vėrėsi tamsi ertmė - į šią irgi buvo 


galima patekti, atsargiai palypėjus dar šiek tiek aukščiau. 

Tamsioji ertmė buvo ilga kiaurymė, iš vienos pusės ri- 
bojama mūro sienos, o iš kitos - nuolaidaus stogo. Tarp 
stogo dangos plokščių aiškiai matėsi šviesos ruoželiai. 
Šis tunelis buvo be grindų: žengti reikėjo nuo vienos 
sijos ant kitos, o jungė jas tik tinko sluoksnis. Jeigu ne- 
tyčia atsiremtum koja į jį, išsyk nugarmėtum į kambarį 
apačioje. Nedideliame kiaurymės ruože, iškart už van- 
dens rezervuaro, Polė buvo įsirengusi kontrabandinin- 
ko urvą. Susitempė čionai kaugę senų pakuočių dėžių, 
sulūžusių taburečių sėdynių ir panašaus pagrindui tin- 
kamo gero, išklojo juo tinko sluoksnį tarp dviejų sijų ir 
šitaip įsitaisė šiokias tokias grindis. Čia ji laikė skrynelę 
su visokiausiomis brangenybėmis, tarp jų —- ir rašomos 


knygos rankraštį, dažniausiai apsirūpindavo ir keliais 

obuoliais. Slėptuvėje ji dažnai patyliukais ištuštindavo 
imbierinio alaus buteliuką, o landynė su išrikiuota pa- 
sieniu tuščių butelių virtine dar labiau priminė kontra- 
bandininko urvą. 

Digoriui urvas patiko (Polė taip ir neparodė jam savo 
knygos), bet tyrinėjimai masino dar labiau. 

— Nagi, kaip manai, - kartą pasakė jis, - kiek tęsiasi 
šita kiaurymė? Ar ji užsibaigia sulig galine namo siena? 

— Ne, - atsakė Polė. - Sienos kiaurai stogą neišlenda. 
Vadinasi, urvas driekiasi tolyn. Bet ar toli - aš nežinau. 

— Vadinasi, galėtume pereiti viršum visos namų eilės. 

— Taigi, kad galėtume, - sutiko Polė. - Ir žinai ką?.. 

— Ką? 

— Galėtume įsigauti į kitus namus! 

— Na taip, kad mus sučiuptų kaip kokius plėšikus! Tai 
dėkui. 

— Nevaidink kažin kokio rimtuolio. Aš pagalvojau tik 
apie vieną namą — tą, kuris stovi iškart už jūsiškio. 

— O kuo jjis ypatingas? 

— Nagi, namas negyvenamas! Tėtis sako, kad jis riog- 
sojo tuščias dar tuomet, kai čia įsikūrėme mes. 

— Vadinasi, tikriausiai mums vertėtų užmesti akį, - at- 
lyžo Digoris. 

Mintis jį sužavėjo kur kas labiau, nei galėjai pamanyti, 
pasiklausęs jo šnekos. Mat Digoris, kaip kad būtų nutikę 
ir bet kuriam iš jūsų, jau suko galvą, dėl kokių priežasčių 


namas šitaip ilgai stovi negyvenamas. Apie tą patį galvo- 

jo ir Polė. Nei vienas, nei kitas neištarė: „Ien vaidenasi: 
Ir dar abu jautė: jeigu pasiūlymas bus įvardytas žodžiais, 
tuomet neįgyvendinti tokio sumanymo galėtų nebent 
beviltiškas sukiužėlis. 

— Gal tuojau part ir pamėginkime ten patekti? - ga- 
liausiai prasižiojo Digoris. 

— Gerai, - iškart atsakė Polė. 

- Jeigu nenori, gali ir neiti, - pridūrė Digoris. 

— Eisi tu - eisiu ir aš, - patikino ji. 

— O kaip sužinosime, kad jau praėjome mano namą ir 
atsidūrėme virš gretimo)? 

Juodu nutarė, kad geriausia būsią traukti į sandėliu- 
ką ir išmatuoti jo dydį tokio ilgumo žingsniais, kokiais 
tenka žengti nuo vienos sijos ant kitos. Šitaip paaiškėtų, 
kiek stogo sijų tenka vienam kambariui. Paskui reikėtų 
pridėti dar keturias - tiek jų turėtų būti koridoriuje, 
jungiančiame dvi palėpės patalpas Polės name, ir ga- 
liausiai tarnaitės kambarėliui skirti tiek pat, kiek gausią 
suskaičiavę sandėliuko sijas. Viską sudėję, žinotų namo 
ilgį. Padvigubinus jį, išeitų nuotolis iki Digorio namo 
galo. Tada durys, kurias aptiktų dar toliau, turėtų vesti 
į apleistojo namo palėpę. 

— Tiesą sakant, nemanau, kad tasai namas - iš tikrųjų 
tuščias, — tarė Digoris. 

— O ką manai? 

— Manau, kad ten kas nors gyvena, tik slapčia, atei- 


na ir išeina nakties tamsoje, pasišviesdami pridengtu ži- 

bintu. Ko gero, aptiksime nuožmių ir nebeturinčių kur 
trauktis nusikaltėlių irštvą, paskui už tai gausime atlygį. 
Kad namas šitiek metų būtų negyvenamas... nesąmonės. 
Nebent esama kažin kokios paslapties. 

— Tėtis mano, kad ten kiaura kanalizacija, - pareiškė 
Polė. 

— Fui! Tie suaugusieji amžinai prisigalvoja pačių nej- 
domiausių paaiškinimų, - pasipiktino Digoris. 

Dabar, kai juodu šnekučiavosi ne mirgančios žvakės 
liepsnelės prietemoje Kontrabandininkų Urve, o saulės 
nutviekstoje palėpėje, tikimybė, kad apleistas namas bus 
apniktas vaiduoklių, atrodė gerokai menkesnė. 

Kai išmatavo palėpės ilgį, jiems teko susėsti, pasiimti 
pieštuką ir visa kita apskaičiuoti. Rezultatus iš pradžių 
gavo skirtingus. Ir net tuomet, kai sutarė dėl galutinės 
sumos, tikrai neguldyčiau galvos, kad ji buvo teisinga. 
Juodu pernelyg nekantravo leistis į žygį. 

— Reikia saugotis, kad man - nė krebžt, - perspėjo 
Polė, kai jie vėl įsiropštė į ertmę už vandens rezervuaro. 
Kadangi proga buvo išties svarbi, abu pasiėmė po žvaki- 
galį (šito gero Polės urve buvo į valias). 

TIvyrojo aklina tamsa, nosį kuteno dulkės, traukė 
skersvėjai. Vaikai žengė nuo vienos sijos ant kitos be gar- 
selio, nesikalbėdami, tik prorečiais kuštelėdami kits ki- 
tam: „Dabar mes - ties žavo palėpe“, - arba: „Atsidūrė- 
me ties pačiu 72220 namo viduriu“ Nei vienas, nei kitas 


nė kartelio nekluptelėjo, neužgeso ir žvakės, ir pagaliau, 

dešinėje pusėje, jie įžiūrėjo nedideles dureles mūro sie- 
noje. Šiapus, savaime suprantama, nebuvo nei užšovo, 
nei rankenos - durelės, aišku, atidarinėjamos iš vidaus, 
ne iš išorės, — tačiau buvo sklendė (kokios neretai įtaiso- 
mos indaujos durelių vidinėje pusėje). Vaikai neabejojo, 
kad šią jiems pavyks įveikti. 

— Bandom? - paklausė Digoris. 

— Eisi tu - eisiu ir aš, - dar sykį pakartojo Polė. 

Abu suvokė, kad reikalas darosi labai jau rimtas, bet 
trauktis neketino nė vienas. Digoris, kad ir ne visai len- 
gvai, vis dėlto atitraukė sklendę. Durys atsilapojo, ir 
vaikai nejučia ėmė markstytis nuo staiga plūstelėjusios 
dienos šviesos. Prasimirksėję abu taip ir sustingo lyg nu- 
diegti: priešais juos atsivėrė anaiptol ne apleista palėpė, 
o baldais apstatyta patalpa. Vis dėlto iš pirmo žvilgsnio 
atrodė, kad čia nesama nė gyvos dvasios. Bent jau tyla 
viešpatavo visiška. Smalsumo kutenama Polė pamiršo ir 
baimę. Mergaitė užpūtė žvakę ir be garselio, lyg pelytė, 
įtykino į keistąjį kambarį. 

Sienos ir lubos čia, žinoma, buvo kaip tikroje palėpė- 
je, tačiau apstatymu kambarys labiau priminė svetainę. 
Sienų net dorai nesimatė per gausybę lentynų, o šios 
buvo prigrūstos knygų. Židinyjė kūrenosi ugnis (turbūt 
prisimenate - tų metų vasara buvo ypač šalta ir lietinga), 
o priešais židinį, atsuktas į ugnį, stovėjo didžiulis fotelis 
aukšta atkalte. Įsispraudęs tarp šio ir durelių, kur stovi- 
niavo Polė, beveik visą patalpą užgriozdino įspūdingo 
didumo stalas, apkrautas kuo tik nori: knygomis, storais 
rašymo sąsiuviniais, rašalo buteliukais, plunksnakočiais, 
vašku antspaudams; buvo net mikroskopas. Tačiau pir- 
miausia mergaitės dėmesį prikaustė skaisčiai raudonas 
padėklas, ant kurio švietė žiedai. Sudėti poromis: gelto- 


nas ir žalias, paskui — tarpelis, tada vėl geltonas žiedas, 

vėl žalias. Ne didesni už paprasčiausius žiedus, jie vis 
dėlto taip skaisčiai spindėjo, kad iškart traukė akį. Nega- 
lėtum net įsivaizduoti dar dailesnių blizgančių žiedelių. 
Jeigu Polė būtų buvusi nors trupučiuką mažesnė, būtų 
išsyk panūdusi vieną įsikišti į burną. 

Kambaryje tvyrojo tokia tyla, kad buvo tiesiog neį- 
manoma neatkreipti dėmesio į laikrodžio tiksėjimą. Vis 
dėlto, kaip netrukus įsitikino Polė, tyla nebuvo tokia 
jau absoliuti. Kažkas tylutėliai dūzgė, tylut tylutėliai, 
vos girdimai. Jei anais laikais jau būtų buvę išrasti dul- 
kių siurbliai, mergaitė būtų pamaniusi, kad kažkur, gana 
toli, ūžia dulkių siurblys - gal už keleto kambarių ir ke- 
liais aukštais žemiau. Tačiau šis garsas buvo malonesnis 
ausiai, tartum melodingesnis, tik pernelyg tylus, kad ga- 
lėtum gerai įsiklausyti. 

— Tvarkelė - čia nieko nėra, - per petį tarstelėjo Polė 
Digoriui. Jau net nesivargino kuždėti. Pro dureles vidun 
šmurkštelėjo ir Digoris - markstydamasis ir siaubingai 
išsipurvinęs. Kaip, beje, ir Polė. 

— Nieko gera, - pareiškė jis. - Vis dėlto namas anaip- 
tol ne apleistas. Verčiau nešdinkimės iš čia, kol niekas 
neatėjo. 

— Kaip tu manai, kas tai galėtų būti? - paklausė Polė, 
rodydama ryškiaspalvius žiedus. 

— Nagi, dingstam, - subruzdo Digoris. - Kuo grei- 
čiau... 

Kad ir ką ketino sakyti, taip ir liko nepasakęs, mat tą 
akimirką kai kas atsitiko. Krėslas aukšta atkalte staiga 

sujudėjo, o iš jo, tarsi koks demonas iš ūmai atsivėrusios 
angos pantomimos teatre, pakilo grėsminga dėdės En- 
driaus figūra. Vadinasi, jų pakliūta anaiptol ne į apleisrą- 
jį namą — jie atsidūrė Digorio name ir netgi uždrausta- 
jame palėpės kabinete! Abu vaikai tik aiktelėjo, akimoju 
perpratę, kaip baisiai suklydo. Abiem iškart pasirodė, 
kad turėjo laiku susiprasti nukeliavę anaiptol ne pakan- 
kamai toli. 

Dėdė Endrius buvo labai aukštas, perkaręs. Ištįsusia- 
me, švariai nuskustame veide kyšojo smaila nosis, spin- 
dėjo neįtikėtinai blizgančios akys, o viršugalvį dengė su- 
sišiaušusių žilų plaukų kaltūnas. 

Digoris neteko amo: dėdė Endrius dabar kokį tūks- 
tantį kartų labiau baugino nei bet kada anksčiau. Polė 
kol kas dar per daug nepašiurpo, bet neilgai trukus išsi- 
gando ir ji. Mat pirmų pirmiausia dėdė Endrius padarė 
štai ką: nužirgliojo prie kambario durų, užtrenkė jas ir 
pasuko spynoje raktą. Paskui atsigręžė, įsistebeilijo į vai- 
kus savo blizgančiomis akimis ir iššiepė visus dantis. 

— Nuostabu! - pareiškė. - Dabar kvaiša mano sesuo 
negalės prikišti nagų prie jūsų! 

Ko jau ko, o šito užvis mažiausiai galėjai tikėtis iš su- 
augusiojo, ir tai gerokai gąsdino. Polei širdis suspurdėjo 
galugerklyje, abu vaikai suskato trauktis atgal prie du- 
relių, pro kurias ir pateko čionai. Tačiau dėdė Endrius 
buvo mitresnis. Šmurkštelėjo jiems už nugarų, pripuolė 


prie durelių, uždarė ir dar atsirėmė į jas nugara. Paskui 

pasitrynė delnus, sutreškino krumplius. Jo pirštai buvo 
labai ilgi, dailūs ir blyškūs. 

- Tiesiog nesitveriu džiaugsmu, regėdamas jus 
čia, - tarė jis. - Du vaikai - nieko geriau negalėčiau 
net norėti. 

— Pone Keterli, būkit malonus, - prasižiojo Polė. — 
Artėja pietų metas, man reikia namo. Prašau, išleiski- 
te mus. 

— Na ne, kol kas dar ne, - nesutiko dėdė Endrius. — 
Pernelyg puiki proga, negaliu tokios pražiopsoti. Man 
kaip tik reikėjo dviejų vaikų. Supraskite, esu sumanęs 
didį eksperimentą. Jau išbandžiau, kaip tai veikia, su 
jūrų kiaulyte - atrodo, išdegė. Bet jūrų kiaulytė nieko 
negali papasakoti! Be to, jai neįmanoma ir išaiškinti, 
kaip sugrįžti! 

- Klausykite, dėde Endriau, - atitoko Digoris, - jau 
iš tikrųjų pietų metas, netrukus mūsų pasiges. Privalote 
mus išleisti. 

— Privalau? - suabejojo dėdė Endrius. 

Digoris ir Polė susižvalgė. Prasižioti vaikai nebedrįso, 
bet žvilgsniai sakė štai ką: „Argi ne siaubinga?“ ir „Turi- 
me jam įsiteikti. 

- Jeigu dabar išleisite mus papietauti, - pasiūlė 
Polė, - po pietų galėsime grįžti. 

- Kaip galiu žinoti, ar tikrai grįšite? - atsakė dėdė 
Endrius su klastinga šypsenėle lūpose. Bet čia pat jis, re- 


gis, persigalvojo. 

— K3 gi, — tarė, — jei jums tikrai jau metas eiti, vadi- 
nasi, - metas. Nėra ko nė tikėtis, kad tokiems dviem 
jaunuoliams kaip jūs būtų smagu šnekučiuotis su senu 
kriošena. - Jis atsiduso, tada kalbėjo toliau. - Jūs net 
nenutuokiate, koks vienišas kartais jaučiuosi. Tiek to, 
nesvarbu. Eikite, papietaukite. Bet išleisdamas noriu 
įteikti dovaną. Ne kiekvieną dieną į mano nušiurusį, pri- 
šnerkštą kabinetą koją įkelia jauna panelė, ypač, jei man 
bus leista pasakyti, tokia žavi jauna panelė. 

Polė jau buvo beatlyžtanti: galbūt dėdulė vis dėlto ne- 
kuoktelėjęs? 

— Gal norėtum tokio žiedelio, mieloji? - paklausė jos 
dėdė Endrius. 

— Norite pasakyti — vieno iš šitų? Geltono arba ža- 
lio? — sujudo Polė. - Jie tokie žavūs! 

— Ne, žalio nesiūlau, - atsakė dėdė Endrius. - Gaila, 
bec žalių kol kas negaliu dalinti. Užtat geltonąjį gali imti 
kurį tik nori, kartu su nuoširdžiausiais mano linkėjimais. 
Nagi eikš, pasimatuosi. 

Polės baimė galutinai išsigaravo, mergaitė įsitikino, 
kad senasis ponas - anaiptol ne pamišėlis, be to, skais- 
čiai švytintys žiedai kažin kuo traukė. Ji žingtelėjo prie 
padėklo. 

— Ohoho! - išsprūdo jai. - Kaip kažin ką. Tasai zvim- 
bimas čia girdėti kur kas aiškiau. Beveik galima pamany- 


ti, kad šitie žiedai ir zvimbia. 

— Tai bent vaizduotė, mano mieloji, - nusijuokė dėdė 
Endrius. Jo juokas nuskambėjo visiškai nuoširdžiai, bet 
Digoriui pro akis neprasprūdo nekantravimas, kone go- 
dulys, labai jau aiškiai šmėkštelėję dėdės veide. 

— Pole! Nebūk kvaiša! - suriko Digoris. - Neliesk jų! 

Bet buvo jau per vėlu. Sulig šiais jo žodžiais Polė iš- 
tiesė ranką ir palietė žiedą. Ir tą pat akimirksnį, nors ne- 
buvo jokio blyksnio, jokio garso, išvis jokio perspėjimo, 
Polės nebeliko. Digoris ir jo dėdė palėpės kambarėlyje 


liko vieni. 

Digoris ir jo dėdė 


ai atsitiko pernelyg staigiai ir buvo taip siaubinga, 

kad Digoris net baisiausiame košmare nebuvo pa- 
tyręs nieko panašaus; berniukas nesusilaikė neriktelėjęs. 
Dėdė Endrius tučtuojau delnu užspaudė jam burną. 

- Tiktai nerėkauk! - sušnypštė tiesiai Digoriui į 
ausį. - Jei imsi triukšmauti, žiūrėk, dar išgirs tavo mama. 
Pats gerai žinai, kas gali ją ištikti nuo išgąsčio. 

Kaip vėliau sakė pats Digoris, jo vos nesupykino nuo 
šitokio niekingumo, kokio griebtis nepasidrovėjo dėdė 
siekdamas savo tikslų ir įklampindamas jį į šitai. Vis dėl- 
to berniukas, žinoma, tučtuojau užsičiaupė. 

— Na štai, jau geriau, - pagyrė jį dėdė Endrius. - Su- 
tinku, gal ir negalėjai susilaikyti. Iš tiesų, kai pirmą kartą 
savo akimis pamatai ką nors išnykstant, reginys tikrai 
pribloškia. Kai aną vakarą staiga pradingo jūrų kiaulytė, 
ir pats pasijutau sukrėstas. | 

— Tada ir surikote? — paklausė Digoris. 

— Aha, vadinasi, girdėjai? Tikiuosi, nešniukštinėjai 


palei mano duris? 

— Visai ne, - pasipiktino Digoris. - Bet, sakykite, kas 
nutiko Polei ? 

— Gali mane pasveikinti, mielas berniuk, -- pareiškė 
dėdė Endrius trindamasis delnus. - Eksperimentas pa- 
vyko. Mergaitė išgaravo — tiesiog išnyko iš šio pasaulio. 

— Kąjai padarėte? 

— Išsiunčiau - na... kai kur kitur. 

— Ką tai reiškia? — susijaudino Digoris. 

Dėdė Endrius atsisėdo ir tarė: 

— Ką gi, papasakosiu. Esi ką nors girdėjęs apie senąją 
ponią Lefėj? 

— Ji buvo senelės sesuo ar panašiai, tiesa? — atsakė Di- 
goris. 

— Na, ne visai, - patikslino dėdė Endrius. - Ji buvo 
mano krikštamotė. Štai tas portretas ant sienos - tai ji. 

Digoris atsisuko ir pažvelgė į nublukusią nuotrauką. 
Joje buvo įamžinta kažkokia senė su skrybėlaite. Neti- 
kėtai berniukas prisiminė tą patį veidą jau matęs kitoje 
nuotraukoje - senos komodos stalčiuje anuose namuose, 
kaime. Tąsyk jis paklausė mamos, kas toji moteris nuo- 
traukoje, bet mama, regis, nelabai norėjo apie tai kalbėti. 
Veido, galvojo Digoris, tikrai nepavadintum maloniu, bet 
iš tų senovinių nuotraukų niekada nieko negali spręsti. 

— Ar ji... ar tik ji... na, ar apie ją galima pasakyti ką 
nors negera, dėde Endriau? - paklausė Digoris. 

— Ką gi, - dėdė Endrius sukikeno, - priklauso nuo 


to, kas, tavo nuomone, yra 2egera. Dauguma žmonių 

tokio riboto proto! Na taip, senstelėjusi ji išties tapo la- 
bai keista. Ėmė elgtis neišmintingai, labai neišmintingai. 
Dėl to ją ir uždarė. 

— Norite pasakyti - į beprotnamį? 

— O ne, ne, - priblokštas suskato neigti dėdė En- 
drius. - Visai ne. Net nepanašu. Ją viso labo uždarė į 
kalėjimą. 

— Oho! - išsprūdo Digoriui. - Tai ką gi ji padarė? 

— Ak, vargšė moteris, - tarė dėdė Endrius. - Ji išties 
elgėsi labai neišmintingai. Pridarė įvairių dalykų. Bet da- 
bar į tai nesigilinsime. Man ji visuomet buvo labai gera. 

— Palaukite, o kuo čia dėta Polė? Labai norėčiau, 
kad... 

— Viskam savas laikas, mano berniuk, - kalbėjo dėdė 
Endrius. - Prieš mirtį senoji ponia Lefėj vis dėlto išėjo 
iš kalėjimo, ir aš buvau vienas iš tų nedaugelio žmonių, 
kuriuos ji dar prisileisdavo, gulėdama mirties patale. Su- 
prask, ji juo toliau, juo labiau nepakentė paprastų tam- 
suolių žmogelių. Ir man pačiam tokie nepatinka. Bet 
mudu su ja domėjomės tais pačiais dalykais. Kai suprato, 
kad jos dienos suskaičiuotos, ponia Lefėj pasiuntė mane 
į savo namus, liepusi atidaryti slaptą senos komodos stal- 
čių ir atnešti jai dėžutę, kurią ten rasiu. Tą pat akimirką, 
kai paėmiau dėžutę į rankas, pajutau dilgčiojimą pirštų 
galiukuose ir išsyk supratau, kad mano rankose atsidūrė 
kažin kokia didi paslaptis. Krikštamotė atidavė dėžutę 


man ir išgavo pažadą, kad, vos ji užmerksianti akis, aš, 

taip ir neatidaręs, sudeginsiąs dėžutę su tam tikromis 
apeigomis. To pažado aš neįvykdžiau. 

— Pasielgėte labai šlykščiai ir niekingai, - pareiškė Di- 
goris. 

- Šlykščiai ir niekingai? — suglumo dėdė Endrius. — 
Ak taip, supratau. Nori pasakyti, kad berniukams visada 
dera laikytis duoto žodžio. Visiškai teisingai, kartą paža- 
dėjus, pažadą reikia tesėti - man lieka tik džiaugtis, kad 
tave laiku šito išmokė. Bet tu, savaime aišku, turėtum su- 
prasti, kad šitokios teisingos ir reikalingos taisyklės, ku- 
rių dera laikytis berniukams... ir tarnams... ir moterims... 
ir galbūt netgi visiems žmonėms, kai kam negalioja: 
įžvalgiems mokiniams, didiems mąstytojams ir išmin- 
čiams. Ne, Digori. Tokie kaip aš, apdovanoti slapta iš- 
mintimi, esame išlaisvinti nuo visiems privalomų taisy- 
klių - lygiai taip pat, kaip esame atkirsti ir nuo pramo- 
gų, kuriomis džiaugiasi visi kiti. Mums, mano berniuk, 
lemtis yra skyrusi didingus tikslus — ir vienatvę. 

Tai pasakęs, jis giliai atsiduso; atrodė toks rimtas, 
toks kilnus, toks paslaptingas, kad Digoris sekundę 
buvo bepatikis, jog tai, ką byloja dėdė, iš tiesų gali būti 
tauru. Bet čia pat berniukas prisiminė, kokia pasibjau- 
rėtina išraiška šmėkštelėjo dėdės Endriaus veide, kai 
dingo Polė, ir iškart perprato, kas slypi po didingais žo- 
džiais. „Visa tai reiškia tik tiek, - tarė sau Digoris, - jog 
jis mano galįs daryti, ką tik nori, tam, kad gautų, ko 


širdis geidžia. 

— Savaime aišku, - pasakojo dėdė Endrius, - dar ilgai 
nedrįsau atidaryti dėžutės, mat numaniau, kad joje pa- 
slėpra kažkas be galo pavojinga. Mat mano krikštamotė 
buvo tikrai ypatinga moteris. Štai kas: ji buvo viena iš 
paskutiniųjų šioje šalyje gyvenusių mirtingųjų, kurių 
gyslomis tekėjo pasakiškojo pasaulio būtybių kraujas. 
(Pasak jos pačios, anuomet gyveno dar dvi tokios mo- 
terys. Viena - kunigaikštienė, kita - kambarinė.) Tiesą 
sakant, Digori, dabar tu kalbiesi su (galimas daiktas) pas- 
kutiniu žmogumi, kurio krikštamotė buvo fėja. Taigi! 
Galėsi tai prisiminti ir tada, kai pats būsi senas. 

„Galvą guldau: ji buvo piktoji fėja“, - pagalvojo Digo- 
ris, o balsu paklausė: 

— Tai kas pagaliau nutiko Polei? 

— Nagi nustok zvimbti apie tą Polę! - papyko dėdė 
Endrius. - Tarsi ji čia būtų svarbiausia! Pirmoji mano 
užduotis — o kaip kitaip - buvo ištyrinėti pačią dėžutę. Ji 
buvo nepaprastai sena. O aš net anais laikais buvau pa- 


kankamai išsilavinęs, kad išsyk perprasčiau: ji ne iš seno- 

vės Graikijos ar Egipto, ne babiloniečių, ne hetitų ir ne 
kiniška. Senesnė už visas tas tautas. Ak! Didi buvo diena, 
kai pagaliau man atsiskleidė tiesa! Dėžutė - atlantidų dar- 
bo, atkeliavusi iš pražuvusios Atlantidos salos. O tai reiš- 
kia - šimtus metų senesnė už bet kokius akmens amžiaus 
daiktus, kokių vis atrandama Europoje. Be to, ji nebuvo 
ir tokio grubaus darbo kaip tos iškasenos. Mat jau senų 
senovėje Atlantidoje stūksojo didis miestas su rūmais ir 
šventyklomis, ir gyveno jame apsišvietę mokslo žmonės. 

Jis patylėjo, lyg laukdamas, kad Digoris ką nors pa- 
sakytų. Tačiau Digoris su kiekviena minute vis labiau 
bjaurėjosi dėde, tad nė nepravėrė burnos. 

— Tuo pat metu, - vėl prašneko dėdė Endrius, - aš ir 
visokiais kitokiais būdais (būtų išties nepadoru smul- 
kiau aiškinti juos vaikui) sukaupiau daugybę žinių apie 
magiją. Taip neblogai susigaudžiau, kam skirta visa tai, 
kas sudėta dėžutėje. Ėmiausi įvairiausių bandymų, nepa- 
sitvirtinusias prielaidas vieną po kitos atmesdavau. Teko 
susidurti ir su vienu kitu... na, išties įtartinu, tiesiog 
demonišku asmeniu, tai, ką teko patirti, irgi anaiptol 
ne visada buvo malonu. Nuo šių nelengvų išgyvenimų 
pražilo galva. Burtininku lyg niekur nieko netapsi. Galų 
gale sušlubavo ir sveikata. Bet ištvėriau viską. Ir galiau- 
siai man atsivėrė akys. 

Nors negrėsė net menkiausias pavojus, kad kas nors 
gali nuklausyti pokalbį, dėdė Endrius pasilenkė ir su- 


kuždėjo Digoriui į ausį: 

— Atlantidų dėžutėje buvo kai kas, atgabenta iš kito pa- 
saulio dar anais laikais, kai mūsiškis buvo vos užgimęs. 

— Kas? — smalsumo sugnybtas paklausė Digoris kone 
prieš savo valią. 

— Dulkės, - atsakė dėdė Endrius. - Vien tik smul- 
kulytės sausos dulkės. Ne kažin kas. Gali sakyti, tikrai 
ne itin įspūdingas atlygis už viso gyvenimo triūsą. Ak, 
ber kai aš pažvelgiau į tas dulkes (aišku, kaip įmanyda- 
mas sergėjausi, kad nepaliesčiau)... kai pagalvojau, kad 
kiekviena dulkelytė kitados yra buvusi visai kitame pa- 


saulyje, - juk supranti, kalbu ne 


Z 

apie kokią nors kitą planetą, 
šios — irgi mūsų pasaulio dalis, 
jas net įmanoma pasiekti, jei tik 
S.  nukeliautum pakankamai toli, - ne, 
> NS kalbu apie išties Kitą Pasaulį, kitą 
— | iz Prigimtį, kitą Visatą, į kurią mūsų 
erdve niekad nenukeliautum, net 
jei užtruktum kelionėje visą amži- 
nybę; kalbu apie pasaulį, kurį pasiekti 
gali padėti tiktai magija... taigi, 
kai pagalvojau apie tai - o! 
Su šiais žodžiais dėdė En- 


. drius ėmė trinti rankas, net 

pirštų sąnariai sutreškėjo — garsas beveik priminė fejer- 
verkų pokšėjimą. 

— Supratau, - vėl prašneko jis, - kad, jei tik pavyktų 
suteikti dulkėms reikiamą formą, jos pargabentų atgal 
tenai, iš kur atkeliavusios pačios. Bet kaip suteikti joms 
tą reikiamą formą... štai kur visas keblumas. Visi pirmieji 
eksperimentai baigėsi nesėkme. Bandymams pasitelkda- 
vau jūrų kiaulytes. Kai kurios tiesiog padvėsė. Bet kitos 
sprogdavo lyg nedidelės bombos... 

- Šitaip elgtis — išties šlykščiai žiauru, - pareiškė Di- 
goris, kuris ir pats kadaise laikė jūrų kiaulytę. 

— Galliausies pagaliau pertraukinėjęs dėl visokių niek- 
niekių! - pasipiktino dėdė Endrius. — Juk tam tie pa- 
darai ir skirti. Pats jų nusipirkdavau. Nagi palauk, apie 
ką kalbėjau?.. Ak taip, galų gale man pavyko išgauti 
žiedus - geltonuosius. Ir štai dabar susidūriau su nauju 
permestų bet kokį jį palietusį padarą ten, Kitur. Tik kas 
iš to, jei nežinau, kaip susigrąžinti iškeliavusius atgal, 
kad papasakotų, ką aptikę? 

— O kas lauktų jų pačių? — vėl įsiterpė Digoris. - Tai 
bent į kebeknę pakliūtų, jeigu nebegalėtų sugrįžti! 

— Tavo požiūris į visa tai - ydingas iš esmės, - dėdė 
Endrius jau ėmė nekantrauti. - Negi nesugebi suvokti, 
kad kalbame apie išties didį eksperimentą? Tikslas iš- 
siųsti ką nors Kitur tėra vienas vienintelis: aš noriu suži- 


noti, kas ten yra! 


+ 304 


+ DIGORIS IR JO DĖDĖ + 


— Kodėl tuomet neiškeliaujate pats? 

Digoris kaip gyvas nebuvo matęs, kad kas taip baisiai 
nustebtų ir užsigautų, išgirdęs šitokį paprastą klausimą. 

— Aš? - sušuko dėdė Endrius. - Aš?! Tikriausiai ber- 
niukėliui galvoj negerai! Žmogus, sulaukęs mano am- 
žiaus, menkos sveikatos — ką, turėtų stačia galva pulti į 
šitokią avantiūrą, leistis staigiai permetamas į kitą visatą, 
į visus ten tykančius pavojus? Kiek gyvenu, tokio absur- 
do nesu girdėjęs! Ar supranti, ką šneki? Pats pagalvok, 
ką reiškia - Kitas Pasaulis? Juk ten gali susidurti su bet 
kuo... bet kuo. 

— Vadinasi, į visus tuos pavojus būsite nubloškęs 
Polę, - užkunkuliavo Digoris, jo skruostai užsiliepsnojo 
iš įtūžio. - Štai ką dar pasakysiu, — pridūrė jis. - Nors 
jūs ir mano dėdė, vis tiek pasakysiu: pasielgėte kaip pa- 
skutinis bailys, išgrūsdamas mergaitę ten, kur keliauti 
pačiam nepakanka drąsos! 

— Tylos, gerbiamasis! - sudraudė jį dėdė Endrius, del- 
nu pliaukštelėdamas per stalą. - Neleisiu, kad su manim 
šitaip kalbėtų kažkoks murzinas varvanosis mokinukas. 
Tu tiesiog nesupranti. Aš - didis mokslininkas, burti- 
ninkas, magijos mokovas, atliekantis eksperimentą. Sa- 
vaime suprantama, man reikalingi ir kiti - s4 kuriais ga- 
lėčiau tą eksperimentą atlikti. Tegu mane galas, žiūrėk, 
tuojau dar imsi purkštauti, kad, prieš panaudodamas 
jūrų kiaulytes, turėjau atsiklausti dar ir jy; nuomonės? 


Didžios išminties neįmanoma įgyti be aukų. Tačiau jau 

vien mintis, kad turėčiau iškeliauti pats, - gryniausia ne- 
sąmonė. Būtų tas pat, kas reikalauti, kad generolas stotų 
į mūšį lyg eilinis karys. Tarkime, aš žūčiau. Kas tuomet 
užbaigtų mano viso gyvenimo darbą? 

— Užreks pamokslauti, — susiraukė Digoris. - Tai 
kaip: sugrąžinsite Polę? 

— Kai tu taip nemandagiai mane pertraukei, - pareiš- 
kė dėdė Endrius, - kaip tik ir ketinau pasakyti, kad galų 
gale man pasisekė rasti būdą sugrįžti. Žalieji žiedai įtrau- 
kia keliautoją atgal į mūsų pasaulį. 

— Bet Polė žalio žiedo neturi! 

— Taigi, - dėdė Endrius nuožmiai išsišiepė. 

— Vadinasi, grįžti ji negali! - užriko Digoris. - O tai 
tas pat, ką būtumėte ją užmušęs! 

— Ji dar gali grįžti, - paaiškino dėdė Endrius, - jeigu 
kas nors kitas pats užsimautų geltoną žiedą ir iškeliautų 
pas ją su dviem žaliais žiedais: vienas pargabentų atgal jį 
patį, antrasis — ją. 

Dabar jau, žinoma, Digoris suprato, į kokias žabangas 
pakliuvęs, ir įsistebeilijo į dėdę Endrių prasižiojęs, nete- 
kęs žado. Jo veide neliko nė lašo kraujo. 

— Viliuosi, - dėdė Endrius prašneko didžiu, galingu 
balsu, lyg koks neprilygstamas dėdė, nepagailėjęs jau- 
nesniam išmintingo patarimo, parodęs tobulą išeitį iš 
padėties, - viliuosi, Digori, kad tu - ne iš tų, kurie grės- 
mės akivaizdoje ima virpinti kinkas. Negaliu net pa- 


galvoti, kad mūsų giminėje būtų tokių, kurie pristigtų 

garbės ir taurumo, kai prireikia gelbėti į bėdą pakliuvu- 
sią - na... damą. 

— Ar neužsičiaupsite! - neišlaikė Digoris. - Jei bent 
mažumėlę nutuoktumėte, kas yra garbė, taurumas ir visa 
kita, neabejotinai keliautumėte pats. Bet jūs nė piršto 
nepajudinsite, žinau. Ką gi. Regis, esu priverstas keliau- 
ti. Bet jūs vis tiek — tikras galvijas. Reikia manyti, viską 
surezgėte iš anksto: suveikėte, kad ji, nieko nenutuok- 
dama, būtų nublokšta į kitą pasaulį, o paskui nepalikote 
man kitos išeities, tik keliauti jos susigrąžinti. 

— Visiškai teisingai, - nusiviepė dėdė Endrius savo 
šlykščia šypsena. 

— K3 gi, tebūnie. Keliausiu. Bet pirma dar šį tą pasa- 
kysiu. Niekada netikėjau magija - iki šios dienos. Da- 
bar įsitikinau, kad ji egzistuoja. O tai tikriausiai reiškia, 
kad daugmaž tiesą byloja ir senosios stebuklinės pasa- 
kos. Jūs — tiesiog piktas ir žiaurus burtininkas, toks kaip 
pasakų burtininkai. Vis dėlto visose pasakose, kiek man 
teko jų skaityti, tokiems kaip jūs pabaigoje visuomet at- 
seikėjama pagal nuopelnus. Kaip kažin ką, tas pat laukia 
ir jūsų. Tada ir pasakysiu, kad taip jums ir reikia. 

Tai buvo pirmieji Digorio žodžiai, į kuriuos dėdė En- 
drius teikėsi įsiklausyti. Jis krūptelėjo, o veide išsiliejo 
toks siaubas, kad, nors išties buvo tikras galvijas, beveik 
galėjai pajusti jam gailestį. Tačiau jau po akimirkos dėdė 
Endrius sugebėjo nuvyti nuo veido baimės išraišką ir net 


prisivertė nusijuokti. 

— Taigi, taigi, - tarė, - nieko nuostabaus, kad šitaip 
mąsto vaikas, ypač toks kaip tu - augęs tarp moterų. 
Bobučių pasakėlės, ar ne? Ką gi, Digori, kažin ar dabar 
tau verta kvaršinti galvą dėl 7222 gresiančio pavojaus. 
Gal verčiau susimąstytum, į kokius pavojus galėjo pa- 
kliūti tavo mažoji draugužė? Nuo tada, kai ji iškelia- 
vo, praslinko ne taip mažai laiko. O jeigu Kitur esama 
kokių pavojų - argi nebūtų apmaudu, jei prisistatytum 
akimirka per vėlai? 

— Galima pamanyrti, kad jums tai bent kiek rūpi, - nir- 
šiai atrėžė Digoris. - Bet nuo jūsų pamokslų jau vemti 
verčia. Ką turiu daryti? 

— Tau išties būtų pravartu išmokti tvardytis, mano 
berniuk, - ramiai ištarė dėdė Endrius. - Kitaip užaugsi 
toks kaip teta Letė. Nagi. Dabar eikš čionai. 

Jis atsistojo, apsimovė pirštines ir priėjo prie padėklo 
su žiedais. 

— Jie suveikia tik tada, - paaiškino, — kai liečiasi prie 
odos. Mūvėdamas pirštines, galiu juos paimti — štai ši- 
taip — ir nieko man neatsitiks. Jei įsimesi žiedą į kišenę, 
nieko neatsitiks ir tau, bet privalai sergėtis, kad neįbruk- 
tum į kišenę rankos ir netyčia nepaliestum žiedo. Tą pat 
akimirką, kai paliesi geltonąjį žiedą, išnyksi iš šio pasau- 
lio. Būdamas Kitur — savaime aišku, tai dar neišbandyta, 
bet aš žikiuosi — tą pat akimirką, kai paliesi žaliąjį žiedą, 
išnyksi iš ano pasaulio ir — tikiuosi - vėl išnirsi šiame. 


Taigi. Stai, aš imu du žaliuosius ir dedu juos į tavo de- 

šiniąją kišenę. Žiedai du, kišenė - dešinė, prasideda ta 
pačia raide. Įsimink ir nieku gyvu nesupainiok kišenių! 
Vienas žiedas - tau, kitas - mergaitei. O dabar paimk 
geltoną žiedą. Tavim dėtas, užsimaučiau ant piršto. Taip 
saugiau: tada tikrai nepamesi. 

Digoris jau tiesė ranką prie žiedo, bet staiga susilaikė. 

— Palaukite, - tarė, - o kaip mama? Kas, jeigu ji pa- 
klaus, kur aš? 

— Kuo greičiau iškeliausi, tuo greičiau ir grįši, - links- 
mai atsakė dėdė Endrius. 

— Ber jūs net negalite tvirtai pažadėti, kad aš išvis grįšiu. 

Dėdė Endrius gūžtelėjo pečiais, priėjo prie durų, atra- 
kino jas, plačiai atlapojo ir tarė: 

— K3 gi, tebūnie. Daryk, kaip išmanai. Lipk žemyn 
ir pietauk sau į sveikatą. O mergaitę lai suėda laukiniai 
žvėrys, lai ji nuskęsta, lai miršta badu ar amžinai pasi- 
klysta Kitame Pasaulyje, - jeigu tik pageidauji, tegul 
taip ir atsitinka. Man tas pat. Tik tu iki penktos verčiau 
užbėk pas ponią Plamer ir paaiškink, kad ji jau niekad 
nebeišvys dukters, nes tu pabūgai užsimauti žiedą. 

— Kad tave kur, - sumurmėjo Digoris. - Pasiutusiai 
apmaudu, kad aš dar ne toks didelis ir nepasiekiu užvož- 
ti jums per makaulę. 

Tai taręs, užsisagstė švarkelį, giliai įkvėpė ir paėmė 
žiedą. Tuo metu, o ir vėliau, jam atrodė, kad padorumas 
verčia jį pasielgti tik taip ir ne kitaip. 


3 SKYRIUS 
—$4/4/2>—— 


Giria tarp Pasaulių 

D ėdė Endrius ir jo palėpės kabinetas išnyko akimo- 
ju. Paskui, trumpai valandėlei, viskas aplinkui su- 
sidrumstė. Galiausiai Digoris suvokė, kad iš viršaus ant 
jo liejasi švelni žalia šviesa, o apačioje tvyro tamsa. Ne- 
sijautė nei ant ko nors stovįs, nei sėdįs, nei gulįs. Lyg ir 
niekas prie jo nesilietė. 

— Regis, atsidūriau vandenyje, — tarė sau Digoris. — 
O gal - po vandeniu. 

Ši mintis gerokai išgąsdino, bet tik akimirką, mat 
beveik iš karto Digoris pasijuto dideliu greičiu švilpiąs 
aukštyn. Galva ūmai išniro į paviršių, ir berniukas susi- 
zgribo, kad jau ropščiasi į krantą, ant žalios, vešlios palei 
tvenkinį augančios žolės. 

Tik atsistojęs atkreipė dėmesį, kad nuo jo anaiptol 
čiurkšlėmis nekliokia vanduo, neteko ir gaudyti kvapo, 
kas paprastai nutinka tam, kuris ką tik buvo panėręs po 
vandeniu. Drabužiai, ir tie buvo visiškai sausi. Digoris at- 
sidūrė girios tankmėje, prie tvenkinėlio - atstumas nuo 


vieno kranto iki kito galėjo siekti kokius tris metrus, ne 

daugiau. Medžiai augo taip tankiai, taip vešliai lapojo, 
kad pro lają berniukas neįžvelgė nė sklypelio dangaus. 
Visa šviesa — tik žalios šviesos srautas, prasismelkiantis 
per lapiją, bet saulė virš galvos, reikia manyti, pliskino 
itin kaitriai, mat žaliasis švytėjimas nebuvo blausus ir 
maloniai šildė. Miške viešpatavo tokia tyla, kokią sunku 
net įsivaizduoti. Jokio garselio: nei paukščių, nei vabz- 
džių, nei žvėrių, net vėjas nepūstelėjo. Beveik galėjai jus- 
ti, kaip auga medžiai. Tvenkinys, iš kurio išlipo Digoris, 
buvo ne vienintelis. Jų buvo dešimtys - telkšojo tiesiog 
kas keli žingsniai, kiek tik aprėpė akys. Mažne galėjai 
justi, kaip medžiai šaknimis siurbia vandenį. Miškas ne- 
abejotinai buvo netgi labai gyvas. Vėliau, mėgindamas jį 
apibūdinti, Digoris taip ir nerasdavo taiklesnio palygi- 
nimo už šį: „Tasai miškas buvo kažkoks //yštas, maždaug 
toks, kaip slyvų pyragas. 

Vis dėlto užvis keisčiausia buvo štai kas: Digoris ne- 
spėjo net dorai apsižvalgyti, o jau sunkiai įstengė prisi- 
minti, kaip išvis čia pakliuvęs. Šiaip ar taip, jis tikrai nė 
nepagalvojo apie Polę, apie dėdę Endrių ar netgi savo 
mamą. Nejautė nei menkiausios baimės, nei jaudulio, 
netgi - nei smalsumo. Jei kas nors būtų jo paklausęs: „Iš 
kur tu?“ — tikriausiai būtų atsakęs: „Aš visada čia buvau“ 
Būtent šitoks ten apnikdavo jausmas: atrodė, kad nieka- 
da nė nesi buvęs niekur kitur, tik čia, be to, čia niekad 
negrauždavo nuobodulys, nors išvis nieko nevykdavo. 


Štai ką gerokai, gerokai vėliau pasakė Digoris: „Tai ne 

tokia vietelė, kur kas nors vyktų. Na, nebent medžiai 
auga, ir viskas: 

Ilgai tiesiog stebeilijęs į girią, Digoris anaiptol ne iš 
karto pastebėjo mergaitę, kuri aukšrielninka tysojo po 
medžiu vos už kelių žingsnių. Jos akys buvo primerktos, 
bet ne visai užmerktos, tarsi ji dar tik migtų, nebūtų vi- 
sai užmigusi, o gal bustų, tik dar nebūtų visai pabudusi. 
Digoris užsižiūrėjo į ją, bet nepratarė nė žodžio. Galiau- 


siai ji atsimerkė ir įsmeigė žvilgsnį į jį. Pati ilgai tylėjo. 

Ir pagaliau prašneko mieguistu viskuo patenkinto žmo- 
gaus balsu. 

— Rodos, kažkur jau esu tave mačiusi, — ištarė. 

— Tu irgi man atrodai kažkokia matyta, - pritarė Di- 
goris. - Seniai tu čia? 

— O, aš visą laiką buvau čia, - atsakė mergaitė. - Na... 
nežinau. Bent jau labai, labai ilgai. 

— Aš irgi, — tarė Digoris. 

— Ot ir ne, - užginčijo ji. - Visai neseniai mačiau, 
kaip išlipai iš štai to tvenkinėlio. 

— Ogi tikrai, teisybė, - suglumo Digoris. - O aš ir už- 
miršau. 

Gerą valandėlę abu nužiūrinėjo kits kitą tylėdami. 

— Klausyk, - mergaitė pirmoji sutrikdė tylą. - Svars- 
tau, ar gali būti, kad mes tikrai jau esame kažkur susiti- 
kę? Lyg ir krebžda kažkokia mintis... toks lyg paveikslas 
galvoje... berniukas ir mergaitė, visai tokie kaip mes... 
gyvena kažkur kitur, kur viskas kitaip nei čia... kažką 
veikia... Bet tai tikriausiai tik sapnas. 

— Man atrodo, tą sapną regėjau ir aš, - atsiliepė Di- 
goris. - Sapnavau berniuką ir mergaitę, jie buvo lyg ir 
kaimynai... ir dar ten buvo kažkokia pastogė, sijos... ir 
juodu rėpliojo tarp tų sijų... prisimenu: mergaitės veidas 
buvo labai murzinas. 

— Klausyk, tikriausiai kažką supainiojai. Mano sapne 
murzinu veidu buvo berniukas. 

— Berniuko veido aš išvis neprisimenu, - paaiškino 


Digoris ir ūmai šūktelėjo: — Ei! O čia kas? 

— Nagi! Jūrų kiaulytė, - atsakė mergaitė. 

Ir iš tikrųjų: po žolę šniukštinėjo įmitusi jūrų kiauly- 
tė. Bet gyvūnėlis buvo apjuostas dirželiu, o ant dirželio 
užvertas ryškiai geltonas žiedas. 

— Tu tik pažiūrėk! - sušuko Digoris. - Tik pažiūrėk! 
Žiedas! Štai, pažvelk, lygiai toks pat -— ir ant tavo piršto. 
Ant manojo - irgi! 

Mergaitė jau sėdėjo, 
galų gale rimtai susido- 
mėjusi. Abu vaikai tie- 


siog įsisiurbė žvilgsniu 


vienas į kitą, iš paskuti- 
niųjų stengdamiesi pri- 
siminti. Ir staiga abu tą pat akimirksnį sušuko, ji: „Ponas 
Keterlis!“ - jis: „Dėdė Endrius!“ Tada išsyk susivokė, kas 
€są, po truputį pradėjo prisiminti ir tai, kas jiems nutiko. 
Kelias minutes pasikalbėję, tiksliai atkūrė visus įvykius. 
Digoris papasakojo, kaip šlykščiai elgėsi dėdė Endrius. 

— O ką darysime dabar? - paklausė Polė. - Pasiimsi- 
me jūrų kiaulytę ir trauksime namo? 

— Nėra ko skubintis, - atsiliepė Digoris ir plačiai nu- 
siŽiovavo. 

— O man atrodo, paskubėkim, - paprieštaravo Polė. - 
Čia pernelyg ramu. Pasijunti kažkokia... kažkokia mie- 
guista. Taip ir lenkia miegas. Jeigu jam pasiduosim, iš- 
kart užsnūsim, o tada gulėsim ir snūduriuosim per am- 


žių amžius. 

— Čia labai gražu, — pratarė Digoris. 

— Taip, - sutiko Polė. - Bet mums metas namo. 

Mergaitė atsistojo ir ėmė atsargiai artintis prie jūrų 
kiaulytės. Bet tuojau persigalvojo. 

- Štai jūrų kiaulytę galime čia ir palikti, - nuspren- 
dė. - Čia ji jaučiasi puikiai, o jeigu pargabensime namo, 
tavo dėdė padarys jai ką nors bloga. 

— "Tai jau taip, - nesiginčijo Digoris. - Užtenka pri- 
siminti, kaip jis pasielgė su 724275. Beje, o kaip mes 
grįšime? 

— Tikriausiai teks šokti atgal į tvenkinį. 

Abu sustojo ant paties kranto, sužiuro į lygut lygutėlį 
vandens paviršių. Vandenyje plūduriavo begalės žalių, Ia- 
puotų šakų atspindžiai, tad tvenkinys atrodė labai gilus. 

- Neturime maudymosi kostiumų, - susizgribo Polė. 

— Mums jų ir neprireiks, kvailiuke, - atsakė Digo- 
ris. - Nersime su visais drabužiais. Negi nebeprisimeni, 
kad išnirdami nė kiek nesušlapome:? 

- O plaukti moki? 

— Trupučiuką. Tu moki? 

— Na... nelabai. 

Nei vieno, nei kito nėmaž netraukė šokti į tvenkinį, 
bet nei vienas, nei kitas nenorėjo prisipažinti to antrajam. 
Tad susikibo už rankų, pasidrąsino: „Viens-du-trys- 
op!“ ir šoko. Pūkštelėjo kaip reikiant, abu vaikai, savai- 
me aišku, užsimerkė. Bet atmerkę akis įsitikino, kad vis 


dar tebestovi susikibę už rankų žalioje girioje, o vanduo 

vos semia pėdas. Gylio galėjo būti per pusę sprindžio, ne 
daugiau. Žarstydami purslus vaikai išbrido į krantą. 

— K3 mes padarėme ne taip? - nusigando Polė. Ir vis 
dėlto nusigando ne taip smarkiai, kaip galėtum tikėtis: 
labai išsigąsti toje girioje buvo tiesiog neįmanoma. Per- 
nelyg svaigino ramybė. 

— A, jau žinau! - šūktelėjo Digoris. - Na taip, žino- 
ma, ir negalėjo išdegti. Juk mudu vis dar mūvime gelto- 
nuosius žiedus. O jie, supranti, skirti kelionei pirmyn. 
Namo pargabena žalieji. Reikia pasikeisti žiedus. Kiše- 
nes turi? Gerai. Įsidėk geltonąjį žiedą į kairiąją. Aš turiu 
du žalius. Štai vienas tau. 

Juodu užsimovė žaliuosius žiedus ir grįžo prie tven- 
kinio. Bet įšokti į vandenį nesuskubo - Digoris ūmai 
atsidūsėjo iš visos širdies: 

— Oooch! 

— Kas nutiko? - sunerimo Polė. 

— Man ką tik šovė į galvą nuostabi mintis, - tarė Di- 
goris. — O kur veda visi kiti tvenkiniai? 

— Ką tai reiškia? 

— Klausyk, jeigu įšokę į $ž/4 tvenkinį mudu grįžtume į 
savąjį pasaulį, ar tai nereiškia, kad per kitą tvenkinį gali- 
ma pakliūti dar kur nors, visai kitur? Tu tik įsivaizduok: 
o kas, jeigu kiekvieno tvenkinio dugne yra po atskirą 
pasaulį? 

— Maniau, kad mes - jau dabar tame tavo dėdės En- 
driaus Kitame Pasaulyje ar Kitur, ar kaip jis tai vadina. 


Argi pats nesakei... 

— Tegul jį plynios, tą dėdę Endrių, - pertraukė Digo- 
ris. - Manai, jis pats ką nors apie tai nutuokia? Netikiu. 
Jam niekad nepakako smarvės atkeliauti čionai pačiam. 
Jis šnekėjo tik apie vie24 Kitą Pasaulį. O kas, jei jų yra 
dešimtys? 

— Nori pasakyti, šita giria — tik vienas iš Kitų Pasaulių? 

— Ne, man atrodo, šita giria — išvis ne Kitas Pasaulis. 
Tai lyg ir kokia... na... tarpinė stotelė. 

Polė nieko nesuprato, ir tai atsispindėjo jos veide. 

— Nejau neaišku? - užsidegė Digoris. - Nagi, paklau- 
syk. Tu tik prisimink tą pastogės tunelį namuose. Juk 
jo niekaip nepavadinsi kurio nors namo kambariu. Net- 
gi galima sakyti, kad jis išvis nepriklauso nė vienam iš 
namų. Bet sykį prasmukęs į tunelį, gali keliauti juo toli 
ir iš jo patekti į bet kurį namą. Kaip manai, ar šita giria 
negali būti kažkas panašaus? Lyg ir koks koridorius, iš 
tikrųjų — visai ne atskiras pasaulis, bet, jeigu jau atsidū- 
rei čia, gali apsilankyti bet kuriame pasaulyje. 

— Na, net jeigu ir iš tikrųjų taip... - prasižiojo Polė, 
bet Digoris kalbėjo toliau, lyg jos nė neišgirdęs: 

- Juk tai viską puikiausiai paaiškina! Štai kodėl čia 
taip ramu, taip mieguista. Čia niekad nieko neatsitin- 
ka. Visai taip pat, kaip mūsų pasaulyje. Viskas vyksta 
namo viduje: žmonės kalbasi, ką nors veikia, valgo. Bet 
tarpuose juk nevyksta nieko: nei už sienų, nei virš lubų, 
nei po grindimis, nei mūsiškiame tunelyje. Užtat įėjęs iš 
tunelio pro duris, gali atsidurti be kuriame name! Tad 

ir iš čia, manau, galime atsidurti kur tik panorėję! Juk 
visai nebūtina šokti į tą patį tvenkinį, iš kurio išnėrėme. 
Bent jau kol kas. 

— Giria tarp Pasaulių, - svajingai sumurmėjo Polė. - 
Skamba gana patraukliai. 

— Nagi, - nebenustygo Digoris, - kurį tvenkinį išmė- 
ginsime? 

- Klausyk, - tarė Polė, - neketinu išbandyti jokio 
kito tvenkinio, kol neįsitikinsime, kad šokę į šitą patį 
tikrai grįšime namo. Juk kol kas dar net nežinome, ar 
suveiks. 

- Taigi, - atsakė Digoris. - Žiūrėk, mus dar ims ir pri- 
stvers dėdė Endrius, ir atims žiedus, nespėsime nė kokio 
nuotykio patirti. Na jau ne, ačiū. 

— O gal galėtume nerti į savąjį tvenkinį, bet grįžti tik 
dalį kelio? - pasiūlė Polė. - Tik tam, kad sužinotume, ar 
tikrai veikia. Jei paaiškės, kad viskas gerai, greitai pakei- 
sime žiedus ir vėl išnirsime čia, taip ir neįžengę į pono 
Keterlio kabinetą. 

— Argi įmanoma grįžti tik 4a/į kelio? 

— Juk išnerdami šiek tiek užtrukome, ar ne? Tad kiek 
nors laiko turės praslinkti ir kol keliausime į namus. 

Digoris raukėsi ir bandė prieštarauti, bet galiausiai 
gavo nusileisti, mat Polė griežčiausiai atsisakė keliauti 
tyrinėti naujų pasaulių, neįsitikinusi, kad tikrai įmano- 
ma grįžti į senąjį. Susidūrus su kai kuriais pavojais (tar- 


kime, tokiais kaip vapsvos), narsa ji nėmaž nenusileido 

Digoriui, bet jai toli gražu ne taip magėjo atrasti tokius 
dalykus, apie kokius niekas nė girdėt nėra girdėjęs. Mat 
Digoris buvo iš tų, kam knieti sužinoti viską; užaugęs jis 
tapo garsiuoju profesoriumi Kerku, apie kurį pasakoja- 
ma kitose knygose. 

Ilgokai pasiginčiję juodu vis dėlto sutarė užsimauti 
žaliuosius žiedus („Žalia reiškia „saugu“, - pasakė Di- 
goris, — taigi nori nenori prisiminsi, kam skirtas kuris 
žiedas“), susikibti rankomis ir šokti į tvenkinį. Bet, kai 
tik jiems pasirodysią, kad jie jau grįžta į dėdės Endriaus 
kabinetą ar net - į savo gimtąjį pasaulį, Polė turėsianti 
sušukti: „Keičiam!“ - tada jie skubiai pakeisią žaliuosius 
žiedus į geltonuosius. Digoris pageidavo sušukti: „Kei- 
čiam!“ - pats, bet Polė nesutiko. 

Juodu užsimovė žaliuosius žiedus ir, kaip ir anks- 
čiau, šūktelėjo: „Viens-du-trys-op!“ Šį kartą suveikė. 
Be galo sunku nupasakoti jų patirtus pojūčius, kadan- 
gi viskas vyko labai greitai. Iš pradžių jie išvydo ryškias 
šviesas, plūduriuojančias juodame danguje; Digoris 
vėliau atkakliai tvirtino, kad tai buvusios žvaigždės, jis 
netgi saikstosi atpažinęs ir Jupiterį, kurį regėjęs iš taip 
arti, kad įžiūrėjęs net vieną jo palydovų. Tačiau beveik iš 
karto aplink juos nusidriekė begalinės stogų, apsikaišiu- 
sių kaminais, eilės, o išvydę Šv. Pauliaus katedrą vaikai 
suprato parkeliavę į Londoną. Vis dėlto jie galėjo ma- 
tyti kiaurai visų pastatų sienas. Galiausiai išvydo ir dėdę 
Endrių — išskydusį, miglotą, šešėliuotą, bet vis labiau 

ryškėjantį, įgyjantį vis konkretesnius kontūrus, lyg kas 
būtų tokusavęs vaizdą. Bet galutinai išryškėti jis taip ir 
nespėjo, nes Polė šūktelėjo: „Keičiam!“ — ir jie tuojau 
pat pakeitė žiedus į geltonuosius, ir mūsiškis pasaulis iš- 
bluko, ištirpo lyg sapnas, žalioji šviesa vis labiau stiprėjo, 
kol pagaliau jų galvos išniro iš tvenkinio, ir juodu vėl 
išsiropštė į krantą. Visa tai truko ne ilgiau nei minutę. 

— Na štai! - tarė Digoris. - Kelias namo arviras. Tad 
dabar galime leistis ieškoti nuotykių. Tiks bet kuris 
tvenkinys. Nagi eime. Išmėginkime šitą. 

— Palauk! - šūktelėjo Polė. - Pirma reikėtų kaip nors 
paženklinti s::ą. 

Vaikai įsistebeilijo į kits kitą, ir abiejų veidai nublyš- 
ko: jie susizgribo, kokios baisios klaidos vos nepadarė 
Digoris. Mat tvenkinių girioje buvo galaižin kiek — ir 
visi vienodi, aplink juos augo visiškai vienodi medžiai, 
tad, jeigu vaikai būtų pasitraukę nuo namo vedančio 
tvenkinio, nepalikę visiškai jokio ženklo, galimybių pas- 
kui pataikyti vėl į tą patį būtų gal viena iš šimto. 

Digorio ranka virpėjo, kai jis atlenkė peiliuką ir tven- 
kinio krante išrėžė ilgą griovelį. Maloniai kvepianti pa- 
krantės dirva buvo sodraus rausvai rudo atspalvio. pui- 
kiai derančio prie žalumos. 

— Kokia laimė, kad bent vienam iš mūsų pakanka 
sveiko proto, - tarė Polė. 

— Tik nepradėk dabar riesti nosies, - pasipūtė Digo- 
ris. - Eime, noriu pamatyti, ką rasime kuriame kitame 


tvenkinyje. 

Polė mestelėjo jam keletą aštrių žodelių, į ką Digoris 
atsakė dar pikčiau. Ginčas truko kelias minutes, bet pa- 
sakoti apie jį smulkiau būtų nuobodu. Verčiau išsyk per- 
šokime į tą akimirką, kai abu vaikai, smarkiai plakančio- 
mis širdimis ir su aiškiu baimės pėdsaku veiduose, jau 
stovėjo prie nežinomo tvenkinio - su geltonais žiedais 
ant piršto, susikibę už rankų. Kaip jau įprasta, pasidrą- 
sino šūksniu: 

— Viens-du-trys-op! 

Pūkšt! Ir šįsyk jiems vėl nieko neišėjo. Tvenkinys, re- 
gis, buvo visai ne tvenkinys, o paprasčiausia sekli bala. 
Užuot prasmegę į kitą pasaulį, vaikai tik sušlapo kojas 
ir apsitaškė — jau antrą kartą per vieną rytą (mat vis dar 
tebebuvo rytas - atrodė, kad Girioje tarp Pasaulių paros 
metas išvis niekad nesikeičia). 

— Tegul mane plynios ir devyni galai! - išsprūdo 
Digoriui. - Kas nesuveikė šį kartą? Juk mudu, kaip ir 
pridera, mūvime geltonus žiedus. O geltonieji, jis sakė, 
skirti kelionei pirmyn! 

Iš tiesų paslaptis buvo štai kokia: dėdė Endrius, kuris 
ničnieko nenutuokė apie Girią tarp Pasaulių, suklydo ir 
mėgindamas įspėti žiedų veikimo principą. Geltonieji 
žiedai visai nebuvo skirti kelionei „pirmyn“, kaip ir ža- 
lieji nebuvo skirti kelionei „namo“ — ar bent jau ne ta 
prasme, kaip įsivaizdavo jis. Medžiaga, iš kurios paga- 
minti ir vieni, ir kiti žiedai, buvo išgauta būtent šitame 


miške. Tad geltonuosiuose žieduose slypėjo galia sugrą- 

žinti į girią - jų medžiaga siekė grįžti į tą pačią vietą, iš 
kur buvo paimta, į tarpinę stotelę. Savo ruožtu žaliųjų 
žiedų medžiaga stūmė tolyn nuo gimtųjų vietų, vadina- 
si, žaliasis žiedas galėjo nugabenti keliautoją į bet kurį 
iš pasaulių. Štai kur bėda: dėdė Endrius prikišo nagus 
prie tokių dalykų, kurių pats gerai nesuprato, - šitaip 
nutinka daugumai burtininkų. Savaime suprantama, pa- 
slapties iš karto neperprato ir Digoris, tiksliau, perprato, 
tik jau gerokai vėliau. O anuomet vaikai pasitarė ir ga- 
liausiai nusprendė bent pamėginti šokti į kitą tvenkinį, 
užsimovę žaliuosius žiedus - jei ne dėl ko kito, tai bent 
tam, kad sužinotų, kas bus. 

— Eisi tu - eisiu ir aš, - pažadėjo Polė. 

Ber iš tikrųjų ji taip lengvai sutiko tik todėl, jog širdies 
gilumoje nėmaž nebetikėjo, kad kuris nors iš žiedų gali 
suveikti prie kokio kito tvenkinio, vadinasi, ir baimintis 
nebėra ko - nebent dar vieną kartą sušlapsi kojas. Tiesą 
sakant, neguldyčiau galvos, kad ir Digoriui neatrodė taip 
pat. Šiaip ar taip, kai abu, mūvėdami žaliuosius žiedus, 
prisiartino prie pat vandens ir vėl susikibo rankomis, 
šįsyk buvo jau kur kas smagiau nusiteikę, nebe tokiais 
rimtais veidais kaip anksčiau. 

— Viens-du-trys-op! - šūktelėjo Digoris. 

Ir juodu šoko į tvenkinį. 


4 SKYRIUS 
—w44/447— 


Varpas ir kūjelis 


Š kartą jau tikrai ėmė veikti magija - dėl to neliko 
nė menkiausios abejonės. Juodu nušvilpė žemyn: iš 
pradžių per tirštą juodumą, paskui atsidūrė tarp bega- 
lės neaiškių, sūkuriuojančių pavidalų, kurie galėjo būti 
bet kas. Vis labiau švito. Galiausiai vaikai pajuto tvirtą 
pagrindą po kojomis. Dar akimirka - ir vaizdas susifo- 
kusavo, tada jie jau galėjo ir apsidairyti. 

— Na ir vietelė, - pratarė Digoris. 

— Man čia nepatinka, - net nusipurtė Polė. 

Pirmiausia jie atkreipė dėmesį į šviesą. Ji nepriminė 
saulės šviesos, bet nebuvo ir elektros lemputės ar žvakės 
švieselė, ar jokia kitokia, kokią jiems teko regėti. Blausi, 
kažkokiu rauzganu atspalviu atmiešta prietema, visai 
nedžiuginanti širdies. Drumzlinoji šviesa sklido toly- 
giai, nemirkčiodama. Vaikai apsidairę įsitikino stovį 
ant lygaus grindinio, o aplink juos aukštyn stiebėsi pas- 
tatai. Stogo virš galvos nebuvo - vadinasi, jų atsidurta 
kažin kokiame kieme. Dangus atrodė neįprastai tam- 


sus - sodriai mėlynas, beveik visai juodas. Pažvelgus į 

tokį dangų, nejučia imdavo lįsti mintis, ar po juo išvis 
gali būti šviesos. 

— Oras čia kažkoks keistas, - tarė Digoris. - Kaip ma- 
nai, ar nebūsime atkeliavę prieš pat audrą? O gal kaip tik 
prasideda saulės užtemimas? 

— Man čia nepatinka, - pakartojo Polė. 

Nė patys nesuprasdami kodėl, abu kalbėjo pakuždo- 
mis. Be to, nors lyg ir nebeliko jokios priežasties laikytis 
susikibus, jie taip ir nepaleido vienas kito rankos. 

Sienos aplinkui apskritą kiemą dunksojo labai aukš- 
tos. Jose žiojėjo begalė langų - tuščių, be stiklo, bet pro 
juos vis tiek nieko nebuvo matyti, vien tik juodžiausia 
tamsa. Apačioje kolonos rėmė milžiniškas arkas, bet ir 
šios Žiojosi juodutėliais nasrais, lyg geležinkelio tunelio 
anga. Buvo gana žvarbu. 

Visi mūrų akmenys rodėsi raudoni, bet tokį įspūdį 
galėjo sukelti baugiai rauzgana šviesa. Iškart krito į akis, 
kokie seni tie statiniai. Daugybė kiemo grindinio akme- 
nų buvo įskilę. Jie buvo suleisti nelygiai, bet aštrios, atsi- 
kišusios briaunos - kažin kada laiko ir kojų nugludintos. 
Vienos arkinės pastato durys buvo iki pusės užverstos 
nutrupėjusiais akmenimis. Vaikai be paliovos sukiojosi 
kiemo viduryje, žvalgydamiesi po visus užkaborius. La- 
biausiai dėl to, kad baiminosi, atrodė, vos nusigręžus, 
jiems į nugaras iš tų prasižiojusių langų kažkas įsistebei- 


lija — nežinia, žmogus ar dar koks padaras. 

— Pastovėkime trupučiuką visai visai ramiai ir įsiklau- 
sykime, - pasiūlė Digoris. 

Juodu sustingo, stovėjo nekrustelėdami ir klausėsi, 
bet visa, ką išgirdo, buvo nerimastingas jų pačių širdžių 
dunksėjimas. Šitas pasaulis buvo mažų mažiausiai toks 
pat tylus kaip ir Giria tarp Pasaulių. Bet tykuma čia 
buvo kitokia. Miške — sodri, tiršta, šilta tyla (įsiklausęs 
beveik galėjai išgirsti, kaip auga medžiai), kupina gyvy- 
bės; čia - negyva, stingdanti tyla, šalta ir tuščia. Sunku 
būtų netgi įsivaizduoti čia ką nors augant. 

— Grįžkime namo, - pasiūlė Polė. 

— Juk mes dar nieko nepamatėme, - paprieštaravo 
Digoris. - Kartą jau atsidūrę čia, tiesiog privalome ap- 
sižvalgyti. 

— Pamatysi, nerasime čia nieko įdomaus. 

— Kokia nauda iš magiško žiedo, galinčio perkelti į ki- 
tus pasaulius, jei, sėkmingai į juos nukeliavęs, bijai net 
apsižvalgyti ? 

- O kas pasakė, kad ko nors bijau? — pasišiaušė Polė ir 
paleido Digorio ranką. 

— Man tiesiog pasirodė, kad tu nelabai veržiesi paty- 
rinėti šį pasaulį. 

— Jei tu kur nors eisi, eisiu ir aš. 

- Juk išsinešdinti iš čia mes galime kada tik panorė- 
ję, - atlyžo Digoris. - Iškart nusimaukime žaliuosius 
žiedus ir įsidėkime į dešiniąją kišenę. Tada liks tik prisi- 


minti, kad geltonieji žiedai - kairiojoje kišenėje. Jei nori, 

gali visąlaik laikyti ranką prie pat kišenės, tik neįkišk į ją, 
nes netyčia paliesi geltonąjį žiedą ir išgaruosi. 

Kaip tarę, taip ir padarė, o tada tyliai patraukė prie 
vienų didžiųjų arkinių durų, vedančių į pastato vidų. 
Kai stabtelėję ant slenksčio pažvelgė vidun, įsitikino, jog 
patalpoje — anaiptol ne taip tamsu, kaip jiems iš pradžių 
pasirodė. Durys vedė į milžinišką šešėliuotą ir iš pažiūros 
tuščią menę, bet jos gale dunksojo kolonos, remiančios 
arkadą, o pro tarpus vidun smelkėsi tokia pat priblėsusi, 
tarytum nuvargusi šviesa. Vaikai žengė į menę - ėjo la- 
bai atsargiai, baimindamiesi plyšių grindyse ar dar kokių 
nelygumų, už kurių nepasisaugojęs gali užkliūti. Kelias 
iki arkados jiems pasirodė nepaprastai ilgas. Galų gale 
pasiekę menės galą, jie išniro pro arkas ir įsitikino atsi- 
dūrę kitame, dar didesniame kieme. 

— Kažin, ar tai labai saugu, - pratarė Polė, rodydama 
išlinkusią sieną - atrodė, kad mūro luistas kiekvieną 
akimirką gali nubildėti žemyn. Kitur tarp dviejų arkų 
trūko kolonos — arkos lanko galas jungėsi su gretimu 
tiesiog ore, ničniekuo neparemtas iš apačios. Neliko 
abejonių: rūmai stūkso apleisti jau ištisus šimtmečius, 
gal tūkstantmečius. 

— Širiek išstovėję, tie mūrai, tikiuosi, pastovės ir dar 
truputį, - atsiliepė Digoris. - Tik nieku gyvu nevalia 
triukšmauti. Kitaip viskas, žiūrėk, ims skeldėti ir trupė- 
ti. Panašiai kaip rėkaudama gali sukelti kalnų griūtį kur 
nors Alpėse. 

Iš kiemo jie vėl įėjo vidun pro kitas duris, užkopė 
plačiais laiptais, perėjo milžinišką menę, iš kurios du- 
rys vėrėsi į kitą, paskui — į dar ir dar kitą, kol vien nuo 
neaprėpiamų rūmų erdvių ėmė svaigti galva. Protar- 
piais vaikai jau vildavosi, kad pavyks ištrūkti iš rūmų 
ir apsidairyti, koks kraštas plyti aplink didžiulį statinį. 
Bet taip ir nepavyko: jie išeidavo tik į dar vieną kiemą. 
Kadaise, kai čia dar gyveno žmonės, kiemai turėjo būti 
pribloškiančio grožio. Viename jų būta fontano. Dabar 
stūksojo tik didžiulė akmeninė pabaisa, plačiai išsklei- 
dusi sparnus ir pražiojusi nasrus - galugerklyje dar tebe- 
buvo matyti galas vamzdžio, iš kurio anais laikais tryško 
vanduo. Po statula buvo ir didelis akmeninis baseinas, į 
kurį krisdavo vandens čiurkšlės, tik dabar jis buvo visiš- 
kai išdžiūvęs. Šen ten atvykėliai išvydo ir sausą vijoklio 
stiebą - sliuogdamas kolonomis aukštyn, augalas padė- 
jo laikui vieną kitą jų suardyti. Bet dabar ir pats vijoklis 
buvo seniai sudžiūvęs. Niekur nebuvo nė pėdsako ir jo- 
kių skruzdžių ar vorų, ar kitokių gyvių, kokių paprastai 
aptinki griuvėsiuose, o ten, kur pro grindinio plyšius 
švietėsi sausa žemė, nežėlė samanos, nebuvo matyti nė 
menkiausio žolės stiebelio. 

Rūmų griuvėsiai išties buvo niūrūs, o menės nėmaž 
nesiskyrė viena nuo kitos, tad ilgainiui net Digorį ėmė 
gundyti mintis užsimauti geltonąjį žiedą ir grįžti į šil- 
tą, žalią ir gyvą tarpinės stotelės girią. Bet čia jie lyg ty- 
čia priėjo įspūdingas dvivėres duris iš kažkokio metalo, 

galbūt - aukso. Viena jų pusė buvo pravira. Tad vaikai, 
žinoma, prisiartino dirstelėti pro plyšį. Ir abu krūptelėję 
atšlijo, ir giliai įkvėpė - mat pagaliau išvydo kai ką, ką 
vertėjo apžiūrėti. 

Kokią sekundę jie netgi patikėjo, kad menėje anapus 


durų esama žmonių: daugybės žmonių, kurie visi sėdė- 

jo nė nekrustelėdami. Polė ir Digoris, kaip veikiausiai 
įspėjote, patys ilgai stovėjo nekrustelėdami, užgniaužę 
kvapą, ir žvilgčiojo pro plyšį. Bet galiausiai nutarė, kad 
žmonės, kuriuos matė, niekaip negali būti tikri. Niekas 
taip ir nesujudėjo, nepasigirdo nė garso, netgi kvėptelė- 
jimo. Sėdintieji priminė nuostabiausias vaškines figūras, 
tokių jums kažin ar teko regėti. 

Šįsyk žengti vidun pirmoji ryžosi Polė. Šioje menėje 
buvo kai kas, kas ją sudomino dargi labiau nei Digorį: 
visos vaškinės figūros vilkėjo neįtikėtinai prabangius dra- 
bužius. O jei tave išvis nors truputėlį domina drabužiai, 
į šitokius niekaip neiškęsi nedirstelėjęs iš arčiau. Maža 
to, jie žaižaravo įvairiausiomis ryškiomis spalvomis, ku- 
rios nutvieskė visą menę: gal ji ir neatrodė itin šventiška, 
bet po sudulkėjusios visų kitų tuštumos ši bent jau buvo 
prašmarni ir didinga. Čia net langų buvo daugiau, tad 
vidun įspindo ir daugiau šviesos. 

Aprašyti tiems prabangiems apdarams tiesiog trūks- 
ta žodžių. Visos figūros buvo su mantijomis, visų galvas 
puošė karūnos. Pačios mantijos - purpurinės ir sidabro 
pilkumo, sodriai violetinės ir ryškiai žalios, išsiuvinėtos 
ornamentais, gėlių raštais, neregėtų gyvūnų atvaizdais. 
Neįtikėtino dydžio, akinamai žaižaruojantys brang- 
akmeniai blykčiojo karūnose, ant kaklų kabančiuose vė- 
riniuose ir visur, kur kas nors buvo susegta. 

— Kažin, kodėl visi šitie drabužiai iki šiol nesupuvo? — 


sušnibždėjo Polė. 

— Magija, - pakuždomis atsakė Digoris. - Negi nejau- 
ti? Kaip kažin ką, visa šita menė priraizgyta užkeikimų. 
Pajutau tai tą pat akimirksnį, kai čionai įkėlėme koją. 

— Kiekvienas iš šitų apdarų kainuotų ne mažiau nei 
kelis šimtus svarų, - pareiškė Polė. 

Tačiau Digorį labiau domino veidai, ir iš tikrųjų - į 
juos vertėjo įsižiūrėti. Žmonės sėdėjo akmeniniuose 
krėsluose pasieniais, abiejose menės pusėse, užtat vidu- 
ryje buvo palikta tuščia erdvė. Galėjai ja laisvai vaikščio- 
ti ir apžiūrinėti veidus. 

— Man rodos, jie buvo 2/e/ž žmonės, - pratarė Digoris. 

Polė linktelėjo. Visi veidai, į kuriuos jie pažvelgdavo, iš 
tikrųjų atrodė malonūs. Ir vyrai, ir moterys spinduliavo 
išmintimi, geraširdiškumu, visi buvo apdovanoti ir išo- 
riniu grožiu. Tačiau paėjėję kelis žingsnius į menės gilu- 
mą, vaikai aptiko ir kitokių figūrų. Čia veidai buvo nebe 


nuoširdūs, o rimti, orūs. Į juos pažvelgus susidarydavo 

įspūdis, kad, jei šituos žmones tektų susitikti gyvus, rei- 
kėtų itin griežtai laikytis mandagaus elgesio taisyklių ir 
neleptelėti kokios nederamos frazės. Nuėję dar tolėliau, 
vaikai atsidūrė tarp žmonių, kurių veidai jiems ir visai 
nebepatiko: apsidairę Polė ir Digoris įsitikino pasiekę 
daugmaž menės vidurį. Šitie veidai bylojo apie tvirtą va- 
lią, spindėjo išdidumu ir pasitenkinimu, bet atrodė žiau- 
rūs. Dar toliau - vis tokios pat žiaurios išraiškos, bet 
žmonės jau neatrodė laimingi. Jų veiduose buvo matyti 
neviltis. Galėjai pamanyti, kad šitie žmonės ir patys darė 
šiurpius nusikaltimus - ir buvo priversti kentėti siaubin- 
gas kančias. Paskutinė figūra buvo ir pati įdomiausia: 
moteris, apsirengusi netgi dar prašmatniau nei kiti, ne- 
paprastai aukšta (antra vertus, visos čionykščius gyven- 
tojus vaizduojančios figūros buvo aukštesnės už mūsų 
pasaulio žmones), o jos veidas tvoskė tokiu nuožmumu, 
tokia puikybe, kad tiesiog gniaužė žadą. Bet netgi šitai 
neužtemdė moters žavesio — jos grožis tiesiog akino. Po 
daugelio metų, kai pats buvo jau senas, Digoris prisipa- 
žino niekada gyvenime neregėjęs kitos tokios gražuolės. 
Teisybės dėlei reikėtų pridurti, kad Polė visuomet sa- 
kydavo taip ir nesugebėjusi įžvelgti jokio ypatingo tos 
moters grožio. 

Kaip jau minėjau, toji moteris buvo paskutinė eilėje, 
bet vietos dar liko į valias: toliau rikiavosi tik tušti krės- 
lai, lyg tie, kurie įrengė šį muziejų, būtų ketinę įkurdinti 
čia daugiau figūrų. 

— Kaip gaila, kad negalime sužinoti visų šitų žmonių 
istorijos, - sumurmėjo Digoris. - Gal grįžkime ir įdė- 
miau apžiūrėkime tą lyg ir stalą menės viduryje. 

Menės viduryje iš tikrųjų stovėjo ne visai stalas. Tai 
buvo stačiakampės kolonos luistas, gal kiek daugiau nei 
metro aukščio, ant viršaus pritvirtinta plonytė auksinė 
arka, o šios linkyje kabojo auksinis varpelis. Greta gu- 
lėjo ir auksinis kūjelis - skirtas, reikia manyti, užgauti 
varpui. 

— Įdomu... Įdomu... Įdomu... - pratarė Digoris. 

- Žiūrėk, atrodo, čia kažkas parašyta, - parodė Polė; 
pasilenkusi ji apžiūrinėjo kolonos šoną. 

— Kad tave kur, ogi iš tikrųjų, - sutiko Digoris. - Bet 
mes, aišku, nesugebėsime perskaityti. 

— Tikrai nesugebėsime? O gal? - suabejojo Polė. 

Abu įsisiurbė žvilgsniu į įrašą; kaip ir reikėjo tikėtis, 
raidės, išraižytos akmeniniame paviršiuje, buvo nepažįs- 
tamos. Bet čia įvyko didis stebuklas: vaikai užsižiūrėjo į 
raides, ir kuo ilgiau žiūrėjo, tuo labiau jiems aiškėjo už- 
rašo prasmė, nors pačios keistosios raidės nėmaž nepa- 
sikeitė. Jei Digoris būtų prisiminęs, kaip pats vos prieš 
kelias minutes tvirtino, kad visa šita menė priraizgyta 
užkeikimų, dabar tikriausiai būtų įspėjęs, jog kerai ėmė 
veikti. Tačiau jį surietė toks smalsumas, kad apie tai ber- 
niukas net nepagalvojo. Jis vis karščiau ir karščiau troško 
perprasti, kas įrašyta akmeninės kolonos paviršiuje. Ir 


netrukus abu vaikai perprato įrašo prasmę. Štai ką bylo- 

jo nepažįstamos raidės — ar bent jau prasmė tokia, nors 


poezija, skaitant rūmų menėje, skambėjo sklandžiau: 


Rinkis, nepažįstamasai, nuotykių ištroškęs: 
Varpą tik užgauki — ir pavojams ruoškis. 

O jei ne - per amžius spėlioki lyg pamises, 
Kas būtų nutikę, jei būtumei išdrįsęs. 


— Nieku gyvu! - pareiškė Polė. - Neturiu jokio ūpo 
lįsti į pavojus. 

— Negi nesupranti, kad nebeturime kitos išeities? — 
paprieštaravo Digoris. - Dabar jau nebegalime lyg nie- 
kur nieko iš čia pasitraukti. Jeigu išeisime, paskui be 
paliovos suksime galvą, kas būtų atsitikę, jei būtume už- 
gavę tą varpą. Nė nemanau keliauti namo ir galvoti vien 
apie tai, kol išprotėsiu. Nieku gyvu! 

— Nebūk toks kvailas, - subarė jį Polė. - Galima pa- 
manyti, kad kas nors jau per amžius ir suktų galvą. Koks 
skirtumas, kas atsitiktų užgavus tą varpą? 

— Net neabejoju: kiekvienas, iki čia atkeliavęs, paskui 
apie nieką kita nebegalėtų galvoti, kol visai smegenys iš- 
kvarštų. Tai ir yra to teksto magija. Ir aš jaučiu, kaip ji 
pradeda mane veikti. 

— O aš nieko nejaučiu, - piktai atkirto Polė. - Nieko 
nejauti ir tu, netikiu. Tiesiog apsimeti. 

— Tiek tu ir teišmanai, - pasišiaušė Digoris. - Užtat, 


kad esi mergaitė. Mergaitės niekada nenori nieko suži- 

noti, joms rūpi tik leisti visokias paskalas ir dar malti 
liežuviais, kas su kuo susižiedavo. 

— Kai šitai sakei, atrodei visai kaip tavo dėdė, - pareiš- 
kė Polė. 

— Ko tu vis stengiesi nukreipti kalbą į šalį? - pasipik- 
tino Digoris. - Juk šnekėjomės apie... 

— Visi tie vyrai tokie! — oriai tarė Polė suaugusios mo- 
ters balsu, bet paskubomis pridūrė jau savo balsu: - Tik 
nepradėk aiškinti, kad aš elgiuosi kaip visos moterys, 
nes būsi tikras beždžionė. 

— Man ir į galvą neateitų tokią mergiščią kaip tu pava- 
dinti moterimi, - iš aukšto atsakė Digoris. 

— Ak, aš tau tik mergiščia, ar ne? - užkunkuliavo Polė 
jau rimtai įpykusi. - Ką gi, niekas tau ir neliepia trainio- 
tis su mergiščiomis. Aš keliauju sau. Šitų griuvėsių esu 
soti iki kaklo. Tu pats man irgi įsipykai, tu, bjaurus, pa- 
sipūtęs, užsispyręs parše! 

— Ant kito pasakė - ant savęs pasisakė! - drėbė Di- 
goris pikčiau, nei ketino, mat atkreipė dėmesį, kad Po- 
lės ranka vogčia slenka prie kišenės, nusitaikiusi paliesti 
geltonąjį žiedą. Ir jau niekaip nepateisinsiu jo dėl to, ką 
tučtuojau padarė, galiu pasakyti nebent tiek, kad vėliau 
dėl to labai gailėjosi (tiek pats Digoris, tiek dar daugybė 
žmonių). Polės ranka taip ir nespėjo nušliaužti iki kiše- 
nės: Digoris sugriebė ją už riešo ir kone užgulė, nuga- 
ra užspausdamas krūtinę. Kita alkūne nustūmęs šalin 


jos antrąją ranką, greit pasilenkė, pastvėrė kūjelį ir mi- 

triai, lengvai kaukštelėjo auksinį varpelį. Tada paleido 
mergaitę: abu kaipmat atšoko į skirtingas puses ir, vos 
atgaudami kvapą, įsistebeilijo į kits kirą. Polės akys jau 
tvino ašaromis — bet ne iš baimės ir net ne dėl to, kad 
Digoris iš tiesų skaudžiai užgavo jai riešą, o iš kunku- 
liuojančio pykčio. Vis dėlto jau po poros sekundžių jie 
turėjo apie ką susimąstyti, tad tarpusavio vaidai visai iš- 
rūko iš galvos. 

Vos užgautas varpelis skimbtelėjo - maloni ausiai 
nata, kokios lyg ir reikėjo tikėtis, nuaidėjo netgi nelabai 
garsiai. Tačiau, priešingai, nei reikėjo tikėtis, skambesys 
neišsisklaidė, aidėjo toliau, vis labiau garsėdamas. Ne- 
praėjo nė minutė - ir varpas jau gaudė bene dvigubai 
garsiau nei iš pradžių. O netrukus - jau taip garsiai, kad, 
jei vaikai būtų bandę ką nors vienas kitam sakyti (tiktai 
šnekėtis jie net nemanė, abu stypsojo išsižioję), nebū- 
tų vienas kito girdėję. Dar kelios akimirkos — ir varpas 
taip užgaudė, kad Digoris ir Polė nebūtų susišnekėję net 
rėkaudami visa gerkle. Gaudimas nepaliaujamai garsė- 
jo, tiesa, skambėjo vis dar ta pati vienintelė nata, lyg ir 
malonus, nenutrūkstamas aidas, bet ilgainiui jame ėmė 
girdėtis dar kažkas - kažkas siaubinga. Galų gale gau- 
desiu ėmė virpėti net pats didžiulės menės oras, vaikai 
jautė, kaip po kojomis susiūbavo, sukrūpčiojo akmeni- 
nės grindys. Ir pagaliau į varpo gausmą įsiterpė kažkoks 
pašalinis garsas - slopus, nieko gera nežadantis triukš- 


mas, iš pradžių panašus į tolimą traukinio bilsnojimą į 

bėgius, o paskui - į virstančio medžio treškėjimą. Kaž- 
kas subildėjo, sutrinksėjo, tarsi žemėn kristų kažin kokie 
milžiniški luistai. O tada tik driokstelėjo, sudundėjo ir 
dar krestelėjo taip, kad vaikai vos išsilaikė ant kojų, - ir 
viename menės gale įgriuvo geras ketvirtadalis lubų, su 
pašėlusiu bildesiu į visas puses pažiro mūro akmenys, su- 
lingavo sienos. Galų gale varpo gausmas nutilo. Dulkių 
debesys nusėdo. Vėl stojo tyla. 

Niekad taip ir nepaaiškėjo, ar stogas įgriuvo dėl magi- 
jos poveikio, ar kurtinantis varpo gausmas pasiekė tokį 
garsumą, kokio trupantis mūras tiesiog nebeatlaikė. 

— Na šrai! Tikiuosi, dabar tu patenkintas, - vos at- 
gaudama kvapą sušniokštė Polė. 

— Šiaip ar taip, jau viskas baigėsi, — atsiliepė Digoris. 

Viskas baigėsi — šitaip manė abu. Bet dar niekad gy- 


venime nebuvo taip smarkiai suklydę. 

Pragaištingas Žodis 


Vis stovėjo vienas priešais kitą abipus kolonos, 
viršum kurios kabojo varpelis - šis vis dar virpčio- 
jo, bet nebeskleidė jokio garso. Staiga vaikai išgirdo ka- 
žin kokį šnaresį tame menės gale, kuris liko nenukentė- 
jęs. Abu žaibiškai atsisuko pasižiūrėti, kas ten bruzda. Ir 
išvydo: iš krėslo lėtai kėlėsi viena prabangiai apsirengu- 
siųjų figūrų, pati paskutinė sėdinčiųjų eilėje - toji pati 
moteris, kuri Digoriui pasirodė tokia graži. Kai pagaliau 
išsitiesė, Polė ir Digoris įsitikino, kad ji - netgi dar aukš- 
tesnė, nei jiems atrodė. Be to, iš pirmo žvilgsnio buvo 
aiškiai matyti, kad ji - didi karalienė: apie tai bylojo ne 
tik karūna bei karališki rūbai, bet ir kibirkštis raškan- 
čios akys, ir lūpų išlinkis. Ji apsižvalgė, pastebėjo griūtį, 
pamatė vaikus, bet veidas nė nekrustelėjo, niekaip ne- 
būtum perpratęs, ką ji mano apie viena ar kita, net ne- 
parodė, ar bent kiek nustebo. Ilgais, spėriais žingsniais ji 
žengė artyn. 

— Kas mane pažadino? Kas suardė kerus? - paklausė. 


— Na... tikriausiai aš, - prisipažino Digoris. 

— Tu! - ištarė karalienė ir uždėjo delną jam ant pe- 
ties - jos ranka buvo balta ir daili, bet, ką Digoris iškart 
pajuto, drauge ir stipri, lyg plieno žnyplės. - Tu? Bet juk 
tu - tik berniūkštis, paprastas vaikas. Iš pirmo žvilgsnio 
matyti: tavo gyslomis neteka nė lašelio karališko ar bent 
kilmingo kraujo. Kaip galėjo nutikti, kad šitoks kaip tu 
išdrįsai įkelti koją į šiuos rūmus? 

— Mes atkeliavome iš kito pasaulio, pasitelkę magi- 
ją, - pranešė Polė nutarusi, jog jau pats laikas, kad kara- 
lienė pastebėtų ir ją, ne vien tik Digorį. 

— Ar tai tiesa? - paklausė karalienė, atkakliai žvelgda- 
ma tiktai į Digorį, į Polę net nedirstelėjusi. 

— Taip, tiesa, - patvirtino jis. 

Karalienė antrąja ranka suėmė jo smakrą ir kilstelėjo 
galvą aukštyn, kad galėtų geriau įsižiūrėti į veidą. Digo- 
ris pabandė ir pats įdėmiai įsistebeilyti į ją, bet netrukus 
gavo nuleisti akis. Jos žvilgsnyje buvo kažkas, ko jis ne- 
pajėgė atremti. Gerą minutę tyrinėjusi Digorį, karalienė 
galiausiai paleido jo smakrą ir tarė: 

— Tu - ne burtininkas. Tu nepaženklintas burtinin- 
ko žyme. Vadinasi, veikiausiai būsi kokio nors mago 
tarnas. Čionai tave atsiuntė ne tavo paties, o kažkieno 
kito magija. 

— Mano dėdės Endriaus, - paaiškino Digoris. 

Tą akimirksnį, tiesa, ne pačioje menėje, bet iš kažkur 
visai arti atsklido treškėjimas, paskui — girgždesys, ir ga- 
liausiai - griūvančių mūro luistų dundėjimas; sudrebėjo 
grindys. 

- Čia — mirtinai pavojinga, - perspėjo karalienė. - 
Griūva visi rūmai. Jei per kelias minutes iš čia neištrūk- 
sime, nuolaužos mus palaidos. 

Ji kalbėjo visiškai ramiai, lyg pranešdama vaikams, 
koks dabar paros metas. 

- Eime, - pridūrė ir ištiesė abiem vaikams rankas. 
Polė, paniurusi ir nė kiek nesusižavėjusi karaliene, mie- 
lai nebūtų padavusi šiai rankos, - jei tik būtų galėjusi to 
išvengti. Bet, nors karalienės balsas skambėjo visai ra- 


miai, jos judesiai buvo kone mitresni už mintį. Polė net 

nespėjo susigaudyti, kas dedasi, o jos kairioji plaštaka 
atsidūrė karalienės saujoje, gerokai stambesnėje ir gero- 
kai stipresnėje - mergaitė niekaip nebebūtų įstengusi 
rankos ištraukti. 

„Ta moteriškė tiesiog siaubinga, - galvojo Polė. - 
Nieko sau stiprumėlis, panorėjusi vienu trūktelėjimu 
sulaužytų man ranką. O dabar, kai ji laiko mane už kai- 
rės rankos, nebegaliu pasiekti geltonojo žiedo. Jei pamė- 
ginčiau persikreipti ir pasiekti kairiąją kišenę dešiniąja 
ranka, tikriausiai nesuskubčiau, ji tuoj paklaustų, ką aš 
darau. Kad ir kas būtų, nieku gyvu negalima leisti, kad 
ji suuostų apie žiedus. Viliuosi, Digoriui užteks sveiko 
proto laikyti liežuvį už dantų. Kaip gaila, kad negalime 
persimesti keliais žodžiais akis į akį: 

Karalienė išsivedė juos iš Figūrų menės į ilgą korido- 
rių, ir jie nuvingiavo per ištisą menių, laiptų, kiemelių 
labirintą. Protarpiais vis sudundėdavo griūvančios rūmų 
sienos, kartais —- netgi visai arti. Sykį milžiniška arka 
nugrumėjo žemėn, vos jie praėjo po ja. Karalienė žings- 
niavo greitai - vaikams teko tursenti ristele, kad spėtų 
su ja, - bet visai neatrodė išsigandusi. Digoris galvojo: 
„Kokia ji drąsi! Nuostabu. Ir dar tokia stipri. Kaip tik 
tokią ir įsivaizduoju tikrą karalienę! Viliuosi, ji papasa- 
kos mums šių rūmų istoriją“ 

Pakeliui ji iš tiesų šį tą papasakojo. 

- Štai čia — durys į kalėjimo požemius, — parodė. 


Arba: 

- Štai tas koridorius veda į pagrindinę kankinimų ka- 
merą. 

Arba: 

— O čia buvo senoji pokylių salė, kur mano propro- 
senelis kartą sukvietė į puotą septynis šimtus didikų ir 
išžudė visus anksčiau, nei tie spėjo prisigerti iki žemės 
graibymo. Mat jie puoselėjo maištingas mintis. 

Galiausiai jie išėjo į dar vieną menę - dar erdvesnę už 
kitas, dar aukštesnėmis lubomis. Iš jos didumo, ir dar 
išvydęs įspūdingas duris jos gale, Digoris nusprendė, 
kad, ko gero, jie bus pasiekę pagrindinį rūmų fasadą. 
Ir nesuklydo. Durys buvo juodut juodutėlės, galbūt iš 
juodmedžio, o gal iš kokio nors juodo metalo, kokio 
mūsų pasaulyje neaptiksi. Jos buvo užsklęstos milži- 
niškais užšovais: dauguma šių - pernelyg aukštai, kad 
pasiektum, ir visi - pernelyg masyvūs, kad pastumtum. 
Kažin, dar spėjo pagalvoti Digoris, kaip reikės išsikrapš- 
tyti laukan? 

Karalienė paleido jo pirštus ir pakėlė ranką. Išsi- 
tiesė visu ūgiu, stovėjo pasitempusi, nekrustelėdama. 
O paskui kažin ką ištarė - žodžių vaikai nesuprato (bet 
nuskambėjo gana šiurpiai) — ir mostelėjo ranka, lyg ką 
sviesdama į duris. Ir šios, nors aukštos ir sunkios, ko- 
kią akimirką dar virpėjo lyg nuaustos iš šilko, o paskui 
subyrėjo - neliko nieko, tik slenkstį užklojo dulkių 
sluoksnis. 


— Fiūūūt! - švilprelėjo Digoris. 


-69. 


+ BURTININKO SŪNĖNAS + 


gr | 
Ž TA S 


— Ar tavo ponas burtininkas, tasai tavo dėdė - ar jis 


valdo galią, tokią kaip manoji? - paklausė karalienė, vėl 
tvirtai sugriebdama Digorį už rankos. - Tiek to, išsiaiš- 
kinsime vėliau. O kol kas norėčiau, kad prisimintum ką 
regėjęs. Štai kas nutinka ir daiktams, ir žmonėms, kurie 
mėgina stoti man skersai kelio. 

Pro taip netikėtai ištuštėjusią durų kiaurymę vidun 
plūstelėjo daugiau šviesos, nei atvykėliai išvis buvo regė- 
ję šiame krašte, tad, kai karalienė išsivedė juos pro duris, 


jie nė nenustebo, atsidūrę po atviru dangumi. Tiesiai į 

veidus pūtė vėjas - žvarbus, bet vis tiek kažkoks sudusęs. 
Vaikai susiprato atsidūrę aukštoje terasoje, o apačioje 
prieš akis nusidriekė įspūdingas kraštovaizdis. 

Žemai, visai prie pat horizonto, danguje kybojo di- 
džiulė raudona saulė, gerokai didesnė už mūsiškę. Di- 
goris iškart suprato, kad šis šviesulys ir gerokai senesnis 
nei mūsų saulė: jo gyvenimas jau ėjo į pabaigą, jis buvo 
jau pavargęs dairytis į plytintį apačioje pasaulį. Šiek tiek 
į kairę nuo saulės ir truputį aukštėliau žybčiojo vieni- 
ša Žvaigždė — didelė, ryški. Daugiau tamsiame dangaus 
skliaute nebuvo matyti nieko, tik toji šviesulių pora - 
gana slogus reginys. O apačioje į visas puses, kiek tik 
akys aprėpė, plytėjo begalinis miestas, kuriame nesimatė 
nė gyvos dvasios. Geibstančios saulės šviesoje driekėsi 
tik ilgi, grėsmingi šešėliai: šventyklų ir bokštų, rūmų ir 
piramidžių, ir tiltų. Kadaise per miestą tekėjo vandenin- 
ga upė, bet jos vandenys kadai išdžiūvo ir paliko tik pil- 
komis dulkėmis nuklotą griovį. 

— Gerai įsižiūrėk į visa tai, ko jau niekada nepamatys 
nė vienos gyvos būtybės akys, - prisakė karalienė. - Štai 
koks buvo Čarnas, didis miestas, visų karalių karaliaus 
sostinė, tikras šio pasaulio, o gal ir visų pasaulių stebu- 
klas. Ar miestas, kurį valdo tavo dėdė, gali prilygti šitam, 
berniuk? 

— Ne, - atsakė Digoris. Ir jau žiojosi aiškinti, kad dėdė 
Endrius išvis nevaldo jokio miesto, bet karalienė atsaky- 


mo nelaukė - kalbėjo toliau: 

— Dabar čia viešpatauja tyla. Tačiau kadaise, kai stovė- 
davau šioje terasoje, net pats oras gaudė Čarno garsais: 
kojų trepsėjimu, ratų girgždesiu, botagų šmaukščioji- 
mu, vergų aimanomis, kovos vežimų dardėjimu, aukos 
būgnų dundesiu šventyklose. Ašen stovėjau šičia ir tada 
(bet tai jau buvo prieš pat pabaigą), kai iš kiekvienos ga- 
tvės veržėsi kovos griausmas, o Čarno upė plukdė rau- 
donus vandenis. 

Valandėlę patylėjusi ji pridūrė: 

— Ir viena vienintelė moteris per vieną akimirksnį visa 
tai sunaikino. 

— Kas? — vos girdimai paklausė Digoris, nors atsaky- 
mą jau įspėjo pats. 

— Aš, - atsakė karalienė. - Aš, Džadisė, paskutinioji 
iš karalienių, užtat - Pasaulio Karalienė. 

Abu vaikai nebeprararė nė žodžio, stovėjo virpėdami 
žvarbiame vėjyje. 

— Dėl visko kalta mano sesuo, - kalbėjo karalienė. — 
Ji mane užspeitė į kampą, nepaliko kitos išeities. Teslėgs 
ją visų Galių prakeiksmas per amžių amžius! Buvau be- 
sutinkanti taikytis, bet kurią akimirką, būčiau net do- 
vanojusi jai gyvybę - jei tik ji būtų gražiuoju užleidusi 
sostą. Bet ji nė neketino to daryti. Jos puikybė nušlavė 
visą pasaulį. Netgi tada, kai įsiplieskė karas, buvo iškil- 
mingai pasižadėta, kad nė viena pusė nemėgins pasi- 
telkti magijos. Bet ji priesaikos nesilaikė - tad kas liko 


man? Kvaiša! Tarytum nebūtų žinojusi, kad magijos ga- 

lia aš apdovanota labiau nei ji! Žinojo ji net ir tai, kad 
man priklauso Pragaištingo Žodžio paslaptis. Nejaugi 
manė - ak taip, jos kinkos visada buvo skystos! - kad 
aš jo neištarsiu? 

— O kas tai? - paklausė Digoris. 

— Tai buvo paslapčių paslaptis, - atsakė karalienė 
Džadisė. - Didieji mūsų rasės karaliai nuo seno žinojo, 
kad esama tokio žodžio, kuris ištartas su prideramais ri- 
tualais sunaikintų viską, kas gyva, išskyrus tą vienintelį, 
jį ištarusį, asmenį. Tačiau anų laikų karaliai buvo silpni, 
minkštaširdžiai, jie patys surišo rankas ir sau, ir visoms 
palikuonių kartoms, didžiomis priesaikomis sutvirtinę 
pažadą niekada net nemėginti to žodžio surasti. Tačiau 
aš jį sužinojau vienoje slėpiningoje vietoje — ir brangiai 
už tai sumokėjau. Aišku, aš nepasinaudojau tuo žodžiu, 
kol ji manęs neprivertė. Grūmiausi visomis išgalėmis, 
išbandžiau visus kitus įmanomus būdus, kad ją nugalė- 
čiau. Liejau savo armijų kraują lyg vandenį... 

- Šlykštynė! — sušnibždėjo Polė. 

— Paskutinis didis mūšis, - pasakojo karalienė, — tris 
dienas siautėjo čia, pačiame Čarne. Ištisas tris dienas aš 
stebėjau kautynes iš čia, iš šitos pačios vietos, iš kur dai- 
romės dabar. Nepasitelkiau savo ypatingosios galios tol, 
kol krito paskutinis mano karys, o ta prakeiktoji, mano 
sesuo, savo maištininkų būrio priešaky įveikė pusę šitų 
didžiųjų laiptų, vedančių iš miesto į terasą. Palūkėjau, 


kol ji prieis visai arti, kad aiškiai matytume viena kitos 

veidą. Ji tik blykstelėjo į mane kraupiomis, nuožmiomis 
akimis ir pareiškė: „Pergalė!“ „Taip, - pritariau aš, - per- 
galė. Bet ne tavo“ Ir tada ištariau Pragaištingą Žodį. Dar 
akimirka — ir aš likau vienintelė gyva būtybė po saule. 

— O kaipgi žmonės? - aiktelėjo Digoris. 

— Kokie žmonės, berniuk? - nesuprato karalienė. 

- Visi paprasti žmonės, - įsiterpė Polė. - Kurie nie- 
kada nepadarė tau nieko bloga. Visos moterys, visi vai- 
kai ir visi gyvūnai. 

— Nejaugi nesupranti? - Karalienė vis dar kalbėjo 
vien tik su Digoriu. - Aš buvau karalienė. Visi tie žmo- 
nės buvo 72230 valdiniai. Ir vienintelė jų pareiga - vyk- 
dyti mano valią. 

— Ne kažin kokia ta jų laimė, - burbtelėjo Digoris. 

- Visai užmiršau, kad tu — tik paprastas berniūkštis. 
Nėra ko net tikėtis, kad suprasi tai, kas daroma valstybės 
labui. Šrai ką privalai suprasti, vaike: tai, kas nedera nei 
tau, nei jokiam kitam paprastam Žmogui, visiškai leisti- 
na didžiai karalienei, tokiai kaip aš. Viso pasaulio svoris 
slegia mūsų pečius. Mums negalioja visiems kitiems tai- 
komos taisyklės. Mums lemtis yra skyrusi didingus tiks- 
lus - ir vienatvę. 

Digoris staiga prisiminė, kad lygiai tais pačiais žo- 
džiais bylojo ir dėdė Endrius. Bet tariami karalienės 
Džadisės lūpomis jie skambėjo kur kas didingiau - gal- 
būt todėl, kad dėdė Endrius nebuvo dviejų metrų ūgio 


ir nespinduliavo akinančiu grožiu. 

— O ką tu darei paskui? - paklausė Digoris. 

— Iš anksto buvau apraizgiusi galingais užkeikimais 
menę, kurioje sėdi visų mano pirmtakų figūros. Pasinau- 
dojusi tų užkeikimų galia, aš ir pati galėjau snūduriuoti 
drauge su jais, pati - kaip vaškinė figūra, kad ir tūkstan- 
čius metų; man nereikėjo nei maisto, nei ugnies. Toks ir 
buvo sumanymas: miegosiu tol, kol kas nors atėjęs už- 
gaus varpą ir mane pažadins. 

— Ar nuo Pragaištingo Žodžio ir saulė tapo tokia? — 
paklausė Digoris. 

— Kokia? - nesuprato Džadisė. 

— Tokia didelė, tokia raudona ir tokia šalta. 

- Saulė visada tokia buvo, - atsakė Džadisė. - Bent 
jau pastaruosius kelis šimtus tūkstančių metų. Nejaugi 
jūsiškiame pasaulyje saulė kitokia? 

— Taip. Gerokai mažesnė ir geltonesnė. Ir daug kai- 
triau šildo. 

Karalienė giliai, su švilpesiu įkvėpė. O Digoris jos vei- 
de įžvelgė tą patį alkį, tą patį godulį, kokie visai neseniai 
šmėkštelėjo ir dėdės Endriaus veide. 

- Šit kaip, — pratarė ji. - Vadinasi, jūsiškis pasaulis — 
jaunesnis. 

Ji valandėlę patylėjo, dar sykį užsižiūrėjusi į nunio- 
kotą miestą, - jei ir gailėjosi dėl tų baisybių, kurias 
pati jam užleido, jos išraiška neišdavė jokių jausmų - ir 
tada tarė: 


— Ką gi, į kelią! Čia amžių pabaigoje iš tiesų šalta. 

- Į kelią? O kur keliausime? - vienu balsu paklausė 
abu vaikai. 

- Kur? — nustebusi pakartojo Džadisė. - Nagi į jūsų 
pasaulį, o kur kitur. 

Polė ir Digoris persigandę susižvalgė. Polei karalie- 
nė nepatiko iš pirmo žvilgsnio, ir netgi Digoris dabar, 
kai išklausė jos pasakojimą, jau manė prisibendravęs su 
ja tiek, kad šiam gyvenimui pakaktų į valias. Be jokios 
abejonės, ji buvo toli gražu ne iš tų, kuriuos mielai pa- 
sikviestum į svečius. Maža to, net jei ir būtų norėję ją 
pasikviesti, nežinia, kaip būtų reikėję tai padaryti. Vai- 
kai troško tik vieno: kuo greičiau nešdintis iš čia patys. 
Tačiau Polė negalėjo pasiekti savojo žiedo, o Digoris, 
savaime suprantama, negalėjo sprukti be jos. Berniukas 
tirštai išraudo ir užsikirsdamas išlemeno: 

— Na... eee... na, mūsų pasaulis... Ne...nežinojau, kad 
t...tu nori keliauti tenai. 

— O kuriems galams jūs buvote atsiųsti čionai, jei ne 
pasiimti manęs? — užsipuolė jį Džadisė. 

- Patikėk, mūsų pasaulis tau visiškai nepatiks, - dar 
bandė išsisukti Digoris. - Jis visai ne toks, koks galėtų ją 
sužavėti, tiesa, Pole? Pernelyg nuobodus, iš tikrųjų netgi 
visai nevertas dėmesio. 

— Jis bus dar ir kaip vertas dėmesio, kai jį valdysiu 
aš, — atrėžė karalienė. 

— Na... tu negalėsi jo valdyti, - bandė aiškinti Digo- 
ris. - Ten viskas šiek tiek kitaip... Na, suprask, niekas tau 


neleis. 


Jas 

Karalienė apdovanojo jį paniekos kupina šypsena. 

— Buvo daugybė didžių karalių, - oriai prašneko, — 
kurie tikėjosi įstengsią atsilaikyti prieš Čarno dinastijos 
galybę. Bet visi jie buvo sutrempti, niekas nebeprisime- 
na net jų vardų. Kvailas berniuk! Negi tikrai manai, kad 
tavasis pasaulis sugebės atsispirti mano grožiui ir mano 
magijai? Negi tikrai manai, kad per kokius metus aš ne- 
įstengsiu priversti visų pulti man po kojų? Taigi ausk 
savo užkeikimus ir gabenk mane tenai, tučtuojau. 

— O taijau iš tikrųjų baisu, - tarstelėjo Digoris Polei. 

— Galbūt tu bijai tojo savo dėdės? - kalbėjo Džadi- 
sė. - Ber, jei jis parodys man deramą pagarbą, dovanosiu 
jam gyvybę, paliksiu ir sostą. Ne tam keliauju pas jus, 
kad susigrumčiau su jw0. Tikriausiai jis — išties galingas 
burtininkas, jeigu surado kaip atsiųsti jus čionai. Ar jis — 
viso jūsų pasaulio karalius, ar tik kurio nors krašto? 

- Jis - išvis anei koks karalius, - atsakė Digoris. 

— Meluoji, - rėžė karalienė. - Juk magijos galia apdo- 
vanojami tik tie, kurių gyslomis teka karališkas kraujas. 
Argi kas yra girdėjęs apie burtininką prasčioką? Visai 
nesvarbu, kad nenori sakyti tiesos, aš ją vis tiek jau ži- 
nau. Tavo dėdė - didis jūsų pasaulio karalius ir galingas 
burtininkas. Pasitelkęs savąjį meną, jis išvydo mano at- 
vaizdą kokiame nors magiškame veidrodyje ar užkerėto 
tvenkinio paviršiuje, o tada, neatsispyręs mano grožiui, 
meilės akinamas sukūrė galingą užkeikimą, sukrėtusį 


jūsų pasaulį iki part pamatų ir nubloškusį jus per beribę 

prarają tarp dviejų pasaulių, kad galėtumėte man nusi- 
lenkti ir nugabentumėte mane pas jį. Sakyk dabar: juk 
šitaip viskas ir buvo? 

— Na... 2€ visai šitaip, - sumurmėjo Digoris. 

— Ne visai šitaip! - nebeiškentė Polė. - Tai išvis kiau- 
ra nesąmonė nuo pradžios iki galo! 

— Liokajai! - sustugo karalienė, įniršusi atsigręžė į 
Polę ir sugniaužė mergaitės plaukus pačiame viršugal- 
vyje, kur labiausiai skauda. Bet paleido abiejų vaikų 
rankas. 

— Dabar! - užriko Digoris. 

— Greičiau! - suspiegė Polė. 

Abiejų kairiosios rankos žaibiškai nėrė į kairiąsias ki- 
šenes. Žiedų net nebuvo būtina užsimauti. Tą pat aki- 
mirką, kai juos palietė, visas kraupusis pasaulis dingo 
iš akių. Vaikai nušvilpė aukštyn, o virš galvų, vis labiau 


ryškėdama, pasklido šilta žalia šviesa. 


6 SKYRIUS 
—u4/4/$ 2 — 


Prasideda dėdės Endriaus vargai 


> 


p: Nagi, paleisk! - suspigo Polė. 
X. —- Aštavęs net neliečiu! - atsiliepė Digoris. 

Dar akimirka — ir jų galvos išniro iš tvenkinio, ir juos 
vėl apsiautė saulėta Girios tarp Pasaulių ramybė - po 
troškios griuvėsių kraupumos, iš kurios ką tik pavyko iš- 
trūkti, ji pasirodė dar sodresnė, dar šiltesnė, dar tykesnė. 
Spėju, kad vaikai, jeigu tik būtų galėję, būtų mielai vėl 
užmiršę, kas esą ar iš kur atkeliavę, būtų mielai išsitiesę 
ir, nugrimzdę į saldų pusiaumiegį, su malonumu klausę- 
si, kaip auga medžiai. Bet šįsyk buvo dar vienas dalykas, 
kuris išvaikė visus miegus: vos išsiropštę į pakrantės žolę, 
jie susizgribo esą čia ne vieni. Karalienė (o gal ragana, 
kaip pavadinsi, taip nepagadinsi), pasirodo, atkeliavo 
drauge su jais - tvirtai įsikibusi Polės plaukų kuokšto. 
Štai dėl ko Polė plyšojo: „Paleisk!“ 

Šitaip ir paaiškėjo dar viena žiedų ypatybė, kurios dėdė 
Endrius nepasakė Digoriui dėl tos paprastos priežasties, 
kad ir pats nežinojo. Pasirodo, tam, kad žiedo padeda- 


mas peršoktum iš vieno pasaulio į kitą, visai nebūtina jo 

užsimauti ar paliesti pačiam - pakanka prisiliesti kito, 
žiedą jau liečiančio keliautojo. Tie žiedai veikia tarsi ma- 
gnetas: juk kiekvienas žino, kad, jei magnetu pritrauksi 
vinį, drauge prikibs ir kita vinis, liečianti pirmąją. 

Čia, tarpupasaulio miške, karalienė Džadisė atrodė 
gerokai pasikeitusi. Buvo išblyškusi, tiesą sakant, taip 
smarkiai išblyškusi, kad drauge nublanko ir kone visas 
jos grožis. Stovėjo gunktelėjusi, atrodė, jai sunku kvė- 
puoti, lyg ją būtų dusinęs pats Girios oras. Čia ji jau nė- 
maž nebebaugino nei Polės, nei Digorio. 

— Paleisk! Paleisk mano plaukus, - pareikalavo Polė. - 
Ir išvis, ką tai reiškia? 

— Nagi! Paleisk jos plaukus. Tučtuojau, - paliepė Di- 
goris. 

Abu bendromis jėgomis kibo su ja galynėtis. Ir paaiš- 
kėjo, kad pergalėti nesunku: pakako kelių sekundžių, 
kad priverstų atleisti gniaužtus. Ragana atšlijo, sunkiai 
gaudydama kvapą, jos akys tvieskė siaubu. 

— Greičiau, Digori! - paragino Polė. - Keičiame žie- 
dus ir neriame į namo vedantį tvenkinį! 

— Gelbėkite! Gelbėkite! Pasigailėkite! - suaimana- 
vo ragana silpnu balsu, kepėstuodama vaikams pridur- 
mui. - Pasiimkite kartu ir mane! Negalite šitaip palikti 
manęs šitoje kraupioje skylėje! Tas miškas mane žudo! 

— Valstybės labui, - su panieka drėbė Polė. - Juk pa- 
našiai ir pati išgalabijai savo pasaulio gyventojus. Nagi, 


Digori, pasiskubink. 

Jie buvo jau užsimovę žaliuosius žiedus, bet Digoris 
sudvejojo. 

— O, kad tave... Ir ką dabar daryti? — pratarė jis. Ne- 
paisant nieko, karalienės jam buvo trupučiuką gaila. 

— Nagi, nebūk toks kvėša, - susiraukė Polė. - Statau 
dešimt prieš vieną, kad ji vaidina. Nagi, eime! 

Abu vaikai nebedelsdami pūkštelėjo į namo vedantį 
tvenkinį. „Kokia laimė, kad susipratome jį paženklin- 
ti“, - dingtelėjo Polei. Ber Digoris, tą pat akimirką, kai 
nėrė į gelmę, pajuto, kaip jį už ausies pastvėrė kažkieno 
stambus ir šaltas smilius bei nykštys. Kol jie grimzdo, 
kol aplinkui ryškėjo blausūs mūsų pasaulio kontūrai, 
pirštai, įsikibę jo ausies, gniaužė ją vis stipriau ir stipriau. 
Raganai, matyt, grįžo jėgos. Digoris dar bandė spardytis 
ir spurdėti, bet nieko nepešė. Dar akimirka - ir jie išniro 
dėdės Endriaus kabinete. Čia pat stypsojo ir pats dėdė 
Endrius, kuris, akis išvertęs, įsistebeilijo į nuostabią bū- 
tybę, Digorio parsigabentą iš anapus pasaulio. 

Ir nieko nuostabaus. Digoris ir Polė irgi nustebę įsi- 
spitrėjo į ją. Plika akimi buvo matyti, kad visas alpulys 
raganai praėjo be pėdsako; dabar, išvydus ją mūsų pasau- 
lyje, apsuptą įprastų daiktų, bet kam galėjo atimti žadą. 
Jeigu jau Čarne ji atrodė bauginanti, tai Londone kėlė ti- 
krą siaubą. Vaikai iki šiol nė nesuvokė, kokia ji iš tikrųjų 
aukšta. „Gal net ne visai žmogiška“, - štai ką pagalvojo 
Digoris, žiūrėdamas į ją; gal jis ir neklydo, mar kai kas 


tvirtina, esą Carno karališkojo kraujo atstovams būdin- 
ą J J 

gas milžino storas. Tačiau net ir jos ūgis buvo vieni nie- 
kai, palyginti su jos grožiu, jos nuožmumu, jos nežabotu 
pasiutimu. Ji atrodė bene dešimt kartų gyvesnė už kone 
bet kurį žmogų, kurį gali sutikti Londono gatvėse. Dėdė 
Endrius be paliovos lankstėsi, gniaužė rankas ir - ką čia 
slėpsi - atrodė persigandęs. Greta raganos jis pats atrodė 
visai striukas. Ir vis dėlto, kaip vėliau užsiminė Polė, kažin 
kuo juodu buvo panašūs: kažkas beveik vienoda slypėjo 
jų veiduose ar veikiau - išraiškoje. Iš tiesų tai buvo išraiš- 
ka, būdinga visiems piktiesiems burtininkams, - pasak 
Džadisės, ta „žymė“, kurios ji taip ir neįžvelgė Digorio 
veide. Išvysti tuodu drauge buvo visai pravartu: pasi- 
žiūrėjęs į Džadisę, jau niekad nebesibaiminsi dėdės En- 
driaus, panašiai kaip, kartą susidūręs su gyvate barškuole, 
nebesibaimintum slieko, panašiai kaip nebebijotum kar- 
vės, kartą susidūręs su pasiutusiu buliumi. 

„Pššš... - tarė sau Digoris. — Jis... burtininkas? Na jau, 
ne. Va ji - kitas reikalas!“ 

Dėdė Endrius niekaip nesiliovė trinti rankų ir lanks- 
tytis. Labai stengėsi kuo mandagiausiai pasveikinti vieš- 
nią, bet jam taip perdžiūvo burna, kad nelaimėlis neva- 
liojo išspausti nė žodžio. Regis, jo „eksperimentas“ (kaip 
tai įvardijo pats) su žiedais buvo sėkmingesnis, nei būtų 
patikę jam pačiam: nors dėdė Endrius daugelį metų 
knebinėjosi su magija, visus pavojus, kiek tai buvo įma- 
noma, paprastai palikdavo kitiems. Iki šiol jam ničnieko 


panašaus nebuvo nutikę. 

Galiausiai Džadisė prakalbo - ne itin garsiai, bet jos 
balsas vis tiek sudrebino visą kambarį: 

— O kur tasai burtininkas, kuris atsikvietė mane į šį 
pasaulį? 

— Na... eee... ponia... - sumeknojo dėdė Endrius, — 
man didžiulė garbė... aš neapsakomai džiaugiuosi... to- 
kia maloni staigmena... jei tik būčiau žinojęs, jei būčiau 
galėjęs pasiruošti... aš... aš... 

— Kur tasai burtininkas, kvaily? — pertraukė jį Džadisė. 

— Tai... aš, ponia, tai aš. Tikiuosi... atleisite tiems išdy- 

kusiems vaikams... jeigu jie iškrėtė kokią nekaltą išdaigą. 
Užtikrinu jus, aš nė neketinau... 

— Tu? — spjaute išspjovė karalienė dar šiurpesniu balsu. 
Paskui vienu žingsniu įveikė kambarį, sugriebė visą sau- 
ją žilų dėdės Endriaus plaukų ir atkragino jo galvą taip, 
kad jo veidas atsidūrė tiesiai priešais jos. O rada įsisiurbė 
žvilgsniu į jį, panašiai kaip Carno rūmuose - į Digorio 
veidą. Dėdė Endrius be paliovos mirksėjo ir nervingai 
laižėsi lūpas. Galų gale karalienė jį paleido, ir dar taip 
staigiai, kad dėdė Endrius loštelėjęs tvojosi į sieną. 

— Supratau, - su panieka sušnypštė ji. - Tu - burti- 
ninkas... gal šioks toks. Stokis, šunie, ko tysai išsipleikęs, 
lyg kalbėtumeis su sau lygia? Kaip atsitiko, kad nusima- 
nai apie magiją? Tu — ne karališko kraujo, galvą guldau. 

— Aš... na... tiesiogine prasme gal ir ne, - užsikirsda- 
mas sumekeno dėdė Endrius. - Gal aš ir ne visai karališ- 
kos kilmės, ponia. Vis dėlto Ketersliai, kad žinotute, 
labai sena giminė. Sena Dorsetšyro giminė, ponia. 

— Užsičiaupk, - sudraudė jį ragana. - Matau, kas tu 
toks. Smulkus, niekingas burtininkėlis, šio to išmokęs iš 
knygų, griežtai besilaikantis taisyklių. Tikrosios magijos — 
nė kvapo nei tavo kraujyje, nei širdyje. Tavo padermę mano 
pasaulyje pavyko išnaikinti prieš gerą tūkstantį metų. Bet 
čia... ką gi, tiek to. Leisiu, kad man patarnautum. 

— Būsiu išties laimingas... sužavėtas, galėdamas... p... 
pasitarnauti... užtikrinu, m...man bus labai malonu... 

— Nutilk! Per daug plepi. Dabar klausyk. Štai tau pir- 
masis pavedimas. Kaip matau, atsidūrėme dideliame 
mieste. Tučtuojau pristatyk man karietą ar skraidantį ki- 
limą, ar gerai išjodinėtą drakoną, ar kokį kitą transportą, 
prideramą aukštakilmiui ar karališko kraujo asmeniui 
jūsų krašte. Tada nugabensi mane ten, kur galėčiau įsi- 
gyti drabužių, brangenybių ir vergų, atitinkančių mano 
aukštą padėtį. Pasaulio užkariavimo imsiuos rytoj. 

— Aš... aš... einu, tuoj... tuoj iškviesiu vežiką, - sugok- 
čiojo dėdė Endrius. 

— Sustok! - riktelėjo ragana, vos jis priėjo prie durų. — 
Nė nesvajok apie išdavystę. Mano akys regi kiaurai sie- 
nas, galiu pažvelgti į žmonių protus. Jos tavęs nepaliks, 
kad ir kur eitum. Vos išvydusi nepaklusnumo ženklą, 


užleisiu tave tokiais kerais, kad, ant ko tik atsisėsi, jausies 

prisėdęs iki raudonumo įkaitintą geležį, o vos atsigulsi, 
padais atsispirsi į du nematomus ledo luistus lovos kojū- 
galyje. O dabar eik. 

Seniokas išspūdino pro duris - visai kaip uodegą pa- 
brukęs šuo. 

Vaikai baiminosi, kad Džadisė dabar ras ką pasakyti ir 
apie tai, kas nutiko miške. Tačiau, kaip paaiškėjo, apie tai 
ji net neužsiminė - nei tada, nei kada nors vėliau. Ma- 
nau (taip pat, beje, mano ir Digoris), jog raganos sąmonė 
sunarstyta taip, kad ji net nesugeba prisiminti to ramy- 
bės pritvinkusio tarpupasaulio: nors ir kaip dažnai ją ten 
nublokštum, nors ir kaip ilgai paliktum, ji vis tiek apie 
tai net nenutuoktų. Dabar, likusi su vaikais viena, ji išvis 
nebekreipė į juos jokio dėmesio. Beje, šitoks elgesys jai 


irgi labai būdingas. Čarne iki pat 


pabaigos ji net nepastebėjo 
Polės, nes manė, jog vien 
tik Digoris gali jai būti 
naudingas. Dabar, kai ga- 
lėjo naudotis dėde Endriu- 
mi, jau ir Digoris buvo nė 
motais. Įtariu, kad tokiu 

raganos — baisiai praktiška 
padermė. 

Taigi kambaryje kokią minutę ar dvi viešpatavo cyla. 
Tačiau neilgai trukus Džadisė ėmė koja trepčioti į grin- 
dis - aiškus nekantravimo ženklas. 

Galiausiai ji tarstelėjo - lyg pati sau: 

— Kažin, ką tas senas nevaleika ten veikia? Reikėjo 
man prigriebti su savim botagą. 

Tai tarusi, išžirgliojo iš kambario ieškoti dėdės En- 
driaus, nesiteikusi net dirstelėti į vaikus. 

— Ooch, - Polė iš visos širdies atsiduso. - Bėgu namo kiek 
kojos neša. Jau siaubingai vėlu. Kaip kažin ką, man klius. 

— Gerai, eik, bet grįžk, kai tik galėsi, - paprašė Digo- 
ris. - Kažkoks kraupas, kad šita įsibrovė čionai. Trūks 
plyš turime ką nors sugalvoti. 

- Tegul galvoja tavo dėdė, - atšovė Polė. - Tai jis 
įpinkliojo mus į visą tą magiją. 

- Vis tiek sugrįžk, juk sugrįši, ar ne? Nagi, galai grieb- 
tų, negali palikti manęs vieno tokioje keblioje padėtyje! 

— Grįšiu namo pastogės tuneliu, - gana šaltai pareiškė 
Polė. - Taip bus greičiausia. O jeigu tu tikrai nori, kad su- 
grįžčiau, ar nemanai, jog pirmiausia turėtum atsiprašyti ? 

- Atsiprašyti! - sušuko Digoris. - Ir susidėk su tom 
mergaitėm, jų amžinai reikia atsiprašinėti! Ką aš padariau? 

— O, aišku, kad nieko, - nusišaipė Polė. - Na, tik vos 
neišsukai man riešo anoje vaškinių figūrų menėje, lyg 
koks bailus mušeika. Tik kaukštelėjai kūjeliu tą varpą 
kaip kvailys per visą pilvą. Tik uždelsei tame miške, kad 
ji suskubtų tavęs įsitverti anksčiau, nei įšokome į namų 
tvenkinį. Daugiau ir iš tikrųjų nieko nepadarei. 

— A... - burbtelėjo Digoris iš tiesų labai nustebęs. — 
Na ką gi, gerai, atsiprašysiu. Man ir iš tikrųjų labai gaila 
dėl to, kas atsitiko toje vaškinių figūrų menėje. Na štai, 
atsiprašiau. O dabar būk žmogus ir sugrįžk, kai tik galė- 
si. Be tavęs man čia išvis bus tikras kraupas. 

— Vis tiek nesuprantu, kokie pavojai gresia tau. Juk tai 
ponui Keterliui teks sėstis ant įkaitusių iki raudonumo 
kėdžių ir kęsti ledo luistus lovoje, tiesa? 

— Ne tai man labiausiai rūpi, - atsakė Digoris. - Man 
neramu dėl mamos. Įsivaizduok, kas bus, jei toji pabaisa 
įsiverš į mamos kambarį? Ko gero, mirtinai ją išgąsdintų. 

— Ak taip, suprantu, - tarė Polė jau visai kitokiu bal- 
su. - Ką gi, gerai. Tegul bus taika. Aš grįšiu - jeigu tik 
galėsiu. Bet dabar jau tikrai turiu eiti. 

Ji išsirangė pro dureles į tunelį; toji tamsi skylė, vos 
prieš kelias valandas atrodžiusi tokia grėsminga ir kupi- 
na nuotykių, dabar virto jaukia ir saugia landa. 

Bet mums dera grįžti ir pasižiūrėti, kaip sekėsi dėdei 
Endriui. Vargšas seneliokas kūlvirsčiuojančia širdimi 
ropštėsi iš palėpės laiptais žemyn, be paliovos šluoscy- 
damasis nosinaite kaktą. Galiausiai pasiekęs aukštu že- 
miau esantį savo kambarį, nėrė vidun ir užsirakino duris. 
Ir štai ką padarė pirmų pirmiausia: apsigraibęs spintoje 
išsitraukė buteliuką ir taurę, kuriuos laikė ten paslėpęs, 
kad nesurastų teta Letė. Prisikliukino pilną taurę kažko- 
kio bjauraus, prarūgusio gėralo, ištuštino ją vienu mau- 


ku. Tada giliai atsikvėpė. 

— Kaip kažin ką, — tarė jis sau. - Aš siaubingai su- 
krėstas. Neįtikėtinai nemalonu. Ir tai sulaukus mano 
amžiaus! 

Jis prisipylė dar vieną taurę, išgėrė ir šią, tada kibo 
persirengti. Jūs šitokių drabužių tikriausiai nė akyse 
nesate regėję, bet aš juos prisimenu. Dėdė Endrius užsi- 
segė labai aukštą ir kietą blizgančią apykaklę - su tokia 
visą laiką esi priverstas laikyti smakrą pakeltą. Apsivil- 
ko baltą raštuotą liemenę, sutvarkė auksinę laikrodžio 
grandinėlę, kabančią ant krūtinės. Ant jos apsivilko ir 
savo geriausią fraką, kurį tausojo ypatingoms progoms: 
vestuvėms arba laidotuvėms. Išsitraukė ir savo praš- 
matnųjį katiliuką, kruopščiai nublizgino. Ant staliuko 
stovėjo vaza su gėlių puokšte (ją, žinoma, pastatė teta 
Letė); dėdė Endrius paėmė vieną žiedą, įsikišo į kilputę. 
Paskui iš kairiojo komodos stalčiuko pasiėmė švarią no- 
sinaitę (labai dailią, dabar tokių nebegausi), užvarvino 
ant jos kvepalų šlakelį. Galiausiai susirado net monoklį 
su plačia juoda juostele, įsistatė į akį. Tada nužvelgė savo 
atspindį veidrodyje. 

Vaikai, kaip žinote, kvailioja vienaip, o suaugusieji — 
visai kitaip. Štai dabar dėdė Endrius ir nukvaišo - kaip 
tikras suaugusysis. Kai raganos nebebuvo su juo viena- 
me kambaryje, jam pernelyg greit išgaravo, kiek ji įva- 
rė baimės, užtat vis labiau ir labiau lindo į galvą mintys 
apie akinantį jos grožį. Dėdė Endrius niekaip nesiliovė 


kartojęs: „Pribloškianti moteris, mielas pone, pribloš- 

kianti moteris. Tiesiog neįtikėtina būtybė“ Maža to, jis 
net kažkodėl sugebėjo užmiršti, kad tą „neįtikėtiną bū- 
tybę“ jam ant galvos užgriozdino vaikai: neilgai trukus 
netgi įtikėjo pats savo magijos padedamas išsikvietęs ją 
iš nepažįstamų pasaulių. 

— Nagi, Endriau, vaikine, - tarė jis sau, nužiūrinėda- 
mas atspindį veidrodyje, - reikia pripažinti, kad, sulau- 
kęs tokio amžiaus, tu dar pasiutusiai gerai išsilaikęs. Tu 
labai patrauklus vyriškis, mano pone. 

Štai kokia bėda: mažumėlę kvanktelėjęs seniokas ir 
iš tiesų baigė save įtikinti, kad ragana galinti jį pamil- 
ti. Galbūt prie tokio vaizduotės piešiamo paveikslo šiek 
tiek prisidėjo ir dvi taurės gėrimo, taip pat - prašmatnūs 
drabužiai. Šiaip ar taip, dėdė Endrius visuomet buvo ku- 
pinas povo tuštybės — ne dėl ko kito tapo ir burtininku. 

Jis atrakino kambario duris, nulipo žemyn, pasiuntė 
kambarinę iškviesti dviratės karietaitės su vežėju (anais 
laikais kiekvienuose namuose knibždėte knibždėdavo 
tarnų), tada užmetė akį į svetainę. Ten, kaip ir tikėjo- 
si, aptiko tetą Letę. Ši kruopščiai adė čiužinį. Čiužinys 
buvo patiestas ant grindų prie lango, o teta Letė triūsė 
atsiklaupusi prie jo. 

— Ak, Leticija, brangioji, - pragydo dėdė Endrius. - 
Man... na... reikia truputį išeiti. Paskolink man kokius 
penkis svarus, turiu susitikti su tokia miela mergela. (Ši- 
taip jis vadindavo merginas.) 


— Na jau ne, mielas Endriau, - atsakė teta Letė, kaip 

visada - negarsiai, bet tvirtai, net nepakeldama galvos 


nuo darbo. - Regis, daugybę sykių jau kartojau: pinigų 


tau zeskolinsiu. 


—- nc- 


miela mergela, 


bJ 


— Meldžiu, nebūk tokia suniurėlė 


atlyžo dėdė Endrius. - Tai nepaprastai svarbu. Jei nepasko- 


linsi pinigų, įstumsi mane į neapsakomai keblią padėtį. 


„ dabar jau įsmeigusi žvilgs- 


— Endriau, - tarė teta Letė 


Tiesiog nuostabu: nejaugi tau ne 


nį tiesiai jam į akis. — 


gėda prašyti manęs pinigų? 

Už šių jos žodžių slypėjo ilga ir neįdomi istorija, ko- 
kių paprastai nutinka tik suaugusiems. Jums pakaks ži- 
noti tiek: dėdė Endrius, apsiėmęs „tvarkyti visus vargšės 
mielosios Letės piniginius reikalus“, niekad nedirbęs 
jokio darbo ir švaistęs įspūdingas sumas brendžiui bei 
cigarams (teta Letė begalę kartų apmokėjo šias jo sąskai- 
tas), visai ją nuskurdino - prieš gerus trisdešimt metų ji 
buvo kur kas turtingesnė. 

— Mano brangiausioji mergela, - nepasidavė dėdė En- 
drius, - tu nesupranti. Šiandien man teks patirti visiškai 
nenumatytų išlaidų. Būtinai reikia šiek tiek papramo- 
gauti. Nagi, nebūk tokia nesukalbama. 

— O su kuo gi tu ketini pramogauti, Endriau? - pa- 
klausė teta Letė. 

— Na... mus ką tik aplankė labai ypatinga viešnia. 

— Labai ypatingai bandai meluoti! - pasipiktino teta 
Letė. - Per pastarąją valandą niekas nė sykio neskambi- 
no į duris. 

Sulig šiais jos žodžiais durys ūmai arsilapojo. Tera Letė 
atsigręžė ir apstulbusi įsispoksojo į tarpdury išdygusią 
milžinę prašmatniais drabužiais, nuogomis rankomis ir 


degančiomis akimis. Tai buvo ragana. 

Kas dėjosi prie laukujų durų 


> 


-N* verge, kiek dar turėsiu laukti karietos? — su- 
griaudėjo ragana. 

Dėdė Endrius taip ir susigūžė. Kai tik vėl atsidūrė 
jos akivaizdoje, visos paikos mintys, kuriomis puikavo- 
si staipydamasis prieš veidrodį, kaipmat išsilakstė. Už- 
tat teta Letė nedelsdama atsistojo ir žengė į kambario 
vidurį. 

— Gal galėčiau paklausti, Endriau, kas yra šioji jauna 
dama? - paklausė lediniu balsu. 

— Į...įžymi užsienietė, yp...pač sv...svarbus asmuo, — 
kliūvančiu liežuviu išmeknojo dėdė Endrius. 

— Pliurpalai, - pareiškė teta Letė ir užsipuolė pačią 
raganą. - Tuojau pat nešdinkis iš šitų namų, tu, pasilei- 
dusi akiplėša, arba iškviesiu policiją! 

Ji pagalvojo, kad ragana būsianti kokia nors cirko 
milžinė, o vaikščioti nuogomis rankomis, jos manymu, 
buvo nepadoru. 

— Kas šitoji moteriškė? - paklausė Džadisė. - Ant ke- 


lių, liokajai, kol nepaleidau jums žarnų! 

— Gal malonėsi šiuose namuose apdairiau rinktis žo- 
džius, jaunuole? - nepasidavė teta Letė. 

Tą pat akimirksnį - bent jau taip pasirodė dėdei En- 
driui - karalienė dar labiau ūgtelėjo. Akyse plykstelėjo 
liepsnos; ji atmetė ranką, lygiai taip pat kaip Čarne, ir iš- 
tarė tuos pačius kraupiai skambančius žodžius, nuo kurių 
rūmų durys subyrėjo į dulkes. Tačiau nieko neatsitiko. 
Tiktai vėl savo nuomonę pareiškė teta Letė, kuri pamanė, 
kad viešnia bando šnekėti paprasčiausia anglų kalba. 

— Taip aš ir maniau. Ta moteris girta. Girta! Liežuvis 
burnoj veliasi, žodžio dorai nebeištaria! 

Reikia manyti, raganai tai buvo išties kraupi akimir- 
ka, kai ūmai susizgribo, jog galia paversti žmogų dulkė- 
mis, puikiausiai veikusi jos pasaulyje, mūsiškiame visai 
nenaudinga. Tačiau savitvardos ji neprarado nė sekun- 
dei. Visokiems neveiksmingiems jausmams, tokiems 
kaip nusivylimas, ji negaišo laiko: vienu šuoliu prišoko 
prie tetos Letės, sugriebė už kaklo ir už kelių, iškėlė virš 
galvos, lyg tetulė būtų ne sunkesnė už skudurinę lėlę, ir 
sviedė per visą kambarį. Kol teta Letė vartaliodamasi 
dar skriejo palube, pro duris galvą kyštelėjo kambarinė 
(kuri smaginosi išsijuosusi: jai atrodė, kad dienelė tie- 
siog nuostabi) ir paskelbė: 

— Leiskite pranešti, pone, karieta atvyko! 

— Rodyk kelią, verge, - įsakė ragana dėdei Endriui. 

Jis buvo bepradedąs kažką marmėti apie „apgailėtiną 
smurto protrūkį, kokio negalįs leisti“, bet Džadisė tik 

dėbtelėjo į jį, ir liežuvis kaipmat prikepė prie gomurio. 
Ragana išgujo jį iš kambario, paskui - ir iš namo; Digo- 
ris dar suskubo nubildėti laiptais žemyn, kad pamatytų, 
kaip paskui juos užsitrenkia laukujos durys. 

— Po šimts pypkių! - išsprūdo berniukui. - Ji ištrū- 
ko į Londoną. Ir dar su dėde Endriumi. Įdomu, kas 
dabar bus? 

— Ak, ponaiti Digori, - sučiauškėjo kambarinė (kuri 
vis dar džiaugėsi kiekviena šios dienos akimirka), - man 
atrodo, panelė Keterli bus susižeidusi. 

Abu nedelsdami nuskubėjo į svetainę pasižiūrėti, kas 
atsitiko. 

Jeigu teta Letė būtų nukritusi ant plikų grindų ar net- 
gi ant kilimo, veikiausiai jai būtų sutrupėję visi kaulai, 
bet jai neįtikėtinai pasisekė — šleptelėjo tiesiai ant čiu- 
žinio. Teta Letė šiaip jau buvo ne iš kelmo spirta sena 
dama - anais laikais daugelis senų tetulių buvo tokios. 
Kvėptelėjusi gerą šniūkį uostomosios druskos ir kelias 
minutes pasėdėjusi nekrustelėdama, ji pranešė esanti 
sveika gyva, atsipirkusi tik keliomis mėlynėmis. Ir jau 
labai greitai ėmėsi tvirta ranka valdyti padėtį. 

— Sara, - nedelsdama paliepė kambarinei (kuri dar 
niekada gyvenime nebuvo mačiusi šitokios nuostabios 
dienos), - tučtuojau bėk į policijos nuovadą ir pranešk, 
kad į laisvę ištrūko pavojinga pamišėlė. O pietus poniai 
Kerk aš nunešiu pati. 


Ponia Kerk, kaip prisimenate, buvo Digorio mama. 

Kai pavalgė mama, pietauti sėdo ir Digoris su teta 
Lete. O po pietų Digoris rimtai susimąstė. 

Didžiausias jo rūpestis dabar buvo sugalvoti, kaip su- 
grąžinti raganą atgal į jos pasaulį, ar bent kaip išgrūsti 
iš šito — ir kuo greičiau, tuo geriau. Nieku gyvu neva- 
lia leisti jai siautėti po namus. Mama jokiu būdu neturi 
jos pamatyti. O jeigu tik įmanoma, nereikėtų jai leisti 
įsisiautėti ir Londone. Digorio nebuvo svetainėje, kai 
ji pamėgino „ištaškyti“ tetą Letę, užtat jis savo akimis 
matė, kaip ji „išraškė“ Carno rūmų duris, tad žinojo, 
kokios siaubingos jos galios, - tik nežinojo, kad, atsi- 
dūrusi mūsų pasaulyje, didumą jų ji prarado. Ir dar jis 
žinojo štai ką: ji gviešiasi užkariauti mūsų pasaulį. Žiū- 
rėk, nė mirktelėti nespėsi, o ji ims ir ištaškys Bekingemo 
rūmus ar Parlamentą. Beveik nėra ko abejoti: jau dabar 
ji, ko gero, pavertė dulkių krūvele ne vieną policininką. 
Ir neatrodė, kad būtų įmanoma kaip nors ją pažaboti, 
bent jau jis, Digoris, regis, nieko negali padaryti. „Ir vis 
dėlto, - svarstė berniukas, — tie žiedai veikia kaip ma- 
gnetas, tiesa? Vadinasi, jei tik pavyktų tuo pat metu ir 
paliesti ją, ir užsimauti ant piršto geltonąjį žiedą, mudu 
abu kaipmat prasmegtume į Girią tarp Pasaulių. Kažin, 
ar ten ji ir vėl imtų alpėti? Ar šitaip ją veikia miškas, ar 
tai nuo šoko, kurį patyrė, taip netikėtai išblokšta iš savo- 
jo pasaulio? Vis dėlto, ko gero, teks rizikuoti. Tik kaip 
man tą bjaurybę surasti? Teta Letė manęs juk niekur 


nebeišleis, nebent sugalvočiau, ką pasakyti, kur einu. Be 

to, kišenėje turiu gal dvipensį, ne daugiau. O juk man 
prireiks krūvos pinigų autobusų ir tramvajų bilietams, 
jei tektų išnaršyti visą Londoną... Šiaip ar taip, net nej- 
sivaizduoju, nuo kur pradėti ieškoti. Kažin, ar dėdė En- 
drius vis dar su ja?“ 

Galų gale Digoris nusprendė, kad visa, ką jis dar gali 
daryti, tai laukti ir viltis, jog dėdė Endrius ir ragana 
sugrįš. O jeigu tik jie pasirodys, jis tekinas iššoksiąs iš 
namų, stversiąs ją ir užsimausiąs geltonąjį žiedą anks- 
čiau, nei ragana suskubsianti įžengti į namus. Vadina- 
si, jam teks nė akimirkai nesitraukti nuo laukujų durų, 
budėti panašiai, kaip prie pelės urvelio budi katė, - Di- 
goris baiminosi net žvilgsnį nukreipti į šalį. Jis įsitaisė 
svetainėje ir, kaip sakoma, „prilipo prie lango“. Tai buvo 
erkerio langas, pro jį matėsi laipteliai, vedantys prie lau- 
kujų durų, ir geras gabalas gatvės į abi puses, tad niekas 
tikrai negalėjo prisiartinti nepastebėtas. „Įdomu, ką da- 
bar veikia Polė?“ - parūpo Digoriui. 

Kol lėtai lėtai kapsėjo pirmasis pusvalandis, apie Polę 
jis galvojo net labai daug. Bet jums spėlioti nereikės — 
pasakysiu. Pietų ji pavėlavo, maža to, parėjo kiaurai 
permirkusiais bateliais ir kojinaitėmis. O kai namiškiai 
ėmė klausinėti, kur ji buvusi ir ką, po šimts, veikusi, ji 
pasisakė buvusi išėjusi pasivaikščioti su Digoriu Ker- 
ku. Kamantinėjama toliau prisipažino kojas sušlapusi 
vandens klanelyje, o tasai klanelis telkšojęs miške. Pa- 


klausta, kur yra tas miškas, pasakė nežinanti. Paklausta, 

ar tai parkas, atsakė — ir net beveik nepamelavo - kad, 
jos nuomone, tai galėjęs būti ir parkas, na, maždaug. Iš- 
klausiusi Polės pasiaiškinimų, jos mama susidarė įspūdį, 
kad Polė, niekam netarusi nė žodžio, nuklajojo į galai- 
žin kokią, jai nežinomą, Londono dalį, vaikštinėjo po 
nepažįstamą parką ir dar smaginosi šokinėdama į balas. 
Mama ją išbarė, pasakė, kad šitaip elgiasi tik itin išdyku- 
sios neklaužados, ir pagrasino daugiau neleisianti žaisti 
su „tuo Kerkų berniūkščiu“, jei dar kada kas nors pa- 
našaus pasikartos. Galiausiai Polė gavo valgyti, tik be 
jokių skanumynų, ir buvo ištisoms dviem valandoms 
nusiųsta į lovą. Šitokios bausmės vaikams anais laikais 
buvo labai paplitusios. 

Taigi Digoris budėjo prie svetainės lango, Polė tysojo 
lovoje, bet abu galvojo tą patį: kaip kraupiai lėtai kartais 
slenka laikas. Aš pats manau, kad, jei galėčiau rinktis, 
verčiau sutikčiau atsidurti Polės kailyje. Jai tereikėjo ra- 
miai gulėti ir laukti, kol praeis dvi valandos. Tuo tarpu 
Digoris kas kelios minutės pašokdavo ką nors išgirdęs: 
tai pradardėdavo kebas, tai pienininko furgonėlis, tai iš 
už kampo išnirdavo mėsininko pasiuntinukas - ir Di- 
goris kaskart pamanydavo: „Tai ji!“ — ir tuojau įsitikin- 
davo, kad vis dėlto tai ne ji. O tarpuose tarp šių klai- 
dinančių pavojaus signalų, regis, ištisas valandas tiksėjo 
laikrodis ir į lango stiklą dūgzdama plakėsi vieniša riebi 
musė - pernelyg aukštai, kad pasiektum. Jų namas buvo 


vienas iš tų, kurie pavakariais apsnūsta, juos užtvindo 

tyla ir nuobodulys, ir, regis, niekad neišsivėdinantis troš- 
kintos avienos kvapas. 

Per visą šį užtrukusį budėjimą įvyko tik vienas smul- 
kus atsitikimas, kurį vis dėlto privalu paminėti, nes vė- 
liau iš jo išsivystė šis tas svarbaus. Į namus atėjo kažkokia 
ponia, atnešė Digorio mamai vynuogių; kadangi valgo- 
mojo durys buvo atidarytos, Digoris, visai nenoromis, 
nugirdo bent dalį tetos Letės ir viešnios, besišnekučiuo- 
jančių koridoriuje, pokalbio. 

— Kokios gražios vynuogės! - tetos Letės balsas. — Iš 
tiesų, jei kas dar gali padėti jai pasijusti geriau, jos tikrai 
padės. Vis dėlto... vargšelė, vargšelė mūsų Meibelė! Bai- 
minuosi, kad dabar jau reikėtų nebent kokio jaunystės 
šalies vaisiaus. Šžo pasaulio vaisiai jos nebeišgydys. 

Paskui jos dar ilgokai kalbėjosi, bet taip prislopino 
balsus, kad Digoris nieko nebegirdėjo. 

Jeigu apie jaunystės šalį jis būtų išgirdęs prieš kelias 
dienas, būtų pamanęs, kad teta Letė tiesiog leptelėjo, kas 
užėjo ant liežuvio, nieko ypatinga neturėdama omeny - 
suaugusiems taip nutinka gana dažnai. Digoriui šis pa- 
sakymas pro vieną ausį būtų įėjęs, pro kitą išėjęs. Net ir 
dabar, kad kiek, nė nebūtų atkreipęs dėmesio. Bet staiga 
jam dingtelėjo, kad dabar jau žino (net jeigu teta Letė 
ničnieko apie tai nenutuokia), jog kitų pasaulių iš tiesų 
esama — juk pats neseniai lankėsi viename iš jų! Vadina- 
si, kažkur gali egzistuoti ir tikra Jaunystės Šalis. Iš tikrųjų 


dabar viskas įmanoma! Galbūt kur nors, kuriame nors iš 

kitų pasaulių, išties esama tokio vaisiaus, kuris išgydytų 
mamą? Vadinasi... vadinasi... Na, tikriausiai žinote, kaip 
būna, kai sušvinta kad ir menkutė viltis gauti tai, ko ne- 
apsakomai, visa širdimi trokšti — iš tiesų beveik stengiesi 
iškart tą viltį ir užgniaužti, atrodo pernelyg gerai, kad 
būtų tikra, o iki šiol jau tiek sykių teko nusivilti... Šitaip 
dabar jautėsi ir Digoris. Bet, nors ir kaip stengėsi ginti 
viltį šalin, nieko nepešė. Juk iš tikrųjų... iš tikrųjų... juk 
iš tikrųjų gali būti, kad tai įmanoma. Juk jau spėjo atsi- 
tikti šitiek visokių keistenybių. O magiškieji žiedai — čia 
pat, jo kišenėje... Reikia manyti, kiekvienas miško tven- 
kinys veda į kokį nors kitą pasaulį. Jis, Digoris, galėtų ap- 
šniukštinėti juos visus. Ir tada... tada... 722224 pasveiktų. 
Ir viskas vėl būtų kaip kadaise. Ragana Digoriui ir suvis 
išrūko iš galvos. Ranka jau slydo prie kišenės, kurioje gu- 
lėjo geltonasis žiedas, bet čia staiga sudundėjo šuoliais 
lekiančio žirgo kanopos. 

„Ei, kas ten darosi? - subruzdo Digoris.- Bene 
ugniagesiai? Kažin, kur gaisras? O, kad tave plynios, re- 
gis, atidunda čionai... Po šimts, juk tai ji. 

Turbūt nereikia net aiškinti, ką jis pavadino „ji“. 

Netrukus atšvilpė dviratė karietaitė. Tačiau vežiko 
pasostė buvo tuščia. Užtat ant stogo tik ne sėdėjo, o 
stovėjo stačia pati karalienių karalienė Džadisė, Čarno 
Siaubas - ji net nesusverdėjo, kai karieta, nė kiek nema- 
žindama greičio, ant vieno rato atskriejo iš už posūkio. 


Džadisė šiepė dantis, akys liepsnojo, ilgi plaukai plaiks- 


+ 100 < 


+ KAS DĖJOSI PRIE LAUKUJŲ DURŲ + 


PdVPa < 


! 
"a 

! 

t 

! 

, 

r 

' . 

+ 


a 


NN 


NN 
I] 


NN 
NN 


VMA 


+ BURTININKO SŪNĖNAS + 


tėsi už nugaros lyg kometos uodega. Ji be jokio gailesčio 
čaižė arklį botagu. Gyvulys šnarpštė išpūtęs įraudusias 
šnerves, šonai putojo. Vos per plauką neužkliudęs ži- 
binto stulpo, atšuoliavo lyg paklaikęs prie namo durų 
ir čia stojo piestu. Karietaitė trenkėsi į žibinto stulpą ir 
subyrėjo į gabalus. Tačiau ragana paskutinę akimirką ne- 
įtikėtinu šuoliu stryktelėjo nuo stogo, dar akimirka - ir 
taikliai nusileido arkliui ant nugaros. Įsitaisiusi apžar- 
gomis, pasilenkė, prigludo gyvuliui prie sprando ir ėmė 
kažin ką kuždėti į ausį. Tik, reikia manyti, ne švelnius, 
raminančius žodžius, o, priešingai, kažką, nuo ko jis tik 
dar labiau patrako. Arklys vėl stojosi piestu, jo žvengi- 
mas veikiau priminė riksmą; vargšas gyvulys virto švy- 
truojančių kanopų, blyksinčių dantų, paklaikusių akių 
ir plazdančių karčių kamuoliu. Ant jo nugaros galėjo 


išsilaikyti tik išties neprilygstamas raitelis. 

Digoris nespėjo net atsitokėti, o čia užgriuvo ir visa vir- 
tinė kitų įvykių. Ne kažin kiek atsilikusi nuo pirmosios, 
atidundėjo antra karietaitė, iš jos iššoko tuklus storulis 
su surdutu ir policininkas. Atšvilpė ir trečia karietaitė, 
ja atvažiavo dar du policininkai. Šiems pridurmui atlėkė 
pulkelis žmonių, gal dvidešimt, daugiausia - dviračius 
apsižergusių pasiuntinukų; visi it pašėlę žvangino dvira- 
čių skambučius, šūkaliojo, švilpė. Ir galiausiai plūstelėjo 
ištisa minia pėsčiųjų: nors tekini, įkaitę, visi akivaizdžiai 
smaginosi iš peties. Vienas po kito pokšėdami atsilapojo 
visi tos gatvės langai, atsidarė visos laukujos durys, ant 
slenksčio išdygo kokia kambarinė ar liokajus - niekas 
nenorėjo pražiopsoti linksmybių. 

Kol telkėsi minia, iš pirmosios karietaitės lūženų vi- 
sas tirtėdamas suskato ropštis kažkoks garbaus amžiaus 


ponas. Keletas žmonių puolė ja: padėti, bet, kadangi 

vienas kibo tempti į vieną pusę, kitas — į kitą, veikiausiai 
jis būtų ne ką lėčiau išsirangęs ir pats. Digoris spėjo, kad 
seniokas turėtų būti dėdė Endrius, bet veido nebuvo 
matyti — visa galva prasmego ant jos užmaukšlintame 
kaciliuke. 

Digoris išbėgo laukan ir įsimaišė į minią. 

— Tai toji moteris, ta moteris! - rypavo storulis, bes- 
damas pirštu į Džadisę. - Atlikite savo pareigą, konste- 
bli! Ji apiplėšė mano parduotuvę, išnešė prekių už šim- 
tus, tūkstančius svarų! Jūs tik pažvelkite į tą perlų vėrinį 
jai ant kaklo. Jis mano! Maža to, štai dar kokią mėlynę 
įtaisė paaky! 

— Tai jau taip ir ne kitaip, ponuli, - atsiliepė kažkas 
iš minios. - Jau kad išgražino, tai išgražino! Dievaži, 
žiebė į akį kaip reikiant. Kad mane kur, stipri moteraitė 
pasitaikė! 

— Pamėgink užsidėti žalio muštinio kompresą, ponuli, 
kaip ranka nuims! - įsikišo mėsininko pasiuntinukas. 

— Nagi! - visus perrėkė viršiausias policininkas. - Kas 
gi čia dedasi? 

— Sakau juk, ji... - vėl prasižiojo storulis, bet jį per- 
traukė kažkieno kito šūksnis: 

- Žiūrėkit, kad tas senas pirdyla iš karietos nepasipus- 
tytų padų! Jis su ja išvien! 

Garbaus amžiaus ponui, kuris, be jokios abejonės, ir 
buvo dėdė Endrius, galų gale pavyko išsitiesti, ir dabar 


jis įnirtingai čiupinėjosi gumbus. 


+ 104. 


+ KAS DĖJOSI PRIE LAUKUJŲ DURŲ + 


— Nagi, jūs ten! - policininkas atsigręžė į jį. - Ką visa 
šitai reiškia? 

— Grunkš... brunkš... hmrššš... - iš skrybėlės atsklido 
dėdės Endriaus balsas. 

— Tik man be pokštų! - griežtai subarė jį policinin- 
kas. - Labai greitai įsitikinsite, kad čia jums ne juokai. 
Nusiimkite tą skrybėlę, aišku jums? 

"Tuojau paaiškėjo, kad pasakyti - daug lengviau nei 
padaryti. Vis dėlto valandėlę stebėję, kaip dėdė Endrius 
bergždžiai grumiasi su skrybėle, kiti du policininkai su- 
griebė ją už graižo ir šiaip ne taip nutraukė nuo galvos. 

— O, dėkui, dėkui, - vos girdimai pralemeno dėdė 
Endrius. - Dėkoju. Dievulėliau, aš toks sukrėstas. Jei 
taip galėčiau tučtuojau gauti mažytėlaitę stiklinaitę 
brendžio... 

— Gal malonėsite skirti valandėlę dėmesio? - kreipėsi 
į jį policininkas, išsitrraukdamas įspūdingo dydžio užra- 
šų knygelę ir trumpuliausią pieštuko nuograužą. - Ar 
štai ši jauna moteris - jūsų globotinė? 

- Saugokis! - suriko vienu metu bent keli balsai, ir 
policininkas paskutinę akimirką spėjo atšokti atatups- 
tas. Arklys jau buvo nusitaikęs spirti jam kanopa - nuo 
tokio smūgio policininkas veikiausiai būtų išleidęs pa- 
skutinį kvapą. Ragana tuojau pat apgręžė arklį, kad už- 
pakalinės kojos atsidurtų ant šaligatvio, o pati atsisuko 
į minią. Jos rankoje blykstelėjo ilga peilio geležtė, ir ji 

suskato džyrinti pakinktus, norėdama išvaduoti arklį 
nuo karietaitės nuolaužų. 

Digoris visą tą laiką stengėsi prasibrauti per minią 
taip, kad galėtų raganą paliesti. Užduotis buvo anaiptol 
ne iš lengvųjų, nes toje pusėje, kur jis buvo, žmonės grū- 
dosi ypač tirštai. O norint nusikapstyti į kitą pusę, jam 
reikėjo kaip nors pranerti tarp arklio kanopų ir namą su- 
pančios tvorelės (mar Keterlių namas buvo su pusrūsiu). 
Tas, kas bent šiek tiek nutuokė apie arklius, be to, dar 
regėdamas, kokios tas arklys būsenos, turėjo puikiausiai 
suvokti, kokia kebli tai užduotis. Digoris apie arklius 
nusimanė puikiai, bet vis tiek sukando dantis ir pasiruo- 
šė šuoliui, kai tik pasitaikys patogi proga. 

Iš minios į priekį, irdamasis pečiais, prasibrovė įrau- 
dęs vyriškis su katiliuku. 

— Ei! Ponai policininkai! — sušuko jis. - Tasai juk 
mano arklys, ant kurio ana sėdi va, tasai ir vežimaitis 
mano, ką malkų krūva paliko. 

— Po vieną, malonėkit po vieną, suspėsit, - tarė poli- 
cininkas. 

— Nesuspėsim, nebėr anei minutės laiko, - atsakė 
vežikas. - Žirgelį tą pažįstu geriau nekaip jūs. Ne šiaip 
koks paprastas arklėkas. Ano tėvas kavalerijos karininko 
žirgas kadai buvo, ale tikrai. Jei ta mergelė dar jį pakir- 
kins, tuojau užmuš ką, paminėsit mano žodį. Nagi, leis- 


kite bent arčiau prieit prie jo. 

Policininkas nieku gyvu nebūtų praleidęs tokios pa- 
lankios progos atsitraukti nuo įnirtusio arklio. Vežikas 
žingtelėjo artyn, pažvelgė į Džadisę ir kreipėsi į ją visai 
maloniai. 

— Nagi, panelyt, leiskit mane arčiau prie jo galvos, 
tada galėsit žemelėn nušokti. Tikra ponia, tamsta, kur 
poniai į tokias šiurkštybes veltis. Va namon pareisit, ar- 
batėlės išgersit, pagulėsit ramučiausiai - matysit, kaip 
pasijusit geriau. 

"Tai taręs, jis ištiesė ranką prie arklio galvos ir ėmėsi jį 
kalbinti: 

- Ramiau, Žemuogėle, ramiau, senute. Nagi stovėk. 

"Tada pirmąsyk prakalbo ragana. 

- Šunie! — užriko ji skardžiu šaltu balsu, perrėkdama 
visą šurmulį. — Šunie, šalin rankas nuo mūsų karališkojo 


ristūno. Mes — imperatorė Džadisė! 


8 SKYRIUS 


-—4/3/—>— 


Grumtynės prie žibinto stulpo 


hoho! Imperatorė, a ne? Tuoj parodysim tams- 
telei imperatorę! 

Čia par įsiterpė ir kitas balsas: 

— Kolni Hečo* imperatorei - triskart valio! 

Jam paantrino visas balsų choras. Raganos skruostai 
truputį raustelėjo, ji vos pastebimai linktelėjo miniai. Ta- 
čiau valiavimus tuoj pat nušlavė griausmingo kvatojimo 
banga, ir Džadisė susigaudė, kad susirinkusieji juokiasi 
iš jos. Veido išraiška persimainė, ragana permetė peilį į 
kairiąją ranką. Ir staiga, be jokio perspėjimo, ji padarė 
tai, į ką žiūrėti buvo išties kraupu. Lengvai, beveik nerū- 
pestingai, tarsi pasaulyje nieko nebūtų lengviau, ji ištiesė 
dešiniąją ranką ir išlupo vieną iš žibinto stulpo spyrių. 
Gal pakliuvusi į mūsų pasaulį dalį magiškųjų galių ji ir 
prarado, tačiau fizinė jos jėga nė kiek nesumenko; gele- 
žinį strypą ragana galėjo perlaužti lengvai lyg karamelės 
lazdelę. Ji mestelėjo naująjį ginklą į orą, vėl sugavo, užsi- 
mojo ir paragino arklį. 


* Colney Hatch - beprornamis Londone. 

„Štai mano šansas!“ - dingtelėjo Digoriui. Berniukas 
šaute šovė tarp arklio ir tvorelės ir pasileido pirmyn. Jei gy- 
vulys bent akimirką pastovėtų ramiai, galbūt jam pavyktų 
sučiupti raganą už kulno. Skubėdamas jis išgirdo kraują 
stingdantį žvangtelėjimą, tuojau pat kažkas dunkstelėjo. 
Pasirodo, ragana užvožė strypu policininkų vyresniajam 
per šalmą. Žmogus čia pat griuvo lyg kliudytas kėglis. 

— Greičiau, Digori. Ją b:i22 sutramdyti, - tarstelėjo 
balsas visai šalia. Tai buvo Polė: ji atskuodė iš karto, kai 
tik jai buvo leista išlipti iš lovos. 

— O tu šaunuolė, - pradžiugo Digoris. - Tvirtai lai- 
kykis manęs. Žiedą teks užsimauti tau. Neužmiršk: gel- 
tonąjį. Tiktai neliesk jo, kol nesušuksiu. 

Dar sykį žvangtelėjo, susmuko dar vienas policinin- 
kas. Minia niršiai suūžė. 

— Numeskite ją nuo arklio! 

— Nagi, duokite šen grindinio akmenų! 

— Kas nors, kvieskite armiją! 

Vis dėlto dauguma stengėsi sprukti kuo sparčiau ir kuo 
toliau. Tiktai vežikas, matyt, pats narsiausias iš susirinkusių- 
jų ir, matyt, geresnės širdies nei kiti, nesitraukė nuo arklio, 
šokinėdamas į kairę ir į dešinę, kad išvengtų smūgio strypu, 
bet vis dar mėgindamas pastverti Žemuogę už galvos. 

Vėl sustugo, subliuvo minia. Digoriui virš galvos 
prašvilpė akmuo. Tuojau pat pasigirdo ir raganos balsas, 
aidus lyg milžiniško varpo gausmas; jis bene pirmąsyk 
nuskambėjo taip, lyg ji būtų buvusi patenkinta. 

— Padugnės! Jūs brangiai už tai sumokėsite, kai tik 
užkariausiu jūsų pasaulį! Šitame mieste neliks akmens 
ant akmens! Jo laukia ta pati lemtis kaip ir Čarno, kaip 
Felindos, kaip Sorliso, kaip Bramandino. 

Digoriui pagaliau pasisekė sugriebti ją už kojos. Ji 
spyrė ir kulnu pataikė berniukui į lūpą. Iš skausmo jis 
nejučia atleido gniaužtus. Iš perkirstos lūpos plūstelėjęs 
kraujas tekėjo į burną. Kažkur visai netoliese pasigirdo 
ir dėdės Endriaus balsas - drebantis ir stringantis, nors 
dėdė bandė šaukti: 

— Ponia... mano mieloji jaunoji ledi... dėl Dievo mei- 
lės... nusiraminkite! 

Digoris dar sykį sugriebė jos kulną, bet raganai ir vėl 
pavyko jį nusipurtyti. Dar keletui vyrų kliuvo geležiniu 
strypu per galvą. Berniukas stvėrė jos koją ir trečią kar- 
tą, sugavo, įsikibo lyg į gyvastį, riktelėjo Polei: „Jau!“ 
Ir tada... o laime, o džiaugme. Įnirtę, siaubo kaustomi 
veidai išnyko. Nutilo ir pikti, išgąstingi balsai. Visi — iš- 
skyrus dėdės Endriaus. Šis nesiliovė rypavęs tamsoje, 
kažkur visai šalia Digorio: 

— Vaje! Vaje!.. Ar tai kažkoks kliedesys? Ar jau galas? 
Aš neištversiu. Šitaip nesąžininga. Niekada nė nenorė- 
jau būti burtininkas! Visa tai - didžiulis nesusiprati- 
mas. Mano krikštamotė, tai ji, ji dėl visko kalta. Privalau 
viešai pareikšti, kad aš šiam nepritariu. Kai pagalvoji, 
mano dar tokia sveikara... Ir šitaip man, senos Dorsetšy- 


ro giminės palikuoniui... 

— Tai bjaurastis! - tarstelėjo Digoris. - Ko jau ko, o 
drauge užgriebti ir jo visai nenorėjau. Tai bent iškyla, 
kad tave bala. Pole, tu čia? 

— Čia, čia, — atsiliepė mergaitė. - Nustok stumdytis! 

— Aš nesistumdau, - prasižiojo Digoris, bet nieko 
daugiau nebespėjo pasakyti: jų galvos išniro į šiltą žalią 
miško saulėkaitą. Nespėjo jie nė išlipti iš tvenkinio, o 
Polė riktelėjo: 

— Tu tik pažvelk! Atsirempėme čionai ir arklį. Ir poną 
Keterlį. Ir vežiką. Nieko sau draugija susirinko! 

Vos susizgribusi, kad vėl atsidūrė Girioje, ragana išblyš- 
ko ir suglebo, veidu įsikniaubė arkliui į karčius. Plika aki- 
mi buvo macyti, kad jai baisiai bloga. Dėdė Endrius visas 
tirtėjo. Užtat arklelis Žemuogė linksmai sužvingo, nartas, 
regis, išsigaravo akimoju. Digoris pirmąsyk išvydo arklį 
nurimusį. Gyvulio ausys, iki šiol prisiplojusios prie galvos, 
jau vėl stovėjo stačios, užgeso ir pamišimo liepsna akyse. 

- Tvarkelė, tvarkelė, senute, - kalbino Žemuogę ve- 
žikas, tapšnodamas per sprandą. - Nagi šit, jau geriau. 
Apsiraminai. 

Žemuogė padarė tai, kas šiomis aplinkybėmis buvo 
natūraliausias dalykas pasaulyje. Kadangi (ir nenuosta- 
bu) arklys buvo gerokai ištroškęs, neskubriai nupėdino 
prie artimiausio tvenkinio ir įsibrido atsigerti. Digoris 
vis dar nepaleido raganos kojos, Polė tebebuvo įsikibusi 
jo rankos. Viena vežiko plaštaka gulėjo ant Žemuogės 
karčių, o dėdė Endrius, vis dar drebulio purtomas, neju- 
čia stvėrėsi už kitos. 

— Greičiau! - sušuko Polė metusi žvilgsnį į Digorį. - 
Žaliuosius! 

Vargšui arkliui taip ir neteko atsigerti. Visa draugė tą 
pat akimirką ėmė grimzti į tamsą. Žemuogė sužvingo, 
dėdė Endrius sukūkčiojo. Digoris tarstelėjo: 

— Tai bent nuskilo. 

Kokią sekundę visi tylėjo. Paskui vėl prabilo Polė: 

— Ar nemanai, kad jau metas atvykti? 

— Regis, kažkur ir patekome, - atsiliepė Digoris. - 
Bent jau aš tikrai stoviu ant kažkokio tvirto pagrindo. 

— Na taip, man rodos, aš irgi, - sutiko Polė. - Tik ko- 
dėl taip tamsu? Klausyk, ar nebūsime įrėplioję ne į tą 
tvenkinį? 

- Gal vis dėlto tai Čarnas, - spėjo Digoris. - Tiktai 
šįsyk arkeliavome vidury nakties. 

- Tai ne Čarnas, - įsiterpė raganos balsas. - Šitas pa- 
saulis tuščias. Tai tiesiog Niekur. 

Tiesą sakant, aplinka iš tikrųjų labai jau priminė tie- 
siog Si 5 galvos nemirktelėjo nė žvaigždelė. Juo: 
kito. Nebuvo skirtumo, ar atsimerksi, ar užsimerksi. 
Tiesa, kojos rėmėsi į vėsų, lygų pagrindą, kuris, ko gero, 
galėjo būti žemė, bet tikrai ne pieva ir ne miško paklotė. 
Oras buvo žvarbus ir sausas, visiškai bevėjis. 

— Štai ir pavijo mane lemtis, - tarė ragana su kraują 
stingdančia ramybe balse. 

— Ak, tik nekalbėk šitaip, - suburbuliavo dėdė En- 


drius. - Mano brangiausioji jaunoji ledi, meldžiu, tik 

nesakyk tokių dalykų. Negali būti taip prastai. O... veži- 
ke... mielas bičiuli... gal netyčia turi po ranka gertuvėlę? 
Kad taip kokį lašą ko nors stipresnio, štai ko man dabar 
verkiant reikia. 

— Patykučiais, patykučiais, nusiraminkit, - vežiko 
balsas - tvirtas, nevirpantis, geraširdiškas. - Nepulkit 
baugintis, nė vienas, štai ką jums pasakysiu. Niekam anei 
kaulelis nelūžo? Gerai. Va tuo išsyk ir galim pasidžiaugti, 
juk į tokią gilią pragarmę kritova, galėjom ir susilaužyti. 
Gal ir į kokį požemį įsmukom, gal šičion ruošiasi įrengti 
naują metro stotį, bet tuomet jau labai greitai kas nors 
atsiskubins ir mumis ištrauks, pamatysit! O jeigu va nu- 
mirėva visi, - negaliu paneigti ir šitaip gali būti, - tada 
reikėtų prisiminti, kad į jūros gilumą nugrimzti būtų 
dar blogiau, ale juk kiekvienam prieina laikas mirti. Ir 
nėra ko baimintis, jeib gyvenimas padoriai nugyventas. 
O jeigu kam norint įdomi mano nuomonė, laikas ge- 
riausiai slenka, jei giedi himną. 

Kaip tarė, taip ir padarė. Išsyk užtraukė padėkos už 
gausų derlių himną apie „saugiai suvežtus javus“. Tokia 
giesmė lyg ir nelabai derėjo kraštui, kur neatrodė, kad 
nuo pat pradžių pradžios išvis kas būtų augę, bet būtent 
šitos žodžius vežikas prisiminė užvis geriausiai. Sodrus 
jo balsas skambėjo gražiai, netrukus prisidėjo ir vaikai — 
giedodami iš tiesų pasijuto smagiau. Dėdė Endrius ir 
ragana nė nemanė pritarti. 

Himnui jau baigiantis, Digoris pajuto, kaip kažkas 


timpčioja jį už rankovės; sumišęs brendžio, cigarų ir 

puošnių rūbų kvapų debesėlis leido spėti, jog tai turėtų 
būti dėdė Endrius. Ir iš tiesų - dėdė Endrius atsargiai stū- 
mė berniuką atokiau nuo kitų. Vos jie šiek tiek atsiplėšė 
nuo būrelio, seniokas prikišo lūpas taip arti Digorio au- 
sies, kad net ėmė kutenti, ir vos girdimai sukuždėjo: 

— Pirmyn, mano berniuk. Užsimauk žiedą. Keliau- 
jam sau. 

Tačiau ragana klausa nesiskundė. 

— Kvailys! - sugriaudėjo jos balsas, ji nedelsdama nu- 
šoko nuo arklio. - Bene jau užmiršai, kad aš moku girdėti 
žmonių mintis? Paleisk berniuką. O jeigu dar pagalvosi 
apie išdavystę, susilauksi tokios bausmės, apie kokią per 
amžius amžinuosius negirdėta nė viename iš pasaulių! 

— Maža to, - pridūrė Digoris, - jeigu manai, kad aš 
šitoks kiaulė, kad galiu išdumti, palikęs šitoje tamsybėje 
Polę... ir vežiką... ir arklį... jei taip manai, ką gi, žinok: 
smarkiai klysti! 

— Tu tikras akiplėša, neklaužada berniūkštis, - pareiš- 
kė dėdė Endrius. 

— Cit! - staiga sudraudė juos vežikas. 

Visi nutilo ir įsiklausė. 

Tamsoje galų gale kažkas pradėjo vykti. Kažkur pa- 
sigirdo balsas, jis dainavo. Tiesa, labai toli, Digoris net 
nesusigaudė, kurioje pusėje. Kartais net pasirodydavo, 
kad — visose vienu metu. O kartais galėjai pamanyti, 
kad daina skverbiasi iš po žemių. Bosinės natos skam- 


bėjo taip dusliai, kad tai tikriausiai galėjo būti pačios 

žemės balsas. Daina buvo be žodžių. Beveik net be me- 
lodijos. Ir vis dėlto skambėjo taip gražiai, kad Digoris 
net nesumąstė, su kuo galėtų palyginti - nieko gražes- 
nio kaip gyvas nebuvo girdėjęs. Taip gražiai, kad sunku 
buvo klausytis. Regis, daina patiko ir arkliui, mat tasai 
ėmė prunkštauti, kaip gali prunkštauti nebent arklys, 
kuris, daugybę metų traukęs karietą, nelauktai netikėtai 
vėl atsidūrė žalioje ganykloje, kur laigydavo būdamas 
dar jaunas kumeliukas, vėl išvydo mielą šeimininką, kurį 
kadaise mylėjo, o dabar prisiminė, kaip jis ateidavo per 
lanką ir atnešdavo gabalėlį cukraus. 

- Viešpatėliau! — aiktelėjo vežikas. - Argi ne nuostabu? 

O tada tą pat akimirką įvyko net du stebuklai. Vie- 
na: prie giedančio balso staiga prisijungė ir kiti - dau- 
gybė balsų, daugiau, nei sugebėtum suskaičiuoti. Jie 
puikiai derėjo prie pirmojo, skambėjo harmoningai, 
nors buvo nepalyginamai aukštesni: šaltas, sidabrinis 
skimbčiojimas. Antras stebuklas buvo štai koks: neap- 
rėpiamą juodumą virš galvos nužėrė žvaigždžių žibu- 
rėliai. Sužibo jos ne lėtai, ne po vieną, kaip sužimba 
žvaigždės vasaros vakarą. Ne: vieną akimirką į visas 
puses driekėsi tik neperregima tamsa, o kitą visa ji su- 
mirgėjo tūkstančiais šviesos taškelių — įsižiebė vienišos 
žvaigždės, žvaigždynai, sušvito planetos, kur kas ryš- 
kesnės ir didesnės už mūsų pasaulio dangaus šviesulius. 
Nebuvo matyti nė debesėlio. Žvaigždės sužibo tiksliai 


tuo pat metu, kai suskambo naujieji balsai. Jei būtumė- 

te visa tai matę ir girdėję kaip Digoris, jums net nekiltų 
abejonių, kad laibais sidabriniais balsais giedojo pačios 
žvaigždės, o tas pirmasis, žemas balsas jas įžiebė, tai jo 
dėka jos suskambo. 

— Tebus pašlovintas! - aiktelėjo vežikas. - Kad taip 
būčiau žinojęs, kokių dalykų esti, būčiau nugyvenęs ge- 
resnio Žmogaus gyvenimą. 

Balsas žemėje jau skambėjo garsiau, džiūgaudamas, 
tačiau balsai danguje, kurį laiką giedoję garsiai, nenusi- 
leisdami pirmajam, pamažu ėmė tilti. Ir tada dar kai kas 
ėmė keistis. 

Labai labai toli, prie pat horizonto, dangaus kraštelis 
nupilko. Dvelktelėjo vėjelis: labai silpnas, labai gaivus. 
Dangaus ruožas palei horizontą vis labiau šviesėjo, vis la- 
biau plėtėsi. Netrukus jau galėjai įžiūrėti ir jo fone stūk- 
sančių kalvų kontūrus. O balsas vis nesiliovė giedoti. 

Dar valandėlė, ir prašvito tiek, kad jie jau galėjo įžiū- 
rėti vieni kitus. Vežikas ir abu vaikai stypsojo prasižioję, 
žvilgančiomis akimis; jie gerte gėrė giesmę, atrodė, kad 
ši jiems kažką primena. Dėdė Endrius irgi buvo prasi- 
žiojęs, bet anaiptol ne iš džiaugsmo. Galėjai pamanyti, 
kad jam tiesiog atkrago žandikaulis, ir jis nebeįstengia 
užsičiaupti. Jis stovėjo pasmukusiais pečiais, jam tirtėjo 
keliai. Balsas dėdei visiškai nepatiko. Jei tik būtų galėjęs 
įropoti į žiurkės urvą, kad nuo jo pasislėptų, taip ir būtų 
padaręs. Savo ruožtu ragana, sakytum, suprato giesmę 


geriau nei bet kuris iš jų. Ji buvo ne tik užsičiaupusi, bet 

ir kietai suspaudusi lūpas, sugniaužusi kumščius. Nuo 
pat pirmosios giesmės natos ji išsyk pajuto, kad šį pasaulį 
tvindo magija - kitokia nei jos pačios ir kur kas galinges- 
nė. Raganą tvilkė neapykanta. Būtų įmaniusi sutrupinti 
visą pasaulį, visus pasaulius į smulkius druzgus, jeigu tik 
tai padėtų nutildyti giedantį balsą. Arklys stovėjo ir klau- 
sėsi, į priekį nukreiptos jo ausys trūkčiojo. Protarpiais 
gyvulys suprunkšdavo, dunkstelėdavo kanopa į žemę. Jis 
jau toli gražu nebepriminė nuvaryto, visą amželį karietą 
tampiusio kinkomojo arklio - dabar, pažvelgęs į jį, išties 
galėjai patikėti, kad jo tėvas dalyvavo mūšiuose. 

Pilkšvas dangus rytuose pabalo, paskui nusidažė raus- 
vais gaisais ir galiausiai pasruvo auksu. Balsas aidėjo vis 
galingiau, kol nuo jo ėmė virpėti oras. Ir tą akimirką, kai 
jis sugriaudėjo visa jėga, dar negirdėtu skambumu, pate- 


kėjo saulė. 

Digoris kaip gyvas nebuvo regėjęs tokios saulės. 
Toji, kuri kabojo virš Čarno griuvėsių, atrodė senesnė 
nei mūsiškė - o šita atrodė jaunesnė. Nesunku buvo 
įsivaizduoti, kaip ji, kopdama dangaus skliautu aukš- 
tyn, džiugiai juokiasi. Jos spinduliai nužėrė visą kraš- 
tovaizdį, ir atvykėliai pirmąsyk galėjo apsidairyti, kur 
atsidūrę. Aplink juos driekėsi slėnis, o per šį vingiavo 
srauni ir plati upė, plukdanti savo vandenis į rytus, sau- 
lės linkui. Pietų pusėje stūksojo kalnai, šiaurėje banga- 
vo žemesnės kalvos. Tačiau visas slėnis buvo vien ply- 
na žemė, akmuo ir vanduo, niekur - nei medžio, nei 
krūmo, netgi menkiausio žolės stiebelio. O pati žemė 
margavo įvairiausiomis spalvomis, ryškiomis, gaivio- 
mis, gyvybingomis. Vien jų mirguliavimas jaudino šir- 
dį, bet paskui jie išvydo patį Giedotoją — ir iš galvos 
išrūko bet kas kita. 

Tai buvo liūtas. Milžiniškas, pasišiaušusiais gaurais, 
ryškiaspalvis jis stovėjo atsigręžęs į patekėjusią saulę. Iš 
pražiotų nasrų liejosi giesmė. Nuo liūto juos skyrė kokie 
trys šimtai metrų. 

— Šitas pasaulis siaubingas, - tarė ragana. - Privalome 
tučtuojau sprukti iš čia. Ruošk savo užkeikimus. 

— Visiškai su jumis sutinku, ponia, - atsiliepė dėdė 
Endrius. - Labai nemaloni vieta. Nėmaž necivilizuota. 
Jeigu būčiau nors truputį jaunesnis ir turėčiau šautuvą... 

— Najau! - nusišaipė vežikas. - Manai, taip jau įsteng- 


tai imti jį ir nušauti? 

— Nejaugi kam nors ateitų į galvą jį nušauti? - nesu- 
prato Polė. 

— Užkeikimus, nukaršęs kvaily! - įsakė Džadisė. 

— Gerai gerai, ponia, - griebėsi klastos dėdė En- 
drius. - Mane turi liesti abu vaikai. Tučtuojau užsimauk 
grįžti namo skirtą žiedą, Digori. - Jis troško išsprukti, 
raganą palikęs čia. 

— Aha, vadinasi, žiedai! - sušuko Džadisė. 

Ji būtų kyštelėjusi ranką į Digorio kišenę greičiau, nei 
spėtum mirktelėti, bet Digoris stvėrė Polę už rankos ir 
suriko: 

— Pasisaugokite! Jeigu nors vienas jūsų prisiartins 
bent per žingsnį, mudu susyk išnyksime, o jūs visiems 
laikams įstrigsite čia. Taip: aš turiu kišenėje žiedą, ku- 
ris mudu su Pole pargabens namo. Štai, žiūrėkite: mano 
ranka prie pat kišenės, aš pasiruošęs paliesti žiedą. Taigi 
verčiau nė nemėginkite lįsti artyn. Apgailestauju, — jis 
pažvelgė į vežiką, - bet liksite čia ir jūs, ir arklys, nieko 
negaliu padaryti. Užtat judu... - jis nužvelgė dėdę En- 
drių ir karalienę, - judu - abu burtininkai, tad galėsite 
nuo šiol džiaugtis bendru gyvenimu. 

— Baikit tą šurmulį, - įsiterpė vežikas. - Noriu pasi- 
klausyti muzikos. 


Mat giesmė dabar pasikeitė. 

Narnijos kūrimasis 

iūtas vaikštinėjo šen ir ten po tuščią kraštą, traukda- 

mas naująją giesmę. Dabar balsas skambėjo švelniau 
ir linksmiau, daina buvo gyvesnė, ritmingesnė užtą, kuri 
įžiebė žvaigždes ir saulę - smagi, čiurlenanti melodija. 
Liūtas vaikščiojo ir giedojo — ir slėnis pasidengė žaliu 
žolės kilimu. Žaluma liejosi iš liūto sakytum ežero van- 
duo. Plūdo kalvų šlaitais aukštyn kaip banga. Po kelių 
minučių žalias paklotas jau šliaužė tolumoje stūksančių 
kalnų papėdėmis, kas akimirką vis labiau švelnindamas 
aštrias to jauno pasaulio apybrėžas. Jau buvo girdėti, 
kaip žolę šnarina gaivus vėjelis. Netrukus, be žolės, ėmė 
rastis ir kitų dalykų. Aukštėliau kalnų šlaituose jau tam- 
savo viržynai. Slėnyje pabiro sodresnės žalumos lopai, 
pasišiaušę, grublėti. Digoris net nesusigaudė, kas tai, kol 
vienas toks šeriuotas kupstas pradėjo kilti visai netoliese. 
Mažučiukas spygliuotas ūglis, iš kurio neįtikėtinu grei- 
čiu dygo šakos, čia pat apsipilančios žaluma, - jis spar- 
čiai augo, tįstelėdamas gal po centimetrą per sekundę. 


Aplinkui sužėlė dar bene kelios dešimtys tokių part. Tik 

tada, kai keistenybės išaugo sulig juo pačiu, Digoris su- 
sigaudė, kas tai. 

— Medžiai! - sušuko berniukas. 

Kaip vėliau pasakojo Polė, jiems taip ir neteko ramiai 
pažiūrėti, kaip kuriasi kraštas. Vos spėjo sušukti: „Me- 
džiai!“ - Digoris taip ir pašoko, mat iš užnugario prie 
jo pritykinęs dėdė Endrius jau taikėsi kyštelėti ranką į 
kišenę. Tiesa, ne kažin ką būtų pešęs, net jei ir būtų pa- 
vykę, - dėdė Endrius taikėsi į dešiniąją kišenę, mat jis 
manė, jog namo grąžinti turi žalieji žiedai. Tačiau Digo- 
ris, savaime aišku, nenorėjo prarasti nė vieno. 

— Sustok! - užriko ragana. - Pasitrauk. Pasitrauk dar 
toliau! Jeigu bent vienas prilįsite prie vaikų arčiau nei 
per dešimt žingsnių, ištaškysiu jums smegenis! 

Rankoje ji svarstė geležinį strypą, nuplėštą nuo žibin- 
to stulpo, pasiruošusi, jei kas, tučtuojau sviesti. Kažko- 
dėl niekam net į galvą neatėjo suabejoti jos rankos tai- 
klumu. 

— "Tai štai kaip, - tarė ji. - Vadinasi, tik ir taikaisi vogčia 
išdumti į savąjį pasaulį su berniuku, o mane palikti čia! 

Dėdė Endrius galutinai neteko savitvardos, apmaudas 
užgožė net baimę. 

— Taip, ponia, jei tik galėčiau, taip ir padaryčiau, — 
atsakė jis. - Be menkiausios abejonės, taip ir padary- 
čiau! Turiu tokią teisę, ir tegul niekas nebando to neig- 
ti! Negaliu leisti, kad mane šitaip šlykščiai, tiesiog pa- 


sibjaurėtinai tremptų! Juk aš iš paskutiniųjų stengiausi 

elgtis su jumis mandagiai, priimti svetingai, kiek buvo 
mano galioje. O kokio atlygio sulaukiau? Jūs apiplėšė- 
te - taip, aš priverstas vartoti tokį žodį, ap/plėsėte - di- 
džiai gerbiamą juvelyrą. Jūs pareikalavote, kad pavai- 
šinčiau jus pietumis, nusitempėte į pretenzingą, saky- 
kime tiesiai - švaistūniškai brangų restoraną, nors tam, 
kad apmokėčiau jūsų įgeidžius, man teko užstatyti laik- 
rodį su visa grandinėle (drįstu jums pareikšti, ponia, 
mano giminėje niekas nebuvo pratęs nešioti daiktus 
po lombardus - išskyrus nebent pusbrolį Edvardą, bet 
ko norėti iš raitininkų savanorio). O per pietus, nors 
jūsų užsakyto maisto net skrandis nevirškina, - taip 
taip, dėl to dabar jaučiuosi dar bjauriau, - jūsų elgesys 
ir šnekos atkreipė į mus visiškai nepageidaujamą kitų 
restorano svečių dėmesį. Tokią gėdą man užtraukėte, 
viešai pažeminote! Dabar tame restorane nebegalėsiu 
net akių parodyti! Maža to, užpuolėte policininką. Ir 
dar pavogėte... 

— Parylėtai, ponali, verčiau pacylėtai, - neiškentė ve- 
žikas. - Ką liežuviu malęs, pažiūrėtai verčiau, kas dedas, 
paklausytai. 

Žiūrėti, be jokios abejonės, buvo į ką, buvo ir ko klau- 
sytis. Medis, į kurį atkreipė dėmesį Digoris, dabar jau 
buvo visai užaugęs bukas, ir jo šakos švelniai siūravo ber- 
niukui virš galvos. Po kojomis žaliavo vešli žolė, marguo- 
janti saulučių ir vėdrynų žiedais. Šiek tiek tolėliau, upės 


pakrantėje, stiebėsi karklai. Iš kitos pusės žiedus skleidė 

laukinių serbentų krūmai, lelijos, erškėtrožės, rododen- 
drai. Arklys kuokštais kibo plėšti šviežią sultingą žolę. 
Visą tą laiką liūtas nepaliaudamas vaikštinėjo šen ir 
ten, pirmyn ir atgal — ir vis giedojo. Šiek tiek baugino 
nebent tai, kad su kiekvienu apsisukimu žvėris, regis, 
šiek tiek priartėdavo. Polę giesmė domino vis labiau 
ir labiau: mergaitei pasirodė, kad po truputį pradeda 
įžvelgti sąsajas tarp muzikos ir viso to, kas dėjosi ap- 
linkui. Kai už kokio šimto metrų kalvos keteroje stai- 
ga išdygo tamsių eglių virtinė, mergaitė net neabejojo: 
jos tiesiogiai susijusios su keliomis ištęstomis žemo- 
mis natomis, kurias vos prieš sekundę išgiedojo liūtas. 
O kai žvėris prapliupo greitomis ir gerokai aukštesnė- 


mis trelėmis, Polė nėmaž nebenustebo išvydusi po visą 

lanką staiga pabirusias raktažoles. Neapsakomo jaudu- 
lio apimta, ji galutinai įsitikino, kad visa kas (pasak jos 
pačios) „randasi iš liūto galvos“. Klausydamasis giesmės 
galėjai girdėti jo kuriamus dalykus - apsidairęs čia pat 
juos išvysdavai. Šie išgyvenimai buvo tokie nuostabūs ir 
jaudinantys, kad Polei nebeliko kada bijoti. Tačiau Di- 
goris ir vežikas bent trupučiuką būgštavo regėdami, kaip 
liūtas, apsisukęs ir eidamas savo pėdomis atgal, kaskart 
vis labiau priartėja prie jų. Tačiau dėdė Endrius kaleno 
dantimis, o kojos jam tirtėjo taip, kad sprukti niekaip 
nebūtų pajėgęs. 

Ir staiga liūtui priešais narsiai žengė ragana. Žvėris, 
vis dar giedodamas, lėta, sunkia eigastimi artinosi prie 
jos. Dar valandėlė - ir juos skyrė ne daugiau kaip dvyli- 
ka žingsnių. Ragana atsivėdėjo ir sviedė geležinį strypą 
tiesiai liūtui į galvą. 

Kiekvienas, o ką jau kalbėti apie Džadisę, iš tokio 
nuotolio būtų sugebėjęs pataikyti. Strypas rėžėsi liūtui 
tiesiog į tarpuakį. Ir atšokęs dunkstelėjo į žolę. Liūtas 
net nesustojo. Ėjo pirmyn nei lėtindamas, nei spartinda- 
mas žingsnį; neįmanoma buvo įspėti, ar jis išvis pajuto 
smūgį. Nors minkštutėlėmis letenomis jis žengė be gar- 
so, bet nuo jų svorio juntamai drebėjo žemė. 

Ragana tik suklykė ir pasipustė padus; dar akimir- 
ka - ir dingo medžių tankmėje. Dėdė Endrius apsisuko 
nešti kudašių jai pridurmui, bet užkliuvo už šaknies ir 


plojosi kaip ilgas į virvantį upokšnį, plukdantį vandenis 

į upę. Vaikai neįstengė nė krustelėti. Tiesa, nė patys ne- 
žinojo, ar jiems norisi bėgti. Liūtas nekreipė į juos jokio 
dėmesio. Raudonai žioravo jo milžiniški pražioti nasrai, 
bet iš jų sklido giesmė, ne riaumojimas. Žvėris praėjo 
pro pat vaikus, taip arti, kad norėdami jie būtų galėję iš- 
tiesti ranką ir paliesti jo kailį. Abu siaubingai bijojo, kad 
tik liūtas neatsigręžtų ir nepažvelgtų į juos, bet kartu ir 
kažkaip keistai geidė, kad taip atsitiktų. Vis dėlto liūtui 
jie buvo nė motais, beveik galėjo pamanyti esą nemato- 
mi ir neužuodžiami. Praėjęs pro pat juos, žvėris už kelių 
žingsnių apsisuko, vėl praėjo pro juos ir patraukė tolyn, 
vis labiau krypdamas rytų pusėn. 

Dėdė Endrius, kosčiodamas ir spjaudydamasis, išsi- 
ropštė iš upelio. 

— Nagi, Digori, - tarė, - pagaliau atsikratėme tos mo- 
teriškės, o ir baisūnas liūtas patraukė savo keliais. Tad 
duokš ranką ir tučtuojau užsimauk žiedą. 

— Nesiartinkite! - perspėjo Digoris atšlydamas. - Po- 
le, ir tu laikykis nuo jo atokiau. Eikš verčiau čionai, ar- 
čiau manęs. Perspėju, dėde Endriau: bent vienas žings- 
nis mūsų pusėn - ir mes išnyksime. 

— Daryk, kas pasakyta, ponaiti, ir nedelsdamas! - pa- 
sipiktino dėdė Endrius. - Tu, užkietėjęs neklaužada, ne- 
išauklėtas berniūkšti! 

— Nieku gyvu, - atšovė Digoris. - Mes dar norime 


čia pabūti ir pažiūrėti, kas dėsis toliau. Maniau, ir jums 

maga sužinoti apie kitus pasaulius? Negi dabar, kai pa- 
galiau pavyko kai kur patekti, jums čia nebepatinka? 

— Man turėtų čia patikti?! - sušuko dėdė Endrius. - Gal 
nematai, kokia apverktina mano būklė? O juk tai buvo 
mano geriausias švarkas, liemenė - irgi pati geriausia! 

Atrodė jis iš tiesų klaikiai. Mat kuo prašmatniau esi 
apsirengęs, tuo baisiau atrodai, jei su visais puošniais dra- 
bužiais išropoji iš sukiužintos karietaitės ir dar įdrimbi į 
dumbliną upokšnį. 

— Vis dėlto nesakau, - pridūrė jis, - kad šis pasaulis 
neįdomus. Jei taip pats būčiau jaunesnis... galbūt koks 
šaunus jaunas bičiulis sutiktų atsikraustyti čionai pir- 
mas. Na, kas nors iš tų stambiųjų žvėrių medžiotojų. Šį 
kraštą gal ir išties būtų galima paversti visai jaukia buvei- 
ne. Klimatas tiesiog nuostabus. Ir širokiu oru man dar 
niekad neteko kvėpuoti. Tikriausiai jausčiausi čia visai 
neblogai... jei tik būtų palankiau susiklosčiusios aplin- 
kybės. Ak, jei taip turėtume šautuvą... 

— Prasmek tu su savo šautuvu, - įsiterpė vežikas. - Ei- 
siu verčiau, patrinsiu Žemuogei kailį. Ale, pasakysiu, ta- 
sai arklys proto turi daugiau nei kai kurie žmonės iš čia 
esančių. 

Jis nužingsniavo prie Žemuogės ir, kaip tikras arkli- 
ninkas, ėmė kalbinti caksėdamas liežuviu. 

— Negi vis dar manote, kad šautuvo kulka patiestu- 
mėte $i/4 liūtą? - paklausė Digoris. - Nelabai jis paisė 


smūgio geležiniu strypu. 

— Kad ir ne be ydų, narsos stoka ta mergela tikrai ne- 
siskundžia, mano berniuk, - pareiškė dėdė Endrius. - 
Ką nori sakyk, o pasielgė ji išties ryžtingai. - Jis suskato 
trinti ir gniaužyti rankas, treškindamas krumplius, lyg 
jau užmiršęs, kokį siaubą kėlė jam ragana, būdama ne- 
toliese. 

— Pasielgė ji kuo šlykščiausiai, - užginčijo Polė. - Ką 
bloga liūtas jai padarė? 

— Ei! O čia kas? 

Digoris pabėgėjo pirmyn, norėdamas apžiūrėti, kas 
dygsta vos už kelių žingsnių. 

— Ei, Pole! - pašaukė grįžtelėjęs per petį. - Eikš čio- 
nai. Tu tik pasižiūrėk! 

Paskui mergaitę atsivilko ir dėdė Endrius — tik ne to- 
dėl, kad įsigeidė ką nors pamatyti, o todėl, kad stengėsi 
laikytis kuo arčiau vaikų - ką žinai, dar ims ir pasitaikys 
proga pavogti žiedus. Tačiau išvydęs tai, ką rodė Digo- 
ris, susidomėjo netgi jis. Tai buvo mažučiukas, bet to- 
bulai tikslus gatvės žibinto modelis - gal kokio metro 
aukštumo stulpas, kuris tiesiog bežiūrint vis labiau tįso 
ir atitinkamai storėjo. Tiesą sakant, gatvės žibintas išau- 
go visai taip pat, kaip ir medžiai. 

— Juk jis irgi gyvas! Norėjau pasakyti — jis šviečia, — 
parodė kitiems Digoris. 

Ir iš tikrųjų — žibintas švietė, nors skaisčioje saulėkai- 
toje mažučiukę liepsnelę sunku buvo įžiūrėti: nebent kai 


ant žibinto krisdavo šešėlis. 

— Nuostabu, tiesiog nuostabu, - suniurnėjo dėdė En- 
drius. - Netgi man šitokia magija nė sapne nesisapnavo. 
Atsidūrėme pasaulyje, kur atgyja ir auga viskas, net gat- 
vės žibintai. Tik štai kas įdomu: iš kokios sėklos galima 
užsiauginti gatvės žibintą? 

— Negi nesupranti? - nusistebėjo Digoris. - Juk šičia 
nukrito strypas - tas pats geležinis spyrys, kurį ji nulau- 
žė nuo gatvės žibinto namuose. Jis susmigo į žemę - ir 
štai, dabar dygsta lyg ūglis. 

(Tiesa, ūgliu jo jau nelabai galėjai pavadinti - kol Di- 
goris taip pasakė, žibinto stulpas išsistiebė augumo sulig 
juo pačiu.) 

— Ak šit kaip! Stebuklinga! Stebuklinga! - murmėjo 
dėdė Endrius, gniaužydamas rankas stipriau nei papras- 
tai. - Cha cha! O jie dar juokėsi iš mano magijos! Ta 
kvaiša mano sesuo laiko mane nevispročiu. Kažin, ar ne- 
pasprings dabar jie savo žodžiais? Juk aš aptikau pasaulį, 
kur viskas taip ir sprogsta augimu bei gyvybe. Kolum- 
bas, Kolumbas, visi tik ir šneka - bet kas tas Kolumbas? 
Kas ta Amerika, palyginti su šituo pasauliu? Komerci- 
nės galimybės - tiesiog neribotos! Atsigabeni čionai vie- 
ną kitą seną parūdijusį gelžgalį, užkasi — ir še tau, raškai 
sau patenkintas garo katilus garvežiams, laivus kariniam 
laivynui - viską, ko tik įsigeidęs! Mokėti nieko nereikės, 
užtat Anglijoje galėsiu pardavinėti už rinkos kainą. Tap- 
siu milijonieriumi! O jau klimatas, klimatas... Regis, jau 


dabar bent keletas metų nusirito nuo pečių. Galėčiau 

įkurti čia kokį kurortą ar sanatoriją. Taip, gerą sanatori- 
ją - ji duotų man bene dvidešimt tūkstančių pelno per 
metus. Be jokios abejonės, keletui žmonių paslaptį teks 
atskleisti. Pirmiausia, ką reikia padaryti — tai nudobti tą 
bjaurybę žvėrį... 

— Jūs toks pat, kaip ir toji ragana, - pasipiktino 
Polė. - Jums terūpi ką nors nužudyti. 

— Taigi, o jei pasvarsčius apie save patį... — užsisvajo- 
jęs dėdė Endrius nieko nei matė, nei girdėjo. - Net ne- 
žinia, kokį amželį galėčiau nugyventi, jei čia įsikurčiau. 
Išties rimta tema pamąstymams, ypač kai jau esi perko- 
pęs per šešiasdešimt. Pernelyg nenustebčiau, jei šitame 
krašte daugiau nebepasensiu nė dienos! Neįtikėtina! 
Jaunystės šalis! 

— O! - išsprūdo Digoriui. - Jaunystės šalis! Kaip ma- 
note: tai tikrai jaunystės šalis? 

Mat berniukas susyk prisiminė, ką sakė teta Letė po- 
niai, atnešusiai vynuogių, ir jį užplūdo kvaitinanti viltis. 

— Dėde Endriau, - subruzdo jis, - kaip manote, ar čia 
įmanoma rasti ko nors, kas išgydytų mamą? 

— Apie ką tu šneki? - nesusigaudė dėdė Endrius. — 
Juk ne į vaistinę pakliuvome. Taigi, kaip jau sakiau... 

— Jums ji nė kiek nerūpi! - įniršęs suriko Digoris. — 
O aš maniau, kad jums - ne vis tiek, juk ji - ne tik 
mano mama, bet ir jūsų sesuo! Galai jūsų nematė. Kaip 
kažin ką, imsiu ir paklausiu paries liūto, ar jis galėtų 


man padėti. 

Tai caręs, jis žvitriai nužingsniavo sau. Polė padelsė 
gal akimirką, tada nuskubėjo bičiuliui pridurmui. 

— Ei! Nagi sustok! Grįžk! Berneliui protas pasimai- 
šė! - pratrūko plyšoti dėdė Endrius. Jis nusekė paskui 
vaikus, tiesa, atsilikęs per pagarbų atstumą: nepageidavo 
pernelyg nutolti nuo žaliųjų žiedų, bet netroško ir atsi- 
durti pernelyg arti liūto. 

Po kelių minučių Digoris pasiekė pamiškę ir čia su- 
stojo. Liūtas vis dar giedojo. Bet jo giesmė dar kartą pa- 
sikeitė. Dabar jau įsiklausęs galėjai išgirsti ir melodiją, 
bet giesmė liejosi audringa, nežabota. Ji smelkė, žadino 
norą bėgioti, strykčioti, karstytis. Jos pasiklausius norė- 
josi rėkauti. Norėjosi tekinam pulti prie kitų žmonių ir 
stverti juos į glėbį ar, priešingai, gerai apkulti. Digoris 
išsyk įkaito, veidą išpylė raudonis. Regis, poveikio neiš- 
vengė ir dėdė Endrius, mat Digoris išgirdo jį murmant: 

— Tai bent narsi mergela, mano pone. Gaila, aišku, 
kad tokia pasiutus, bet vis tiek - neprilygstama moteris, 
kaip kažin ką, neprilygstama moteris. 

Vis dėlto giesmės poveikis jiedviem buvo nevertas nė 
minėti, palyginti su tuo, kas dėjosi visame krašte. 

Ar galite įsivaizduoti žaliuojančią lanką, staiga užbur- 
buliavusią lyg arbatinuke užviręs vanduo? Mat to, kas 
dėjosi slėnyje, taikliau apibūdinti 
tikriausiai nebūtum mokėjęs. Visur, 


kur pažvelgsi, žemė kuprojosi, pū- 


tėsi kauburiai, tik labai nevienodi: 


+ NARNIJOS KŪRIMASIS + 


vieni - ne didesni už kurmiarausius, kiti - daugmaž kaip 
vienračiai karučiai, pora - sulig visa namu. Kupstai liulė- 
jo, pampo, kol galiausiai kiekvienas sprogdavo, pažirdavo 
grumstų fontanas, o tada iš kauburio išlįsdavo koks nors 
gyvūnas. Iš kurmiarausių lindo kurmiai, visai taip pat kaip 
Anglijoje. Tačiau paviršiun kapstėsi ir visokiausi kitokie 
gyviai. Šunys imdavo loti tą pat akimirką, kai ištraukdavo 
galvą iš žemės, o paskui keberiodavosi laukan — panašiai 
kaip mūsų pasaulio šunys spraudžiasi pro siaurą skylę 
gyvactvorėje. Užvis keisčiausia buvo stebėti užgimstan- 
čius elnius, nes jų ragai, savaime aišku, išdygdavo gerokai 
anksčiau nei visas kūnas — iš pradžių Digoris net palai- 
kė juos dar vienos rūšies medžiais. Varlės, išsikasusios iš 
žemės prie pat upės, garsiai kvarkdamos nušokavo tie- 
siai į vandenį. Panteros, leopardai 
bei kiti į juos panašūs Žvėrys pir- 


miausia pritūpė nusivalyti žemėtų 


pasturgalių, o paskui kibo galąsti 

priekinių letenų nagus į medžių žievę. Iš medžių siūbte- 
lėjo paukščių pulkai. Suplazdeno sparneliais peteliškės. 
Tarsi nebegalėdamos gaišuoti nė akimirkos, prie žiedų 
nuskubėjo bitės. Vis dėlto pats įspūdingiausias reginys 
laukė tada, kai pratrūko didžiausias kauburys, supurty- 
damas apylinkę lyg nedidelis žemės drebėjimas, ir pavir- 
šiun išniro nuožulni nugara, didžiulė išmintinga galva 
ir keturios tarytum apsmukusiomis kelnėmis apmautos 
kojos - dramblys. Dabar jau liūto giesmę beveik užgožė 
visuotinis triukšmas: visi, kas gyvas, krankė ir ulbėjo, gie- 
dojo, bliovė ar žvengė, skalijo, mykė, maurojo, mekeno, 
baubė, trimitavo. 

Vis dėlto, nors Digoris nebegirdėjo liūto balso, patį 
žvėrį matė kuo puikiausiai. Liūtas buvo toks didžiulis, 
toks ryškus, kad berniukas tiesiog negalėjo atplėšti nuo 
jo akių. Neatrodė, kad visi kiti žvėrys liūto bijotų. Tuojau 
pat Digoris už nugaros išgirdo kanopų bildėjimą, o po 

akimirkos pro jį prarisnojo senasis vežiko arklys ir įsiliejo 
į visą žvėrių būrį. (Regis, arklį čionykštis klimatas veikė 
taip pat palankiai, kaip ir dėdę Endrių. Mat gyvulys jau 
nebeatrodė tasai nuvarytas, visą amželį vergavęs Londono 
kuinas; priešingai, atsigavęs žvilgėjo, galvą laikė aukštai iš- 
keltą.) Ir pagaliau liūtas pirmąsyk nutilo. Vaikštinėjo šen 
ir ten tarp susirinkusių gyvūnų. O protarpiais prieidavo 
prie kokios nors rūšies poros (visuomet - prie dviejų iš 
karto) ir nosimi paliesdavo jų nosis. Šitaip jis palietė du 
bebrus iš visų bebrų, du leopardus iš visų leopardų, stirną 
ir stirniną iš visų stirnų; visus kitus paliko. Kai kurių rū- 
šių gyvūnus ir išvis praėjo nepalietęs. O tie, kuriuos jis iš- 
sirinko, tuojau pat atsiskyrė nuo saviškių būrio ir nusekė 
paskui liūtą. Šis galiausiai sustojo, o visi gyvūnai, kuriuos 
buvo palietęs, plačiu žiedu susibūrė aplink jį. Kiti, kurių 
taip ir neprisilietė, ėmė neskubėdami sklaidyris į šalis. Ne- 


ilgai trukus jų ūbavimas ir maurojimas nutyko tolumoje. 

Savo ruožtu išrinktieji nebeišleido nė garso, visi įdėmiai, 
nekrustelėdami žvelgė į liūtą. Tiktai stambiųjų kačių uo- 
degos tarpais sutrūkčiodavo, daugiau niekas nejudėjo. 
Pirmą kartą tą dieną stojo tyla, jei neminėsime upeliuko 
gurgėjimo. Digorio širdis daužėsi lyg padūkusi: berniu- 
kas sumojo, kad dabar turi atsitikti kažkas ypatinga. Ma- 
mos jis, tiesa, neužmiršo, bet pernelyg gerai suprato, kad 
sutrikdyti artėjančios iškilmės nevalia, netgi dėl jos. 

Liūtas nemirksinčiomis akimis įsistebeilijo į Žvė- 
ris, lyg panūdęs susvilinti juos tiesiog žvilgsniu. Ir čia 
gyvūnai ėmė pamažėle keistis. Smulkesnieji — triušiai, 
kurmiai bei panašūs - gerokai išaugo. Užtat stambie- 
ji - ypač tai krito į akis stebint dramblius - šiek tiek 
susitraukė. Dauguma žvėrių pritūpė ant pasturgalių. 
Daugelis pakreipė galvą į šoną, lyg stengdamiesi kažką 
suvokti. Liūtas vėl pravėrė nasrus, bet šiuomsyk iš jų 
neištrūko nė garso: jis tik alsavo, išpūsdamas galingą, 
šiltą oro gūsį; atrodė, žvėrys nuo jo siūbuoja, kaip vė- 
jyje medžiai. Aukštai virš galvų, žydros dangaus skrais- 
tės slepiamos, vėl uždainavo žvaigždės, žemėn pasiliejo 
gryna, šalta ir slogi muzika. Ir tada, gal iš dangaus, o 
gal iš paries liūto, staiga blykstelėjo ugninis žaibas (tik 
nieko nenudegino), vaikų gyslose sudilgčiojo kiekvie- 
nas kraujo lašelis, ir pagaliau sugaudė sodrus ir žemas 
balsas — tokio jie dar niekad nebuvo girdėję: 

— Narnija, Narnija, Narnija, pabusk. Mylėk. Mąstyk. 
Kalbėk. Būk vaikščiojantys medžiai. Būk kalbantys žvė- 
rys. Būk tyrieji vandenys. 


10 SKYRIUS 

Pirmasis pokštas ir kiti dalykai 


B“ savaime aišku, buvo liūto. Vaikams nuojauta 
seniai kuždėjo, kad šitas žvėris moka kalbėti, bet, 
kai iš tiesų prašneko, vis tiek buvo siaubingai, nors ir 
maloniai, priblokšti. 

Iš medžių tankmės žengė laukiniai žmonės, miško dei- 
vės ir dievai, paskui juos pasirodė ir faunai, satyrai, nykštu- 
kai. Iš upės išniro vandenis su savo dukterimis najadėmis. 
Visi jie, taip pat visi žvėrys ir paukščiai visi skirtingais, sto- 
rais ar plonais, tyrais ar prikimusiais, balsais jam atsakė: 

— Sveikas, Aslanai. Girdime tave ir paklūstame. Mes 
pabudome. Mes mylime. Mes mąstome. Mes kalbame. 
Mes žinome. 

— Ber kol kas mes žinome ne kažin ką, - pridūrė dar 
vienas balsas - šiek tiek sniaukrojantis pro nosį. Dabar 
jau vaikai išties pašoko, mat prašneko ne kas kitas, o se- 
nasis vežiko arklys. 

- Miela senutė Žemuogė, - pratarė Polė. - Kaip sma- 
gu, kad ir ji pakliuvo tarp tų, išrinktųjų tapti kalbančiais 


žvėrimis. 

Savo trigrašį įkišo ir vežikas, stovėjęs greta vaikų: 

— Tegul mane bala. Ale visada sakiau: anam arkleliui 
proto kad duota, tai dribtelėta. 

— Visi, kas gyvas: aš atiduodu jus jūsų pačių valiai, — 
bylojo gaudus, džiaugsmingas Aslano balsas. - Jums vi- 
siems laikams atiduodu šitą kraštą, Narniją. Duodu jums 
miškus, vaisius, upes. Duodu jums žvaigždes ir atiduodu 
save. Kvaili žvėrys, kurių nepasirinkau, irgi nuo šiol pri- 
klauso jums. Elkitės su jais maloniai, globokite juos, bet 
patys venkite jų gyvenimo būdo, kitaip perstosite būti 
kalbantys žvėrys. Mat iš jų esate kilę, į jų tarpą galite ir 
vėl sugrįžti. Žiūrėkite, kad taip neatsitiktų. 

— Ne, Aslanai, taip tikrai neatsitiks, mes jau žiūrėsi- 
me, - patikino kiekvienas. 

"Tačiau viena itin žvitri kuosa skardžiu balsu dar pri- 
dūrė: 

— Nieku gyvu neatsitiks! 

Tą akimirką visi kiti jau buvo nutilę, tad stojusioje 
tyloje žodžiai nuskambėjo itin garsiai ir aiškiai; galbūt 
ir savo kailiu esate patyrę, kaip nejauku būna tokiais 
atvejais, tarkime, kokiame vakarėlyje. Kuosa baisiau- 
siai suglumo ir paslėpė galvą po sparnu, lyg susiruo- 
šusi miegoti. O visi kiti gyvūnai ėmė leisti visokius 
keistus garsus - kiekvienas jų juokėsi savaip, tik tokio 
juoko mūsų pasaulyje, žinoma, niekas nėra girdėjęs. 
Iš pradžių jie dar stengėsi juoką slopinti, bet Aslanas 


jiems tarė: 

— Juokitės ir nesibaiminkite, visi, kas gyvas. Dabar, 
kai jūs nebe buki, kai jums duotas protas, nebėra jokio 
reikalo nuolat būti rimtiems. Mat pokštai, kaip ir tiesa, 
įgyjami drauge su kalba. 

Tada jau visi pratrūko nevaržomai kvatoti. Toks įsi- 
siautėjo šurmulys, tokia linksmybė, kad netgi kuosa, su- 
telkusi drąsą, įsitaisė ant vežiko arklio galvos tarp ausų, 
suplasnojo sparnais ir paklausė: 

— Aslanai! Aslanai! Bene aš sugalvojau pirmąjį pokš- 
tą? Ar nuo šiol visi pasakos, kaip aš sukūriau pirmąjį 


pokštą? 

— Ne, mažoji bičiule, - atsakė liūtas. - Pirmojo pokš- 
to tu nesukūrei, tu pati ir buvai pirmasis pokštas. 

Visi pašėlo dar smagiau juoktis, bet kuosa jau nebe- 
sutriko, garsiai kvatojo drauge su kitais, kol arklys neap- 
sikentęs papurtė galvą, ir kuosa, netekusi pusiausvyros, 
dribo žemyn, bet žemėn taip ir nenukrito, nes paskutinę 
akimirką prisiminė turinti sparnus (šie juk dar buvo vi- 
sai nauji). 

— Taigi, - bylojo Aslanas, - Narnija jau sukurta. Da- 
bar turėsime pasirūpinti, kad ji būtų saugi. Kai kuriuos iš 
jūsų pasikviesiu į savo tarybą. Ateikite čionai pas mane: 
tu, nykštukų vade, tu, vandeni, tu, ąžuole, ir tu, apuoke. 
Taip pat varnas su varna. Ir tu, drambly. Mums reikės 
rimtai pasitarti. Mat nors mūsų pasaulis vos penkių va- 
landų amžiaus, į jį jau įkėlė koją blogis. 

Pakviestosios būtybės bei gyvūnai išėjo į priekį, ir liū- 
tas patraukė su jais rytų pusėn. Visi kiti sujudo subruz- 
do, suskato kamantinėti vienas kitą: 

— Kąjis ten sakė? Kas įkėlė koją į mūsų pasaulį? 

- Gluogis. 

— Sakė - ne gluogis, sakė - plotis. 

— O kas tai yra? 

— Klausyk, - tarė Digoris Polei, - einu iš paskos ir aš. 
Paskui Aslaną... na, paskui liūtą. Man būtiniausiai reikia 
su juo pasikalbėti. 

— Manai, mums valia su juo kalbėtis? - suabejojo 


Polė. - Žinai, aš neišdrįsčiau. 

— Kad labai reikia, - atsakė Digoris. - Dėl mamos. Jei 
kas nors ir gali duoti man ką nors, kas jai padėtų, tai 
tik jis. 

— Aš irgi eisiu, einava kartu, - įsiterpė vežikas. - Kaip 
atrodo, anas visai neblogas. O ir tie žvėrys, jie nepuls 
mūsų ėsti, aš taip manau. Noriu žodelį kitą tarti senutei 
Žemuogei. 

"Tad visi trys narsiai - ar bent jau taip narsiai, kaip 
sugebėjo - žengė prie susibūrusių gyvūnų. Paukščiai 


ir žvėrys taip gyvai kalbėjosi tarpusavyje, taip skubė- 

jo bičiuliautis, kad niekas nė neatkreipė dėmesio į tris 
žmones, kol šie nepriėjo visai arti; neišgirdo jie ir dėdės 
Endriaus, kuris su savo ilgaauliais batais visas tirtėdamas 
stovėjo atokiau ir šaukė (tiesa, neplyšojo visa gerkle): 

- Digori! Grįžk! Grįžk tučtuojau, tau sakoma! Drau- 
džiu tau žengti dar bent vieną žingsnį! 

Kai trijulė įsimaišė tarp žvėrių, šie liovėsi tarškėję ir 
suŽiuro į juos. 

— Nagi, - galiausiai atitoko bebras. - Vardan Aslano, 
o šitie kas tokie? 

— Atsiprašau... - prasižiojo Digoris, vos atgaudamas 
kvapą, bet jį pertarė triušis: 

— Man atrodo - kažkokios stambios salotos. 

— Ne, ne, garbės žodis, mes - ne salotos, - suskubo 
neigti Polė. - Maistui mes visiškai netinkami ir neskanūs. 

— Aha! - įsiterpė kurmis. - Jie kalba! Argi kas yra gir- 
dėjęs apie kalbančias salotas? 

— O galjie - antras pokštas? - iškėlė mintį kuosa. 

Pantera, kuri prausėsi snukį, valandėlei pertraukė savo 
veiklą ir tarė: 

— Net jeigu ir taip, pirmajam pokštui jie visiškai ne- 
prilygsta. Aš, pavyzdžiui, išvis neįžvelgiu, kad jie juokin- 
gi. - Pantera nusižiovavo ir vėl ėmė praustis. 

— Ak, būkite geri, - tarė Digoris. - Aš labai skubu. 
Man reikia pasikalbėti su liūtu. 

Visą tą laiką vežikas stengėsi sugauti Žemuogės žvilgs- 


nį. Galų gale pavyko. 

- Sveika, Žemuoge, senute, - pasilabino. — Juk mane 
pažįsti. Ale juk nesakysi lyg niekur nieko, kad esmi ne- 
pažįstami. 

— Apie ką tasai padaras kalba, arkly? = susidomėjo 
bent keli balsai. 

- Na... - labai iš lėto atsakė Žemuogė, - tiesą sakant, 
gerai nežinau. Man regis, dauguma iš mūsų kol kas dar 
mažai ką težino. Bet aš lyg ir prisimenu, kad tokių pada- 
rų jau esu kažkur mačiusi. Man atrodo... jaučiuosi taip... 
lyg būčiau gyvenusi kažkur kitur... o gal pati buvau kaž- 
kas kitas anksčiau, nei Aslanas šit prieš kelias minutes 
visus mus pažadino. Kažkaip labai jau viskas susijaukę. 
Sakytum sapnavau ką... Bet tame sapne buvo ir daugiau 
tokių kaip šitie trys. 

— Ką? - nepatikėjo savo ausimis vežikas. - Ar man sa- 
kai, kad manęs nepažįsti? Ar ne aš nešdavau tau karšto 
pašaro, kai vakarais būdavai nukeipusi? Ar nenugremž- 
davau dorai tau kailio. Ar bent kartelį esu pamiršęs už- 
kloti tave šilta gūnia, kai tekdavo stovėti šaltyje? Nesiti- 
kėjau iš tavęs šito, Žemuoge. 

— Aha, ir iš tikrųjų šį tą pradedu prisiminti, - susi- 
mąstęs pripažino arklys. - Taip. Bet leisk man pagalvoti. 
Leisk pagalvoti. Taip, tu man už nugaros pririšdavai tokį 
bjaurų juodą gremėzdą, tu perliedavai mane botagu, kad 
priverstum bėgti, be to, kad ir kaip toli bėgdavau, tasai 
juodas gremėzdas, paterkšt paterkšt, vis tratėdavo iš pa- 


skos. 

— Ale, kad duonai reikėdavo užsidirbti, - paaiškino 
vežikas. — Ir tau, ir man. Kad ne darbas, kad ne botagas, 
nebūtų buvę anei stogo viršum galvos, anei šieno, anei 
karštos buzos, anei avižų. Mat avižas tu pusdavai kaip 
didelė, kai tik galėdavau jų įpirkti, - širo niekas nepa- 
neigs. 

— Avižos? - Arklys pastatė ausis. - Ak taip, kažką apie 
tai prisimenu. Taip, prisimenu vis daugiau ir daugiau. 
Tu visada sėdėdavai kažkur už nugaros, o aš bėgdavau 
priekyje, tempdama ir tave, ir tą juodą gremėzdą. Visą 
darbą nudirbdavau aš. 

— Vasarą - taip, nesiginčysiu, - sutiko vežikas. - Kai- 
trus darbelis tau ir pasostė pavėsyje man. Ale kaip žiemą, 
a, ką pasakysi, senute? Tu bėgi sau, tau šilta, o aš sėdžiu 
sustiręs, kojos kaip ledokšniai, nosis - vienas varvantis 
peršulys, košiamas vėjo, rankos tiek sugrubusios, kad vos 
nulaikau vadžias - ką sau manai? 

- Žiauri buvo šalis, nelengva ten gyventi, - tarė Žem- 
uogė. - Anei žolelės. Vien kieti akmenys. 

- Šventa teisybė, drauguže, šventa teisybė! — pritarė 
vežikas. - Sunku gyventi tame pasaulyje. Visada ir sa- 
kiau: tie grindinio akmenys - tikra kankynė arkliui. Ale 
kad tai Londonas, va kas. Man ten patiko nė kiek ne la- 
biau nei tau. Tu buvai kaimo arklys, aš - kaimo žmogus. 
Žinai, namuose ir bažnyčios chore giedodavau. Ale kad 


pragyventi ten sunkiai sekėsi. 

— Prašau, prašau, — įsiterpė Digoris. - Gal galėtume 
pasiskubinti? Liūtas vis labiau tolsta. O man taip baisiai 
reikia su juo pasikalbėti. 

— Nagi klausyk, Žemuoge, — tarė vežikas. - Štai ši- 
tam ponaičiui vienas toks reikalas smarkiai širdį spau- 
džia, nori jis apie tai su liūtu pasišnekėti, su Aslanu, 
kaip jūs aną vadinat. O jei va taip leistum jam užsėsti 
raitam (pamatysi, jis elgsis labai švelniai) ir nuneštum 
jį tenai, kur nuėjo liūtas? Ašen su panaite savomis kojo- 
mis seksime iš paskos. 

- Raitam? - pakartojo Žemuogė. - Ak taip, dabar 
prisimenu. Turėčiau leisti jam atsisėsti sau ant nugaros. 
Ak taip, prisimenu, buvo vienas toks iš jūsų, dvikojų, 
kuris taip darydavo - jodinėdavo manimi. Seniai jau. Jis 
turėdavo tokių mažyčių kietų keturkampių baltų gaba- 
liukų, duodavo jų man. O jau skonis... gardumėlis, sal- 
desni net už žolę. 

— Aba, tasai vadinasi cukrus, - tarė vežikas. 

— Prašau, prašau, Žemuoge, - ėmė melsti Digoris. — 
Būk gera, leisk man ant savęs užsėsti, nunešk pas Aslaną. 

- Ką gi, neprieštarauju, - sutiko arklys. - Šįkart nu- 
nešiu. Ropškis. 

- Sena gera Žemuogė, - pagyrė ją vežikas. - Eikšen 
šion, jaunikaiti, kilstelėsiu. 

Po valandėlės Digoris jau sėdėjo raitas ant Žemuogės; 
jautėsi gana patogiai, mat buvo pripratęs jodinėti ant 


nebalnoto ponio. 

— Ojau dabar pirmyn, Žemuoge! — paragino. 

— Ko gero, neturi su savim to balto gabalėlio, ką? — 
paklausė arklys. 

— Ne. Deja, neturiu, - atsakė Digoris. 

- Ką gi, nieko nepadarysi, - susitaikė Žemuogė ir pa- 
sileido šuoliais. 

Kaip sykis tuo metu stambus buldogas, valandėlę uos- 
tinėjęs orą ir itin įdėmiai į kažką žiūrėjęs, paklausė: 

- Žvelkite tenai! Ar tik nebus dar vienas iš tų keistų 
padarų? Ana ten, paupyje, po medžiais? 

Visi žvėrys sužiuro ten ir išvydo dėdę Endrių, kuris 
nejudėdamas stovėjo rododendrų sąvašyne karštai vilda- 
masis, kad niekas jo nepastebės. 

— Nagi eime! — pasiūlė bent keli balsai. - Tuojau ir 
išsiaiškinsime! 

Taigi, kol Žemuogė su Digoriu ant nugaros skubria 
risčia lėkė į vieną pusę (Polė ir vežikas pėsti sekė jiems 
iš paskos), dauguma gyvūnų pasileido dėdės Endriaus 
link - džiugiai susidomėję, smagiai urgzčiodami, mau- 
rodami ir skalydami. 

Dabar mums teks grįžti trupučiuką atgal ir paaiškinti, 
kaip visi šie įvykiai atrodė dėdės Endriaus akimis. Iškart 
reikia pasakyti, kad dėdės įspūdžiai iš esmės skyrėsi nuo 
to, ką patyrė vežikas ir vaikai. Mat tai, ką regi ir girdi, 
nemenka dalimi priklauso nuo žmogaus požiūrio, ir dar 
nuo to, koks žmogus esi. 

Nuo pat tos akimirkos, kai iš žemės pradėjo lukš- 


tentis pirmieji gyvūnai, dėdė Endrius slinko vis giliau 

į tankmę. Žinoma, įvykius jis stebėjo net labai įdėmiai, 
tik iš tikrųjų jam rūpėjo ne tai, ką jie veikė, o tik tai, ar 
tuojau nepuls jo doroti. Panašiai kaip ir ragana, jis buvo 
pašėlusiai praktiškas. Kai Aslanas rinkosi visų gyvūnų 
po porą, dėdė šito nė nepastebėjo. Visa, ką jis matė, ar 
bent tarėsi matąs, buvo ištisi būriai grėsmingų laukinių 
gyvūnų, laisvai slampinėjančių kur širdis geidžia. Be kita 
ko, dėdė vis suko galvą, kodėl kiti žvėrys nesprunka nuo 
šiurpaus didžiojo liūto. 

Tą didingą akimirką, kai žvėrys prakalbo, dėdė Endrius 
išvis pražiopsojo - ir dėl gana įdomios priežasties. Kai 
liūtas iš pat pradžių ėmė giedoti, dar tamsoje, dėdė suvo- 
kė, jog tai, ką girdi, yra giesmė. Ir ta giesmė jam baisiai ne- 
patiko. Mat žadino tokias mintis, kokių jis visiškai nepa- 
geidavo, tokius jausmus, kokių jis nėmaž nenorėjo jausti. 
Užcar šiek tiek vėliau, kai patekėjo saulė, ir jis įžiūrėjo, kad 
giesmę traukia ne kas kitas, o liūtas (tik paprastas liūtas, 
tarė sau dėdė Endrius), nelaimėlis burtininkas kibo save 
įtikinėti, jog tai, ką girdi, - anaiptol ne giesmė, niekada 
nė nebuvo giesmė. Dėdė Endrius įsikalė į galvą, esą liūtas 
visai nė ne gieda, tiktai riaumoja, kaip galėtų užriaumoti 
ir bet kuris mūsų pasaulio liūtas zoologijos sode. „Aišku, 
tai negalėjo būti giesmė, - sakė sau dėdė. - Man tiesiog 
pasivaideno. Veikiausiai nervai bus visai pairę. Kas kada 
yra girdėjęs liūtą giedant?“ Kuo ilgiau liūtas giedojo, kuo 
maloniau ausiai skambėjo jo giesmė, tuo atkakliau dėdė 


Endrius save tikino negirdįs nieko kita, vien liūto riau- 

mojimą. Bėda ta, kad žmogui, mėginančiam pasirodyti 
dar bukesniam, nei yra iš tikrųjų, pernelyg dažnai pa- 
vyksta tikslą pasiekti. Bent jau dėdei Endriui išdegė kuo 
puikiausiai. Netrukus jis Aslano giesmėje išties nebegir- 
dėjo nieko kita, tiktai riaumojimą. Ir kai liūtas pagaliau 
prašneko, kai ištarė: „Narnija, pabusk!“, dėdės ausų jokie 
žodžiai nepasiekė - jis išgirdo tik urzgimą. Kai atsakyda- 
mi liūtui prakalbo žvėrys, dėdė Endrius irgi jų nesuprato, 
nes girdėjo tik skalijimą, ūbavimą, mykimą ir maurojimą. 
O kai visi prapliupo juoktis... na, patys galite įsivaizduoti. 
Nieko baisiau dėdei Endriui nebuvo nutikę per visą gy- 
venimą. Kaip gyvas nebuvo girdėjęs tokio kraupaus krau- 
jotroškų, išbadėjusių, nuožmių žvėrių keliamo triukšmo. 
Ir tada, apimtas didžiausio siaubo, neapsakomo įniršio 
krečiamas, jis išvydo, kaip kiti trys žmonės žengia į atvirą 
plotą, tiesiog žvėrims į nasrus. 

— Kvailiai! — tarė jis pats sau. - Dabar šitie plėšrūnai 
drauge su vaikais suris ir žiedus, ir jau tada aš niekad 
nebeparsikrapštysiu namo. Jau koks bjaurus savanaudis 
berniūkštis, tas Digoris! O ir kiti du - ne geresni. Jeigu 
jiems pabodo gyventi - jų reikalas. Bet... o kaipgi aš? Aš, 
regis, jiems buvęs nebuvęs. Niekas nesiteikia net pagal- 
voti apie mane! 

O kai galiausiai visas žvėrių būrys dundėdamas pasi- 
leido jo pusėn, dėdė Endrius pasipustė padus ir nukūrė 
kiek įkabindamas, gelbėdamas savo brangią gyvybę. Da- 
bar jau kiekvienas būtų atkreipęs dėmesį, kaip stulbina- 


+ 146. 


+ PIRMASIS POKŠTAS IR KITI DALYKAI + 


mai senąjį džentelmeną paveikė to jauno pasaulio oras. 
Londone dėdė Endrius buvo išvis per senas bėgioti, 
užtat čia skuto taip žvitriai, kad be vargo būtų nugalė- 
jęs visos Anglijos parengiamųjų mokyklų šimto metrų 
bėgimo varžybose. Frako skvernai elegantiškai plazdėjo 
jam už nugaros. Bet tai nėmaž jo negelbėjo. Dauguma jį 
vytis suskatusių žvėrių buvo labai greiti, maža to, jiems 
pirmąsyk gyvenime pasitaikė proga smagiai palakstyti, 
ir visi nekantravo išbandyti naujuosius raumenis. 

- Paskui jį! Gaudom! Vejamės! - rėkaliojo vienas per 
kitą. — Širas bene ir bus patsai gluogis? Ehehei! Oplia, 
oplia! Supam! Srverkit jį! Atkirskit kelią! Valio! 

Pakako poros minučių, ir keletas žvėrių atsidūrė jo 
priekyje. Išsirikiavę į eilę, jie užtvėrė kelią. Kiti užspeitė 
jį iš užnugario. Kad ir kur dirsčiojo, dėdė Endrius matė 
vien išsiviepusias pabaisas. Į jį tiesėsi didžiulių elnių ra- 


gai, viršum jo linksojo milžiniškas dramblio straublys. 


Už nugaros niurzgėjo itin rimtai nusiteikusios meškos ir 

šernai. Iš pažiūros ramūs leopardai ir panteros, nutaisę 
kandžias snukių minas (taip jam atrodė), tiesiog spokso- 
jo, šmaukščiodami uodegomis. Užvis labiausiai vargšui 
dėdei Endriui įstrigo devynios galybės pražiotų nasrų. 
Gyvūnai ir tikrai buvo prasižioję ir iškišę liežuvius gau- 
dė kvapą, bet dėdei Endriui atrodė, kad jie prasižioję jo 
sudraskyti. 

Jis stovėjo tirtėdamas visu kūnu ir siūbuodamas į ša- 
lis. Net pačiais geriausiais laikais jis nelabai mėgo gyvū- 
nų draugiją, dažniausiai — tiesiog jų bijodavo. O vėliau, 
daugelį metų žiauriai eksperimentavęs su jais, ėmė tik 
dar labiau jų nekęsti ir bijoti. 

— Nagi pasakyk, pone, - dalykiškai prašneko buldo- 
gas. - Kas tu toks: gyvūnas, augalas ar mineralas? 

Jam buvo pateiktas paprastas klausimas, tačiau dėdė 


Endrius išgirdo tik tiek: „Hrrrrrrrrrrrrr! 


11 SKYRIUS 

Į bėdą pakliūva abu: ir Digoris, ir jo dėdė 


albūt jums atrodo, kad žvėrys buvo labai kvaili, jei 
Ciniijoni iškart suprasti, kad dėdė Endrius - tos 
pačios padermės padaras, kaip ir abu vaikai bei vežikas. 
Vis dėlto nederėtų užmiršti štai ko: gyvūnai ničnieko 
nenusimanė apie drabužius. Tad pagalvojo, kad Polės 
suknutė, Digorio švarkelis ir vežiko kariliukas - tokios 
pat natūralios kūno dalys, kaip jų pačių kailis ar plunks- 
nos. Jie net nebūtų susigaudę, kad šitas trejetas - vienos 
veislės, jeigu nebūtų su jais pasikalbėję ir jei Žemuogė 
nebūtų išsakiusi tokios nuomonės. O dėdė Endrius, 
be kita ko, buvo apsirengęs juodai, išskyrus baltąją lie- 
menę (kuri jau nebebuvo tokia balta), o pasišiaušusių 
žilų plaukų kupeta (šie dabar buvo įspūdingai išsitaršę) 
jiems atrodė lyg tokia dalis, kokios kitiems trims žmo- 
nėms stigo. Užtat ir neverta stebėtis, kad gyvūnai su- 
triko. O kas užvis blogiausia, jiems pasirodė, kad šitas 
nesugeba kalbėti. 
Tiesa, mėgino. Kai buldogas bandė jį kalbinti (ar, 


kaip atrodė pačiam dėdei Endriui, grėsmingai jį apurz- 

gė ir dar apkaukė), jis tik ištiesė tirtančią ranką ir su- 
gaikčiojo: 

— Geras, geras šuo, geras šunelis... 

Tačiau žvėrys jo nesuprato - kaip ir jis nesuprato jų. 
Jie išvis neišgirdo jokių žodžių, tik varganą prislopintą 
spirgėjimą. Gal ir gerai, mat nė vienas iš man žinomų 
šunų, jau nekalbant apie Narnijos kalbantį šunį, ne- 
mėgsta, kai su juo šitaip seilėjamasi: „Geras, geras šuo, 
geras šunelis.“ Argi jums patiktų, jeigu jus kas kalbintų: 
„Geras, geras žmogus, geras žmogelis... 

Dėdė Endrius susmuko be sąmonės. 

— Na štai, - pareiškė tapyras. - Iš tikrųjų - medis. 


Taip aš ir maniau. 

(Neužmirškite: jie niekada nebuvo matę nieko alps- 
tant nei griūvant.) 

Buldogas, kruopščiai apuostinėjęs dėdę Endrių, pakė- 
lė galvą ir paprieštaravo: 

— Tai gyvūnas. Gyvūnas, jokių abejonių. Netgi, ko 
gero, tos pačios rūšies kaip ir anie. 

- Negali būti, - nesutiko vienas iš lokių. - Žvėrys ši- 
taip negriuvinėja. Mes esame gyvūnai — ir mes taip ne- 
griūvame. Mes paprastai stovime. Štai šitaip. 

Jis pasistojo ant užpakalinių letenų, žingtelėjo ata- 
tupstas, užkliuvo už šakos ir dribo aukšrielninkas. 

— Trečias pokštas, trečias pokštas, trečias pokštas! — 
baisiausiai susijaudinusi sukleketavo kuosa. 

— Man vis tiek atrodo, kad tai - kažkoks medis, - lai- 
kėsi savo tapyras. 

— Jeigu tai medis, - atsiliepė antrasis lokys, - jame 
gali būti įsitaisiusios lizdą bitės. 

— Galiu užtikrinti: tai tikrai ne medis, - įkišo savo 
trigrašį barsukas. - Kaip kažin ką, prieš išvirsdamas jis 
bandė kažką pasakyti. 

— "Tai tik vėjas šnarino jo šakas, - nesutiko tapyras. 

— Juk nenori pasakyti, - kuosa kreipėsi į barsuką, - 
kad jis, tavo manymu, dar ir ka/bantis gyvūnas? Jis neiš- 
tarė nė vieno žodžio. 

- Ir vis dėlto, jei norite žinoti, - prabilo dramblys 
(tiksliau - dramblė, nes dramblį, kaip tikriausiai prisi- 


menate, išsivedė Aslanas), - ir vis dėlto, jei norite žinoti, 

jis tikrai gali būti kažkokios veislės gyvūnas. Pažvelkite 
į tą balkšvą dėmę viename gale - argi ne veidas? O tos 
skylės? Visai galėtų būti akys ir burna. Nosies, savaime 
aišku, jis neturi. Bet, antra vertus... kche kche... juk rei- 
kia žvelgti plačiau, ar ne? Iš mūsų tik labai nedaugelis 
turi tokią kūno dalį, kurią išties verta vadinti nosimi. 

Prisimerkusi ji išdidžiai nužvelgė savo straublį (turbūt 
tai atleistina). 

— Su pastaruoju teiginiu griežtai nesutinku, — pareiš- 
kė buldogas. 

— Dramblė sako tiesą, - atrėmė tapyras. 

- Žinote, ką pasakysiu? - smagiai subruzdo asilas. — 
Galbūt šitas iš tikrųjų yra gyvūnas, kuris nemoka kalbė- 
ti, tik pats mano, kad moka? 

— O gal pavyktų jį pastatyti? - susimąstė dramblė. 

Švelniai sugriebusi visai suglebusį dėdės Endriaus 
kūną straubliu, ji išties pamėgino pastatyti jį stačią, 
deja - aukštyn kojomis, tad iš kišenių išriedėjo du pusės 
sovereno pinigėliai, trys puskronės ir vienas šešiapensis. 
Bet nieko daugiau nepešė. Dėdė Endrius, vos paleistas, 
ir vėl nuvirto. 

— Naštai! - įvertino bent keli balsai. — Visai jis ne gy- 
vūnas. Netgi išvis negyvas. 

— Sakau jums - gyvūnas, - atkakliai laikėsi savo bul- 
dogas. - Pauostykit patys. 


— Pauostyti - dar ne viskas, - suabejojo dramblė. 

— Najau, - nusistebėjo buldogas. - Jeigu negali pasi- 
kliauti savo nosimi, kuo tuomet pasikliauti ? 

— Na... gal smegenimis? — nepiktai patarė ji. 

— Su pastaruoju teiginiu griežtai nesutinku, — pareiš- 
kė buldogas. 

— Vis dėlto kažką su juo reikia daryti, - kalbėjo dram- 
blė. - Juk iš tiesų jis gali būti tasai gluogis, vadinasi, jį 
reikia parodyti Aslanui. Tai kaip, ką mano dauguma 
mūsų? Kas jis: vis dėlto gyvūnas ar kažkas iš medžių pa- 
dermės? 

— Medis! Medis! - atsišaukė gera dešimtis balsų. 

- Ką gi, - tarė dramblė. - Jei vis dėlto medis, jį reikė- 
tų pasodinti. Vadinasi, turim iškasti duobę. 

Kurmių pora nedelsdami griebėsi šio darbo ir sparčiai 
su juo susidorojo. Bet paskui kilo ginčas: žvėrys nebesu- 
tarė, katruo galu reikėtų tą augalą diegti į žemę - dėdė 
Endrius tik per plauką išvengė malonumo būti įkastas 
galva žemyn. Mat kai kurie žvėrys jo kojas palaikė ša- 
komis, taigi, jų nuomone, pilkas, pūkais pasišiaušęs ga- 
las (jie turėjo omeny galvą) turėjo būti medžio šaknis. 
Laimė, kiti pastebėjo, kad išsišakojęs keistenybės galas 
labiau žemėtas už kitą, be to, ir plačiau skečiasi, kaip ir 
pridera šaknims. Tad galiausiai žvėrys padiegė dėdę ko- 
jomis žemyn. Kai suplūkė žemę aplinkui, jis liko įkastas 
aukščiau kelių. 


— Atrodo apgailėtinai, visai nuvytęs, - pasakė asilas. 

— Na, žinoma, juk pasodintą medį reikia palaistyti, — 
susizgribo dramblė. - Manau, galiu drąsiai tvirtinti (aiš- 
ku, nenoriu nieko užgauti), kad, ko gero, šiam darbui 
tokia nosis kaip manoji... 

— Su pastaruoju teiginiu griežtai nesutinku, — pareiš- 
kė buldogas. 

Tačiau dramblė, nieko nebepridūrusi, jau suko prie 


upės. Prisisiurbė pilną straublį vandens ir grįžo palais- 


tyti dėdės Endriaus. Sumanus žvėris šitaip nešiojo van- 

denį tol, kol ant dėdės Endriaus jo buvo išpurkšta neži- 
nia kiek, ir vargšas seniokas kiaurai permirko, čiurkšlės 
kliokė jo frako skvernais, lyg jis su visais drabužiais būtų 
išsimaudęs vonioje. Galų gale vanduo jį atgaivino. Dėdė 
Endrius atsipeikėjo iš nuoalpio. Pabudimas buvo išties 
vertas paminėti! Bet čia mes turime jį palikti apmąstyti 
pragaištingų savo poelgių (jei tik dėdei Endriui pakaks 
sveiko proto tokiems apmąstymams) ir sutelkti dėmesį į 
svarbesnius dalykus. 

Žemuogė su Digoriu ant nugaros smagia risčia bėgo 
pirmyn, kol gyvūnų keliamas sambrūzdis nutyko už 
nugaros. Aslanas ir grupelė jo išsirinktų patarėjų buvo 
jau visai nebetoli. Digoris žinojo, kad jam vargu ar dera 
brautis į tokį rimtą pasitarimą, bet tuojau paaiškėjo, kad 
to nė nereikės. Vos Aslanas ištarė žodį, dramblys, varnų 
pora ir visi kiti prasiskyrė. Digoris nuslydo nuo arklio 
nugaros ir atsidūrė akis į akį su Aslanu. Iš taip arti liūtas 
buvo dar didesnis ir dar gražesnis, dar ryškesnės aukso 
spalvos ir šiurpesnis, nei berniukui atrodė anksčiau. Di- 
goris net nedrįso pažvelgti į tas didžiules akis. 

— Maldauju... ponas liūte... Aslanai... gerbiamasis... — 
išbėrė Digoris. - Gal galėtum... gal aš galėčiau paprašy- 
ti... maldauju, gal duotum kokį stebuklingą šios šalies 
vaisių, kuris išgydytų mano mamą? 

Jis visa širdimi vylėsi, kad liūtas atsakys „taip“, bet dar 
labiau bijojo sulaukti atsakymo „ne“. Ir gerokai nustebo, 


taip ir nesulaukęs nei vieno, nei kito. 

- Šitas yra berniukas, - pranešė Aslanas, žvelgdamas 
ne į Digorį, o į savosios tarybos narius. - Berniukas, ku- 
ris tai padarė. 

„Kad tave bala, - dingtelėjo Digoriui, - ką aš pada- 
riau šįsyk?“ 

— Adomo sūnau, - kreipėsi į jį liūtas. - Naujojoje 
Narnijos šalyje slepiasi piktoji ragana. Papasakok šitiems 
geriesiems žvėrims, kaip ji čia atsidūrė. 

Digoriui prašmėžavo gal dešimt skirtingų atsakymo 
variantų, kuriuos galėjo skubomis suriesti, bet jam paka- 
ko sveiko proto suvokti, kad verčiau iškart sakyti tiesą. 

— Tai aš ją čionai atgabenau, - prislopintu balsu atsa- 
kė berniukas. 

- Kodėl? 

— Norėjau iškrapštyti ją iš savo pasaulio ir grąžinti at- 
gal į josios. Aš ir maniau, kad gabenu ją ten, kur ji gyve- 
no iki šiol. 

— O kaip galėjo nutikti, kad ji pakliuvo į tavąjį pasau- 
lį, Adomo sūnau? 

— Na... burtais. 

Liūtas tylėjo, ir Digoris išsyk suprato, kad toks atsa- 
kymas jo netenkina. 

— Tai mano dėdė, Aslanai, - ėmėsi aiškinti. - Jis pa- 
kišo mums magiškuosius žiedus ir šitaip išbloškė mus iš 
mūsų pasaulio. Na... bent jau aš būtinai turėjau iškeliau- 
ti, nes jis išsiuntė Polę pirmą. O paskui mes susitikome 
raganą tokiame mieste, jis vadinasi Čarnas, o ji tiesiog 
įsikibo į mus, kai... 

— Jūs susitikote raganą? — pertraukė Aslanas - negar- 
siai, bet balse buvo aiškiai girdėti grėsmingas urzgimas. 

— Ji pabudo, - visai nusiminęs pratarė Digoris. Ir, 
staiga baisiai išbalęs, ėmė berti toliau: - Tai yra, aš ją pa- 
žadinau. Nes norėjau sužinoti, kas atsitiks, jei užgausiu 
varpą. Polė nenorėjo. Ji niekuo dėta. Aš... aš, na, susipe- 
šiau su ja. Žinau, nederėjo šitaip elgtis. Ko gero, tasai 
užrašas po varpu buvo mane truputį apkerėjęs. 

— Tikrai? — paklausė Aslanas, vis dar prislopintu, ga- 
lugerklyje grumančiu balsu. 

— Ne, - atsakė Digoris. - Dabar jau suprantu, kad ne- 
buvau apkerėtas. Tik apsimečiau. 

Srojo gana ilga tyla. Digorio galvoje sukosi tik viena 
mintis: „Viską sugadinau. Dabar jau neliko jokios vilties 
gauti gyduolių mamai. 

Kai liūtas vėl prašneko, kreipėsi jau nebe į Digorį. 

— Taigi matot, bičiuliai, - tarė. - Naujas ir tyras pa- 
saulis, kurį sukūriau jums, dar nesulaukė nė septynių va- 
landų amžiaus, o į jį jau prasismelkė blogio jėgos - blo- 
gio, kurį pažadino ir kuriam čionai prasmukti padėjo 
štai šitas Adomo sūnus. 

Visi žvėrys, neišskiriant nė Žemuogės, sužiuro į Di- 
gorį; berniukas būtų bemeilijęs čia pat skradžiai žemę 
prasmegti. 

— Vis dėlto labai nesikrimskite, - bylojo Aslanas, vis 
dar kreipdamasis į žvėris. — Iš šito blogio užgims blogis, 


bet jis dar labai toli, o aš pasirūpinsiu, kad didžiausia 

našta užgultų mano pa4'zs pečius. O kol kas įveskime 
čia tvarką, kad dar daugelį šimtmečių šis kraštas būtų 
smagus kraštas smagiame pasaulyje. Adomo genčiai ten- 
ka atsakomybė už ištikusią bėdą - lai Adomo gentis pa- 
deda ir atitaisyti skriaudą. Prisiartinkite, judu abu. 

Pastarieji žodžiai buvo skirti Polei ir vežikui, kurie 
kaip sykis spėjo ateiti Digoriui iš paskos. Polė, žibančio- 
mis akimis, prasižiojusi, negalėjo atplėšti žvilgsnio nuo 
Aslano, bet dėl viso pikto laikėsi tvirtai įsikibusi veži- 
ko rankos. Vežikas savo ruožtu tik dirstelėjo į liūtą - ir 
nusivožė katiliuką: iki šiol niekas niekad nebuvo matęs 
jo be skrybėlės. Be katiliuko žmogus atrodė jaunesnis ir 
malonesnis, labiau panėšėjo į kaimo vyruką nei į Lon- 
dono vežiką. 

— Sūnau, - kreipėsi Aslanas į vežiką, — tave aš pažįstu 
jau labai seniai. Ar tu pažįsti mane? 

- Ale kad, regėt, ne, - atsakė vežikas. - Ar bent jau 
įprastos pažinties tarp mūsų lyg ir nėra buvę. Ale va 
nuojauta man šnibžda, jei bus man leista šitaip pasakyti, 
kur ir kaip galėjova anksčiau susitikti. 

— Na matai, - tarė liūtas. - Mane tu pažįsti geriau, nei 
tau atrodo, o ilgainiui pažinsi net ir dar geriau. Ar šitas 
kraštas tau patinka? 

— Taip, glosto akį, nieko nepasakysi. 

— Norėtum visada čia gyventi? 

— Tai kad va tokia kliautis, ponali, aš - žmogus ve- 


dęs, - atsakė vežikas. - Jei tik mano žmonelė atsidurtų 

čia, misliju, nė vienas mūsų nebesiveržtuva atgal į Lon- 
doną. Mudu abu išties - kaimo žmogeliai. 

Aslanas atmetė gauruotą galvą, pražiojo nasrus ir už- 
staugė: viena, pratisa gaida, nelabai garsiai, užtat galingu 
balsu. Vos išgirdus šitą riaumojimą, Polei širdis taip ir 
sukūlvirsčiavo. Mergaitei neliko nė menkiausios abe- 
jonės: liūtas kažin ką šaukia, o tasai, kuris tą šauksmą 
išgirs, iškart panorės prisistatyti čionai, maža to, suge- 
bės tai padaryti, nesvarbu, kiek amžių ir kiek pasaulių 
pakeliui tektų įveikti. Taigi, nors ir negalėdama atsiste- 
bėti viskuo, kas vyksta, mergaitė vis dėlto nepasijuto 
nei apstulbinta, nei priblokšta, kai tarsi iš niekur staiga 
išniro jauna moteris gero, atviro veido ir atsistojo greta 
jos. Polė išsyk suprato, kad ji - vežiko žmona, iškviesta iš 
mūsiškio pasaulio: jai perkelti neprireikė jokios magijos, 
jokių stebuklingų žiedų, ji atkeliavo sparčiai, paprastai 
ir sklandžiai, lyg grįžtantis į lizdą paukštis. Šauksmas 
jaunąją moterį, matyt, bus užklupęs vidury skalbimo: ji 
ryšėjo prikyštę, rankoves buvo atsiraitojusi iki alkūnių, 
rankos - visos muilinos. Jeigu ji būtų turėjusi laiko apsi- 
rengti šventadieniais drabužiais (jos geriausioji skrybė- 
laitė buvo papuošta dirbtinėmis vyšniomis), tikriausiai 
būtų atrodžiusi klaikiai, užtat dabar, tokia, kokia buvo, 
atrodė visai miela. 

Savaime aišku, moteris pamanė, kad tai sapnas. Kitaip 
juk būtų iškart puolusi prie vyro kamantinėti, kas nutiko 


jiems abiem. Vis dėlto, pažvelgusi į liūtą, išsyk suabejojo, 

ar tikrai sapnuojanti, bet dėl kažkokios nesuvokiamos 
priežasties pernelyg neišsigando. Ir galiausiai mandagiai 
tūptelėjo - kaimo mergaitės anais laikais dar mokėjo tai 
daryti. O paskui priėjo prie vežiko, įbruko ranką šiam į 
saują ir liko stovėti šiek tiek droviai dairydamasi. 

— Mano vaikai, - tarė Aslanas, įdėmiai žvelgdamas į 
juos abu. - Judu būsite pirmasis Narnijos karalius ir pir- 
moji karalienė. 

Vežikas tik išsižiojo apstulbęs, jo žmona nukaito. 

— Jūs valdysite visus šiuos tvarinius, pavadinsite juos 
vardais, sergėsite, kad tarp jų viešpatautų teisingumas, 
jūs ginsite juos nuo priešų, kai jų rasis. O priešų būtinai 


sulauksite, nes šiame pasaulyje jau įsiveisė blogis. 

Vežikas du ar tris sykius sunkiai nurijo seilę, tada at- 
sikrenkštė. 

— Tai kad meldžiu man atleisti, ponali, - išspaudė, — 
ir, aišku, labai tamstai dėkavoju (kaip antai ir mano 
žmonelė), bet kad aš — vyrukas ne per smarkėliausiai to- 
kiam darbui tikęs. Na, kaip sakant, tų mokslų galvon ne 
kažin kiek sudėta. 

— Sakyk, - paklausė Aslanas, - ar moki naudotis kas- 
tuvu, ar moki arti, ar moki žemėje užsiauginti maisto? 

- Širaigi taip, ponali, tokį darbą galiu padaryti, kad 
pats augau, šito buvau mokintas. 

- Ar mokėsi valdyti šiuos tvarinius dorai ir teisin- 
gai, neužmiršdamas, kad jie — ne vergai, kaip kvaili tavo 
gimtojo pasaulio žvėrys, o kalbantys gyvūnai ir laisvi 
valdiniai? 

— Tą vat jau supratau, ponali, - atsakė vežikas. - Kiek- 
vienam, kad reikės, pasistengsiu padalyti sulig teisybe. 

— Ar auklėsi savo vaikus ir vaikaičius, kad elgtųsi 
taip pat? 

— Kad padarysiu, nežinau, ale pasižadu pamėgin- 
ti. Kaip išmanysiva, taip pasistengsiva, teisybę sakau, 
Nele? 

- Ir visi tavo vaikai tau bus lygūs, ir iš visų gyvūnų 
niekas nebus mielesnis už kitą? Niekam neleisi skriausti 
kito, niekam neleisi su kitu blogai elgtis? 

- Ale vat to, ponali, niekada ir negalėjau pakęsti, va 
kas teisybė, tas teisybė. Kad pagausiu kokį šitaip darant, 
pamatys, iš kur kojos dygsta, - atsakė vežikas. 

Jis kalbėjo vis lėčiau, vis sodriau skambėjo jo balsas. 
Dabar jis šnekėjo veikiau kaip kaimo berniokas, koks 
buvo kadaise, beveik visai praradęs skubrią ir šaižią pras- 
čioko londoniečio kalbėseną. 

— O jeigu kraštą užpuls priešas (kadangi priešų būti- 
nai rasis), jei įsiplieks karas, ar būsi pirmas puolančiųjų 
gretose, ar būsi paskutinis iš tų, kurie traukiasi ? 

— Ką ir sakyti, ponali, - vežikas labai iš lėto dėliojo 
žodžius. — Šito anei vienas negalės pasakyti, pakol ne- 
pabus išbandytas. Da, žiūrėk, ims ir pasirodys, kad ne 
kažin koks iš manęs kareivis. Pliektis aneikados neteko, 
nebent tik kumščiais. Ale aš pamėginsiu, viliuos, kad pa- 
mėginsiu padaryt ką tik reikiant. 

— Vadinasi, - tarė Aslanas, - tu darysi viską, ką pri- 
valu daryti karaliui. Netrukus surengsime karūnavimo 
ceremoniją. Palaiminti būsite patys, ir jūsų vaikai, ir jūsų 
vaikaičiai; kai kurie jų bus Narnijos karaliai, kiti valdys 
Arčenlandą, ką driekiasi antai ten, anapus Pietinių kal- 
nų. Ir tu, mažoji dukrele (jis atsisuko į Polę), irgi čia vi- 
sad būsi laukiama viešnia. Ar tu atleidai berniukui už tą 
šiurkštų elgesį, kai užsipuolė tave apleistų prakeiktojo 
Čarno rūmų Atvaizdų menėje? 

— Taip, Aslanai, mes susitaikėme, - atsakė Polė. 

— Labai gerai, - pasakė Aslanas. - O dabar metas pa- 


sirūpinti pačiu berniuku. 

Žemuogės nuotykis 


igoris kaip įmanydamas tvirčiau suspaudė lūpas. 

Jautėsi nejaukiai, ir juo toliau - juo blogiau. Liko 
tik viltis, kad, nesvarbu, kas atsitiktų, jis nepaplūs ašaro- 
mis ir neiškrės kokios kvailystės. 

— Adomo sūnau, - kreipėsi į jį Aslanas, - ar tu pasi- 
rengęs atitaisyti tą skriaudą, kurią užleidai mano žaviajai 
Narnijos šaliai tą pat dieną, kai ji užgimė? 

— Na, aš nenumanau, ką galėčiau padaryti, - atsakė 
Digoris. - Karalienė štai pasipustė padus, ir... 

— Klausiau, ar tu pasirengęs, - nedavė jam užbaigti liūtas. 

— Taip, - atsakė Digoris. 

Kokią sekundę jį apniko beprotiška mintis iškelti są- 
lygą: „Taip, pasistengsiu padaryti, ką tik galėsiu, jei pa- 
žadėsi padėti mano mamai“, - bet laiku susizgribo, kad 
liūtas - ne iš tų, su kuriais valia šitaip derėtis. Bet, kai 
ištarė: „Taip“, - jis galvojo apie mamą, dar prisiminė, ko- 
kia jam buvo įsižiebusi viltis, pamatė, kad dabar ji beveik 
išblėsusi, ir įstrigo dygus kamuoliukas gerklėj, akys pa- 


sruvo ašaromis, ir jis pats nepajuto, kaip pratrūko: 

— Bet prašau... prašau... ar negalėtum... gal tu galėtum 
man duoti ką nors, kas išgydytų mamą? 

Iki šiol jis žvelgė vien tik į stambias liūto letenas, į 
aštrius kyšančius nagus, bet dabar, visiškos nevilties ap- 
imtas, pakėlė galvą ir pažvelgė tiesiai jam į akis. Ir tai, 
ką išvydo, nustebino jį taip, kaip niekas kita per visą 
gyvenimą. Mat didžiulė, gelsvai ruda žvėries galva buvo 
palenkta, snukis - prikištas prie pat berniuko veido, o 
liūto akyse (stebuklų stebuklas) žvilgėjo stambūs ašarų 
lašai. Palyginti su paties Digorio ašaromis, šios buvo to- 
kios didelės, tokios blizgančios, kad berniukui akimirką 
pasidingojo, jog liūtas, ko gero, gailisi jo mamos bene 
dar labiau nei jis pats. 

- Sūnau, sūnau, — ištarė Aslanas. - Žinau. Sielvartas 
yra didis. Bet širame krašte kol kas tai žinome tik tu ir 
aš. Tad būkime geri vienas kitam. Bet man reikia galvoti 
apie šimtus Narnijos gyvavimo metų. Ragana, kurią tu 
įleidai į šį pasaulį, sugrįš į Narniją ir vėl. Bet mes galime 
pasirūpinti, kad bent kol kas šitaip neatsitiktų. Noriu 
pasodinti Narnijoje medį, prie kurio ji nedrįstų artintis, 
tasai medis sergės Narniją nuo jos daugelį metų. Šitaip 
krašto dar lauktų ilgas ir giedras rytas, kol užslinkę pir- 
mieji debesys užtemdys saulę. Tau teks atnešti sėklą, iš 
kurios ir išauginsime tą medį. 

— Gerai, pone, - atsakė Digoris. 

Berniukas neišmanė, kaip tai reikėtų padaryti, bet 


jauste jautė: su užduotimi tikrai susidorosiąs. Liūtas gi- 

liai įkvėpė, dar žemiau nuleido galvą ir apdovanojo ber- 
niuką liūto bučiniu. Ir Digoris išsyk pajuto jį užplūdusią 
nepatirtą jėgą bei narsą. 

— Brangus sūnau, - tarė Aslanas, - pasakysiu tau, ką 
reikės daryti. Atsigręžk, pažvelk į vakarus. Sakyk, ką 
matai? 

— Matau siaubingai aukštus kalnus, Aslanai, - atsa- 
kė Digoris. - Matau upę, kriokliu garmančią nuo uolų. 
O už uolų žaliuoja aukštos kalvos, apaugusios miškais. 
Dar toliau už jų - aukšti kalnagūbriai, iš čia jie atrodo 
beveik visai juodi. Ir pagaliau labai labai toli - didžiu- 
liai, sniego kepurėmis prisidengę kalnai, visi susigrūdę 
krūvon, - visai tokie, kokios paveiksluose vaizduojamos 
Alpės. Toliau už jų nebėra nieko, vien plynas dangus. 

— Puikiai viską matai, - pagyrė liūtas. - Dabar pa- 
klausyk. Narnijos šalis baigiasi ten, kur krinta krioklio 
vandenys, taigi, kai įkopsi į uolas, atsidursi už Narnijos 
ribų, įžengsi į Vakarinius Tyrus. Turėsi keliauti per kal- 
nus, kol pasieksi žalią slėnį su tyvuliuojančiu mėlynu 
ežeru, iš visų pusių ledo kalnų apsuptą. Už ežero išvysi 
stačią žalią kalvą. Kalvos keteroje rasi sodą. O pačiame 
sodo viduryje auga medis. Nuskink to medžio obuolį ir 
parnešk man. 

— Gerai, pone, - pakartojo Digoris. Jis neįsivaizdavo, 
kaip reikės įkopti į uolas, kaip suras kelią per kalnus, ta- 
čiau nenorėjo to sakyti - pabūgo, kad gali pasirodyti, 
jog išsisukinėja. Vis dėlto pasakė štai ką: 


+ 165 + 


+ BURTININKO SŪNĖNAS + 


- Viliuosi, Aslanai, didelės skubos nėra. Man tikrai 
nepavyks nukeliauti ten ir atgal labai greitai. 

— Mažasis Adomo sūnau, tu neliksi be pagalbos, - pa- 
žadėjo Aslanas. 

Dabar jis atsisuko į arklį, kuris visą tą laiką ramučiau- 
siai stovėjo greta, tik šmaukščiodamas uodega — šitaip 
vaikė muses, - ir klausėsi pakreipęs galvą, lyg pokalbį 
jam būtų buvę sunkoka suprasti. 

- Mielasis, - kreipėsi į jį Aslanas, - ar norėtum būti 
sparnuotas Žirgas? 

Reikėjo pamacyti, kaip arklys krestelėjo karčius, kaip 
išsipūtė jo šnervės, kaip viena kanopa jis treptelėjo į 
žemę. Buvo aišku kaip dieną: būti sparnuotu žirgu jam 
dar ir kaip patiktų. Bet pasakė tiktai tiek: 

- Jei tokia tavo valia, Aslanai... jeigu tikrai kalbi rim- 
tai... tik nežinau, kodėl pasirinkai mane - nesu itin iš- 
mintingas arklys. 

— Būk sparnuotas. Būk visų skraidančių žirgų pro- 
tėvis, - suriaumojo Aslanas, jo riaumojimas supurtė 
žemę. - Dabar tavo vardas - Plunksnius. 

Arklys pasibaidė, visai taip, kaip būtų pasibaidęs 
anais senais niūriais laikais, kai dar traukdavo karie- 
taitę. Paskui sužvingo. Įtempęs kaklą ėmė gręžioti 
galvą, lyg sparvos giltų jam sprandą, ir jis norėtų pa- 
sikasyti. O paskui lygiai taip, kaip iš po žemių pra- 
sikalė žvėrys, iš Plunksniaus pečių prasikalė sparnai, 


kurie tučtuojau ėmė tįsti, užaugo didesni nei erelio, 

didesni nei gulbės, didesni net 
nei angelo bažnyčios lango vi- 
traže. Plunksnos žaižaravo 
vario atspalviu ir kaštono 
rudumu. Arklys sumosavo |||“ TŽ, 
sparnais, pašoko į orą. Iš- 
kilęs gal į septynių metrų 
aukštį viršum Aslano ir 
Digorio, jis suprunkštė, 
vėl sužvingo, pabandė 
atsispirti užpakalinė- 

mis kojomis. Galiau- 

siai apsuko aplink juos 
ratą ir nusileido dunks- 
telėdamas visomis ke- 
turiomis kanopomis 

į žemę; atrodė nustebęs ir kiek nerangus, bet 
nepaprastai patenkintas. 


— Na kaip, smagu, Plunksniau? - paklausė Aslanas. 

- Dar ir kaip smagu, Aslanai, - atsakė Plunksnius. 

— Ar tu nuneši ant nugaros šį mažąjį Adomo sūnų į 
kalnų slėnį, apie kurį kalbėjau? 

- Ką? Dabar par? Nieko nelaukęs? - subruzdo Že- 
muogė - tikriau, Plunksnius, nuo šiol jį turime vadinti 
taip. — Šaunu! Šok čionai, mažėli, tokius padarėlius kaip 
tu man ir anksčiau teko nešioti ant nugaros. Tiesa, se- 
niai seniai. Tada, kai laigiau žaliuojančiose lankose, kai 
gaudavau paragauti cukraus. 

— Apie ką kuždasi dvi Ievos dukterys? - staiga paklau- 
sė Aslanas, itin vikriai atsisukęs į Polę ir vežiko žmoną, 
kurios iš tiesų draugiškai šnekučiavosi. 

- Jei galima, norėčiau kai ką pasakyti, - atsiliepė ka- 
ralienė Helena (mat taip dabar derėjo vadinti vežiko 
žmoną Nelę). - Manau, kad mergaitė mielai keliautų 
drauge, jei tik nebus per daug vargo. 

— Ką pasakysi, Plunksniau? — pasiteiravo liūtas. 

— O, aš visai neprieštarausiu nešti ir du, jeigu tik jie 
maži, - patikino Plunksnius. - Vis dėlto tikiuosi, kad 
dramblys neužsimanys prašytis į draugiją. 

Dramblys anaiptol nepageidavo kur nors skristi, tad 
naujasis Narnijos karalius padėjo abiem vaikams užsėsti 
ant arklio: Digorį jis kilstelėjo energingai, užtat Polę už- 
sodino ant arklio nugaros švelniai ir atsargiai, lyg mer- 
gaitė būtų porcelianinė ir galėtų sudužti. 

— Anava tuodu ir sėdi, Žemuoge... ale dabar reikia sa- 


kyti - Plunksniau. Žiūrėkit, sulakstykite sėkmingai. 

— Tik nepakilk per aukštai, - įspėjo Aslanas. - Ne- 
mėgink perskrieti virš didžiųjų ledinių kalnų. Dairykis 
slėnių, žalumos, skrisk tarpukalnėmis. Paieškojęs visada 
rasi kelią. O dabar keliauk su mano palaiminimu. 

- Ak, Plunksniau! - neištvėrė Digoris; jis pasilenkė ir 
patapšnojo žvilgantį arklio kaklą. - Kaip smagu! Pole, 
įsikibk į mane ir tvirtai laikykis! 

Dar akimirka - ir visas kraštas prasmego po kojomis, 
o paskui ėmė kūlvirsčiuoti, nes Plunksnius, lyg koks per- 
augęs balandis, pirmiausia apsuko ratą ar du, tik tada lei- 
dosi tolimon kelionėn į vakarus. Pažvelgusi žemyn, Polė 
karaliaus ir karalienės išvis nebeįžiūrėjo, ir netgi pats 
Aslanas buvo virtęs ryškia oranžine žiežirba žalumos 
fone. Neilgai trukus tiesiog į veidus jau šniokštė vėjas, o 
Plunksnius ėmė tvirtai ir ritmingai plakti sparnais. 

Apačioje išsidriekė visa įvairiaspalvė Narnija, su lan- 
komis, uolienų atodangomis ir viržynais, su įvairių rūšių 
medžių guotais, o per ją visą vingiavo upės kaspinas lyg 
išpilta žvilgančio gyvsidabrio juosta. Vaikai jau įžiūrėjo 
ir kraštą anapus žemesniųjų kalvų grandinės, dunksan- 
čios šiaurėje, į dešinę nuo jų skrydžio krypties: už kalvų 
driekėsi neaprėpiami pelkėti viržynai, nuolaidžiai kylan- 
tys aukštyn iki pat horizonto. Kairėje pusėje stūksantys 
kalnai buvo gerokai aukštesni, bet tai šen, tai ten atsiver- 
davo perėjos plyšys, pro kurį galėjai užmesti akį į pieti- 
nes žemes anapus: šios atrodė apsisupusios žydra miglele 


ir labai tolimos. 

— Ten tikriausiai ir bus Arčenlandas, - spėjo Polė. 

— Taip, bet tu tik pažvelk į priekį! - atsiliepė Digoris. 

Tiesiog priešais juos kėlėsi milžiniška uolų užtvara, 
vaikams apraibo akys nuo saulės tvyksnių, kibirkščiuo- 
jančių galingo krioklio pursluose: šituo kriokliu upė, 
atplaukianti nuo pat ištakų vakarinėse aukštumose, gru- 
mėdama ir raibuliuodama garmėjo į Narniją. Jie skrido 
jau taip aukštai, kad netgi krioklio dundesys buvo gir- 
dėti kaip slopus murmėjimas - ir vis dėlto aukščio net 
dabar nepakako, kad perskristų virš uolų viršūnių. 

— Šičia teks kiek pasisukioti, — perspėjo Plunksnius. — 
Laikykitės tvirtai. 

Jis suskato laviruoti šen ir ten, su kiekvienu posūkiu 
kildamas vis aukščiau. Vis smarkiau spaudė ir šaltis, iš 
apačios, iš gana toli, atsklido erelių klyksmas. 

— Nagi, atsisuk! Pažvelk atgal! - sušuko Polė. 

Atsigręžę vaikai išvydo visą Narnijos slėnį, nusidrie- 
kusį beveik iki pat rytinio horizonto - ten, kur vos įžiū- 
rima blykčiojo jūra. Dabar jie pakilo jau taip aukštai, 
kad įžiūrėjo dantytas, žvelgiant iš tolumos, regis, visai 
mažyčių kalnų viršūnes, dygstančias už šiaurrytinių, 
viržiais apaugusių dykynių, o toli toli pietuose driekėsi 
smėlėtos plynės. 

— Kaip būtų smagu, jei kas nors galėtų mums papasa- 
koti apie visus tuos kraštus, - atsiduso Digoris. 

— Tikriausiai kol kas išvis niekur nieko nėra, - atsilie- 
pė Polė. - Niekur nėra nė gyvos dvasios ir nieko nevyks- 


ta. Juk šitas pasaulis užgimė tik šiandien. 

— Na taip, - sutiko Digoris, - bet jį anksčiau ar vėliau 
apgyvens žmonės. Kada nors jie turės ir savo istoriją. 

— Na, aš pasiutusiai džiaugiuosi, kad kol kas jokios 
istorijos jie neturi, - pareiškė Polė. - Vadinasi, niekas 
neprivers jos mokytis. Nereikės grūsti į galvą visokių 
mūšių, kalti datų ir viso kito šlamšto. 

Jie jau skrido virš uolėtų viršūnių; dar kelios minu- 
tės - ir Narnijos slėnis nugrimzdo už nugarų. Keliavo, 
vis dar nenukrypdami nuo upės vagos, virš laukinio 
krašto, dykrų, kuprotų stačiomis kalvomis, šen ten ap- 
augusių tamsiais miškais. Priešakyje dunksojo kalny- 
nas - ten kalnai buvo iš tikrųjų aukšti. Tačiau vakarop 
krypstanti saulė pliskino keliautojams tiesiai į akis, tad 
jie negalėjo gerai įžiūrėti, kas laukia priekyje. Saulė 
grimzdo vis žemiau ir žemiau, kol visas vakarinis dangus 
virto ištisine žioruojančia oranžine krosnimi, kupina ly- 
dyto aukso; galiausiai šviesulys pasislėpė už šerpetotos 
viršūnės - akinamai žėrinčio dangaus fone jos kontūras 
buvo nepaprastai aštrus, ji smygsojo iš pažiūros lėkšta, 
lyg iškirpta iš kartono. 

- Žinai, čia, aukštybėse, man ne per karšta, - pasi- 
skundė Polė. 

— O man jau maudžia sparnus, - paantrino Plunks- 
nius. - Kur pažvelgsi, niekur dar nematyti tokio slėnio 
su ežeru, kokį nupasakojo Aslanas. Ar nevertėtų mums 
nusileisti ir pasiieškoti kokios patogios vietelės nakvy- 


nei? Sįvakar kelionės tikslo nebepasieksime. 


+ 172. 


+ ŽEMUOGĖS NUOTYKIS + 


— Taip, be to, jau pats metas pagalvoti ir apie vakarie- 
nę, - sutiko Digoris. 

Plunksnius ėmė leistis vis žemiau ir žemiau. Kai pri- 
artėję prie žemės jie atsidūrė tarp kalvų, oras išsyk suši- 
lo, be to, po ilgų kelionės valandų, kai daugiau nebuvo 
ko klausytis, tik Plunksniaus sparnų plakimo, smagu 
buvo ir vėl išgirsti įprastus, jaukius garsus: upokšnio, 
plukdančio savo vandenis akmenuota vaga, gurgėjimą, 
lengvo vėjelio sūpuojamų medžių šnarėjimą. Netrukus 
keliautojus pasiekė ir sodrus, malonus saulės įšildytos 
dirvos, žolės, gėlių kvapas. Galų gale Plunksnius nutūpė. 
Digoris nusirito arkliui nuo nugaros, padėjo nusiropšti 
Polei. Abu tik džiaugėsi proga pramankštinti nutirpu- 
sias kojas. 

Jų nusileista į slėnį vidur kalnų; iš visų pusių stūkso- 
jo snieguotos, dangų remiančios viršūnės, viena jų, nu- 
tvieksta žaros gaisų, atrodė skaisčiai raudona. 

— Aš iš tiesų alkanas, — prisipažino Digoris. 

— Tai ir kirsk nieko nelaukęs, - paragino jį Plunksnius 
ir išpešė gerą kuokštą žolės. Paskui pakėlė galvą vis dar 
čiaumodamas, abipus nasrų lyg ūsai styrojo išsikišę žolės 
stiebeliai. - Nagi, judu, pirmyn. Drąsiau, nesidrovėkite. 
Žolės į valias pakaks mums visiems. 

— Bet mes nevalgome žolės, - atsiliepė Digoris. 

— Mhmm... - sumykė Plunksnius pilnais nasrais. — 
Na... hmm... tada iš tiesų nežinau, ką jums daryti. Bet 


žolė, turiu pripažinti, labai gardi. 

Polė ir Digoris tik susižvalgė suglumę. 

— Na... manau, kas nors galėjo pasirūpinti ir mūsų už- 
kandžiais, - sumurmėjo Digoris. 

— Nėmaž neabejoju: Aslanas tikrai būtų pasirūpinęs, 
jei tik būtumėte paprašę, - užtikrino Plunksnius. 

— Nejaugi negalėjo susiprasti ir nepaprašytas? — susi- 
raukė Polė. 

- Susiprasti, aišku, galėjo, - patvirtino arklys (vis dar 
maumodamas pilnais žabtais). - Tik man kažkodėl at- 
rodo, kad jis mėgsta, kai jo paprašo. 

- Tai ką, po šimts, mums dabar daryti? - susirūpino 
Digoris. 

- Aš tai tikrai nežinau, - atsakė Plunksnius. - Ne- 
bent vis dėlto paragautumėte žolės? Įsitikinsite: ji kur 
kas gardesnė, nei jums atrodo. 

— Na jau, nešnekėk kvailysčių, - suirzusi Polė trep- 
telėjo koja. - Aišku, kad žmonės žolės nevalgo. Tu irgi 
neėstum avienos žlėgtainio. 

— Dėl Dievo meilės, neminėk avienos žlėgtainių ar 
panašių dalykų, - paprašė Digoris. - Kai išgirstu, tik dar 
labiau žarna žarną ryja. 

Digoris pasiūlė Polei užsimauti žiedą ir keliauti namo 
pavalgyti; jis pats to padaryti negalėjo, mat buvo pažadė- 
jęs Aslanui keliauti tiesiai ten, kur siųstas, be to, jeigu jis 
netikėtai pasirodytų namuose, nežinia, kas ten nutiktų 
ir, žiūrėk, dar sutrukdytų grįžti. Polė tuojau pat patikino 
nieku gyvu nepaliksianti jo vieno, ir Digoris pripažino, 


kad toks jos elgesys išties labai gražus. 

- Žinai ką? — ūmai tarė Polė. - Juk aš kišenėje vis dar 
turiu maišelį irisų, keletas bus užsilikę. Vis geriau negu 
nieko. 

— Žinoma, geriau, - pradžiugo Digoris. - Tik atsar- 
giai kišk ranką į kišenę, žiūrėk, neprisiliesk žiedo. 

"Tai padaryti buvo ne taip paprasta, bet galiausiai pa- 
vyko. Iškrapštytas iš kišenės popierinis maišelis buvo vi- 
sas sumaigytas ir lipnus, tad teko veikiau laupyti maišelį 
nuo irisų, nei traukti irisus iš maišelio. Kai kurie suaugu- 
sieji (patys žinote, kiek triukšmo jie kartais sukelia dėl 
tokių dalykų) būtų veikiau atsigulę be vakarienės, nei 
knebinėję ir valgę tokius irisus. Iš viso vaikai surado de- 
vynis tąsiukus. Ir čia Digoriui į galvą šovė puiki mintis: 
irisus pasidalyti, suvalgyti po keturis, o devintąjį verčiau 
įterpti į žemę, mar, pasak jo, „jeigu jau gatvės žibinto 
stulpas prigijo ir išaugo į žibinto medį, kodėl negalėtų 
išdygti irisas ir išaugti į irisų medį ? Kaip tarę, taip pa- 
darė: išrausė dirvoje duobutę ir pasodino tąsiuką. Kitus 
čia pat sudorojo, stengdamiesi čiulpti taip ilgai, kaip tik 
įmanoma. Vis dėlto užkandis buvo labai jau menkas, 
netgi įskaitant prikibusį popierių, kurio niekaip nepa- 
vyko nukrapštyti. 

Plunksnius, sočiai pavakarieniavęs, atsigulė. Vaikai 
susėdo abipus jo, prisiglaudė prie šilto jo kūno, o kai jis, 
išskleidęs sparnus, juos užklojo, jie pasijuto netgi visai 
jaukiai. Danguje žiebėsi ryškios ir jaunos to naujo pa- 


saulio žvaigždės, o jie kalbėjosi apie viską: ir kaip Digo- 

ris vylėsi gausiąs ką nors, kas padėtų mamai, bet, užuot 
sulaukęs pagalbos, buvęs išsiųstas su šia užduotimi. Jie 
pasikartojo visus ženklus, pagal kuriuos reikėjo atpa- 
žinti ieškomą vietą: ežeras mėlynais vandenimis, kalva 
ir sodas jos viršūnėje. Netrukus balsai ėmė cilti, juos jau 
po truputų lenkė miegas, bet Polė staiga atsisėdo visiškai 
budri ir šnipštelėjo: 

— Cit! 

Visi trys įtempė ausis ir įsiklausė. 

— Turbūt tik vėjas sušnarino medžių lapus, - galiau- 
siai pratarė Digoris. 

— Kažko abejoju, - paprieštaravo Plunksnius. - Pala! 
Štai ir vėl. Prisiekiu Aslanu, čia tikrai kažko esama. 

Rimtai sunerimęs arklys atsikėlė, sukeldamas nema- 
žą bruzdesį; vaikai jau buvo pašokę ant kojų. Plunks- 
nius nurisnojo šen ir ten, triukšmingai uosdamas orą ir 


šnarpšdamas. Vaikai sėlino ant pirštų galiukų, dirsčioda- 

mi už kiekvieno medžio, už kiekvieno krūmo. Tai čia, tai 
ten jiems pasidingodavo, kad mato kažką šmėžuojant, o 
Polė sykį visiškai tvirtai pareiškė mačiusi aukštą tamsų 
pavidalą, sparčiai be garso tolstantį vakarų kryptimi. Ta- 
čiau jie taip nieko ir nepričiupo; galiausiai Plunksnius 
vėl atsigulė, o vaikai ir vėl įsijaukino (ar yra toks žodis?) 
po jo sparnais. Ir abu iškart sumigo. Plunksnius nemigo, 
dar ilgai jo ausys krusčiojo tamsoje, o oda protarpiais 
sutrūkčiodavo, lyg ant jo būtų nutūpusi sparva. Bet ga- 


liausiai užmigo ir jis. 

abusk, Digori, pabusk, Plunksniau, - suskardėjo 
I. Polės balsas. - Žiūrėkite, ogi iš tikrųjų išaugo irisų 
medis! Be to, rytas tiesiog nuostabus. 

Dar aukštai nepakilusios ryto saulės šviesa sroveno 
per mišką, žolės stiebeliai linko nupilkę nuo rasos, sida- 
bru blykčiojo voratinkliai. Visai šalia augo nelabai dide- 
lis, maždaug sulig obelimi, medelis neįtikėtinai tamsia 
mediena. Jo lapai buvo balzgani, tarytum popieriniai, 
šiek tiek primenantys žolyną, vadinamą darželine bliz- 
ge; medžio šakos sviro nuo vaisių: nedidukų, rudų, pa- 
žiūrėti panašių į datules. 

- Šaunumėlis! — pradžiugo Digoris. - Bet pirmiausia 
lekiu murktelėti į vandenį. 

Jis tekinas nubėgo per žiedais apsipylusių krūmų ša- 
bakštyną prie upės. Ar jums kada teko maudytis kal- 
nų upėje, kur seklūs užutėkiai, srovenančioje per sau- 
lės nutviekstame dugne blyksinčius rausvus, melsvus, 
geltonus akmenėlius? Malonumas, prilygstantis mau- 


dynėms jūroje, galbūt net jas pranokstantis. Savaime 

aišku, Digoriui teko vilktis drabužius ant šlapio kūno, 
bet pasipliuškenti vis tiek vertėjo. Kai jis sugrįžo, mau- 
dytis patraukė Polė - ar bent jau taip tvirtino; mes, 
aišku, žinome, kad plaukikė ji - visai nekokia, bet kar- 
tais geriau per daug neklausinėti. Apsilankė prie upės ir 
Plunksnius, bet jis tik pastovėjo įsibridęs srovėje, pasi- 
lenkęs į valias atsigėrė, tada krestelėjo karčius ir kelissyk 
sužvengė. 

Polė ir Digoris kibo raškyti irisų medžio vaisių. Šie 
buvo nepaprastai gardūs, tik ne visai irisai: viena — 
minkštesni, o antra - sultingi, žodžiu, tikri vaisiai, tik 
irisų skonio. Plunksnius irgi sočiai papusryčiavo; jis pa- 
ragavo sunokusio iriso ir įvertino skonį, bet nutarė, kad 
šią ryto valandą žolė jam - dar gardžiau. Paskui vaikai, 
nors ir ne be vargo, užsiropštė jam ant nugaros, ir visi 
trys vėl leidosi į kelią. 

Skristi buvo netgi dar smagiau nei vakar: visi jautėsi 
žvalūs ir pailsėję, be to, ką tik patekėjusi ryto saulė švie- 
tė į nugarą, o kai šviesa nepliskina tiesiai į akis, viskas, 
savaime aišku, atrodo kur kas gražiau. Kelionė buvo ne- 
prilygstama. Aplinkui juos, kiek akys aprėpė, snieguo- 
tas viršūnes dangun kėlė kalnai. Žemai žemai apačioje 
likę kloniai tviskėjo sodria žaluma, kalnų upokšniai, 
šniokščiantys iš ledynų žemyn į didžiąją upę, žaižaravo 
vaiskiu mėlynumu - atsidūręs aukštybėse beveik galėjai 
pamanyti, kad skrendi virš išbarstytų brangenybių. Vai- 
kai nebūtų prieštaravę, jei ši kelionės dalis būtų trukusi 

ilgėliau. Bet netrukus visi jau uodė orą ir kamantinėjo 
vieni kitus: 

— Kas tai galėtų būti? 

— Nieko neužuodi? 

— Iš kur tas kvapas? 

Ma iš kažkur priešais juos plaukė dieviškas aromatas, 
šiltas, auksinis, lyg būtų iškart užkvipę visi nuostabiausi 
pasaulio žiedai ir vaisiai. 

— Kažkas kvepia štai ten, aname slėnyje, kur tyvuliuo- 
ja ežeras, - spėjo Plunksnius. 

— Taip, iš tikrųjų, - sutiko Digoris. — Jūs tik pažvelki- 
te! Už ežero stūkso ir žalia kalva. O ežero vanduo toks 
neįtikėtinai žydras. 

— Veikiausiai čia mums ir reikėjo patekti, - nutarė 
visi trys. 

Plunksnius plačiais ratais ėmė leistis. Juos supančios 
ledinės viršūnės kilo vis aukštyn. Sulig kiekviena akimir- 
ka iš apačios smelkėsi vis šiltesnis, vis saldesniu kvapu 
persisunkęs oras, toks gaivus, kad akys kone sruvo ašaro- 
mis. Plunksnius jau sklendė nejudindamas plačiai išskės- 
tų sparnų, kanopomis grabaliodamas žemės paviršiaus. 
Žaliuojanti kalva stačiais šlaitais sparčiai lėkė artyn. Dar 
akimirka — ir sparnuotasis arklys kiek nevikriai šlumš- 
telėjo ant šlaito. Vaikai nuriedėjo nuo jo nugaros, bet 
dribtelėję į šiltą švelnią žolę nė kiek neužsigavo ir tuojau 
pat pašoko, truputį pridusę. 

Jų nusileista ne pačioje viršūnėje - reikėjo nueiti dar 


gal ketvirtadalį kelio aukštyn. Nieko nelaukę ir suskato 

kopti. (Tiesą sakant, nemanau, kad Plunksniui būtų pa- 
vykę, jei nebūtų turėjęs sparnų, kuriais protarpiais tek- 
davo plastelėti, kad išlaikytų pusiausvyrą.) Visą kalvos 
keterą žiedu juosė aukšta žaliuojančios velėnos tvora. 
Kitapus jos augo medžiai. Jų šakos sviro per sieną, o len- 
gvo vėjelio plazdenami lapai mirguliavo ne tik žaliais, 
bet ir melsvais, ir sidabriniais atspalviais. Kai užkopė į 
pačią viršūnę, keliautojams dar teko apeiti beveik aplink 
visą žaliąją sieną, kol galiausiai aptiko vartus: aukšti gry- 


no aukso vartai tiesiai į rytus buvo tvirtai užšauti. 

Manau, iki pat tos akimirkos Plunksnius ir Polė net 
neabejojo lydėsią Digorį iki pat galo. Bet dabar jiems 
taip nebeatrodė. Šitokio nuošalaus, ne prašalaičiams 
skirto sodo nė vienas dar nebuvo regėjęs. Plika akimi 
buvo matyti: aptvertoji teritorija skirta toli gražu ne 
kiekvienam praciviui. Tik paskutinis kvailys ryžtųsi kel- 
ti ten koją — arba tas, kuris atvyko su ypatinga užduoti- 
mi. Digoris išsyk suvokė, kad bendražygiai nei norės, nei 
galės jį lydėti. Prie vartų jis patraukė vienas. 

Kai priėjo visai arti, įžvelgė žodžius, sidabro raidėmis 


įrašytus auksinėje plokštėje. Štai ką jie bylojo: 


Tik pro vartus auksinius valia įeiti tau, 
Raškyki vaisių tu kitiems arba išvis neliesk. 
Mai tas, kurs lips per tvorą vagiliaut, 


Gaus sielvartą drauge su geiduliu širdies. 


— Raškyki vaisių tu kitiems, - pats sau pratarė Digo- 
ris. - Ką gi, tai aš ir darysiu. Tikriausiai tai reiškia, kad 
man pačiam nevalia jų nė paragauti. Ką reiškia tas pa- 
skutinės eilutės pamokslavimas - neįsivaizduoju... Tik 
pro vartus auksinius valia įeiti tau... Įdomu, kam šautų 
į galvą lipti per tvorą, jei yra vartai? Tik kaip juos ati- 
daryti? 

Berniukas uždėjo delną ant sąvaros, ir vartai išsyk at- 
sivėrė vidinėn pusėn, be menkiausio cyptelėjimo pasisu- 


kę ant vyrių. 

Dabar, kai jis jau galėjo pažvelgti vidun, sodas atro- 
dė dar uždaresnis. Digoris žengė pirmyn oriai, kone 
iškilmingai, įdėmiai dairydamasis. Siena apsuptame 
sode viešpatavo neįtikėtina ramybė. Prislopintas, vos 
girdimas buvo netgi fontanėlio, trykštančio beveik 
pačiame sodo viduryje, čiurlenimas. Digorį apgaubė 
malonūs kvapai. Čia jis jautėsi laimingas, bet nusiteikė 
labai rimtai. 

Digoris iš karto susigaudė, kuris iš sodo medžių yra 
tas, jam reikalingasis: viena, jis augo pačiame viduryje, o 
antra — visas buvo aplipęs didžiuliais sidabriniais obuo- 
liais, kurie švytėjo patys, į visas puses taškydami atšvai- 
tus, krintančius netgi ten, kur neprasismelkdavo saulės 
šviesa. Digoris nužingsniavo tiesiai prie obels, nusiskynė 
obuolį ir įsidėjo į švarkelio kišenę. Tačiau neiškentė jo 
neapžiūrėjęs ir nepauostęs. 

Visai be reikalo. Vos pažvelgus, vos pauosčius, ber- 
niuką užgriuvo nepakeliamas alkis ir troškulys, jis jautė 
neištversiąs, jeigu neatsikąs to vaisiaus. Skubiai įsimetė 
pagundą į kišenę, tačiau ant medžio šakų sirpo dar bega- 
lė obuolių. Nejaugi tikrai nevalia nusiskinti dar vieno? 
Šiaip ar taip, galvojo Digoris, tasai įrašas ant sodo var- 
tų - galbūt visai ne priesakas. Galbūt - tik patarimas, o 
kam rūpi patarimai? Galų gale, net jeigu tai įsakymas, 
argi kas pasakys, kad jis nepakluso, jei suvalgys vieną 
obuolį? Šiaip ar taip, priesako dalį „raškyki vaisių ki- 
tiems“ jis jau įvykdė. 

Karštligiškai svarstydamas Digoris lyg visai nejučia pa- 
kėlė galvą ir pro šakas pažvelgė į medžio viršūnę. O ten, 
tiesiog jam virš galvos, atsitūpęs ant šakelės snūduriavo 
nuostabus paukštis. Sakau „snūduriavo“, nes paukštis 
pažiūrėti atrodė miegąs, nors iš tikrųjų — ne visai. Viena 
jo akis buvo pravira - vos per siaurutį plyšiuką. Paukštis 
buvo stambesnis už erelį, ryškiai mėlyna krūtine, skais- 
čiai raudonu kuodu karūnuota galva, violetine uodega. 

— "Tai tik dar vienas įrodymas, - kalbėjo Digoris vė- 
liau, pasakodamas apie visa tai kitiems, - kad pakliuvus 
į tokias užkerėtas vietas atsargumas niekada gėdos neda- 
ro. Niekada nežinai, kas ir kada tave stebi. 

Vis dėlto aš manau, kad sau Digoris obuolio nebūtų 
skynęs jokiu atveju. Anais laikais, man regis, tokius prie- 
sakus kaip „Nevok“ berniukams įkaldavo į galvą geriau 
negu mūsų dienomis. Tačiau niekada negali būti tikras. 

Digoris jau buvo beapsigręžiąs ir beeinąs atgal prie 
vartų, bet ūmai sustojo dar kartą apsidairyti. Ir net 
krūptelėjo persigandęs. Sode jis buvo ne vienas. Vos per 
kelis žingsnius nuo jo išdygo ne kas kitas - ragana. Ji 
kaip sykis numetė šalin graužtuką obuolio, kurį ką tik 
buvo suvalgiusi. Obuolio sultys, gerokai tamsesnės, nei 
galėjai pamanyti, paliko kraupią dėmę aplink jos burną. 
Digoris išsyk įspėjo, kad ragana, matyt, bus persiropštu- 
si per tvorą. Netikėtai jam dingtelėjo, kad ana paskuti- 
nė eilutė, kur kalbama, kad gali gauti, ko širdis trokšta, 


o drauge - ir sielvartą, galbūt ne tokia jau beprasmė, 

kaip jam pasirodė iš pradžių. Mat ragana dabar atrodė 
dar stipresnė, dar išdidesnė nei anksčiau ir net savotiškai 
triumfuojanti, tačiau jos veidas buvo mirtinai išblyškęs, 
baltesnis už druską. 

Visa tai Digorio galvoje šmėkštelėjo per vieną se- 
kundę, paskui jis apsisuko ant kulno ir kiek įkirsdamas 
nukūrė vartų link; ragana neatsilikdama sekė iš paskos. 
Vos berniukas išpuolė pro vartus, šie užsitrenkė jam pri- 
durmui — patys, bet nepastūmėti. Tad Digoriui pavyko 
atsiplėšti, bet ne kažin kiek. Jis skuto atgal pas bendra- 
žygius, visa gerkle rėkdamas: 

- Šok Plunksniui ant nugaros, Pole, greičiau! Plunks- 
niau, kylam! 

Ragana jau spėjo persiropšti - ar veikiau peršokti — 
per tvorą ir lipo jam ant kulnų. 

— Stok ir nejudėk! - sušuko Digoris atsigręždamas į 
ją. - Kitaip mes tučtuojau išnyksime! Nesiartink nė per 
žingsnį! 

— Kvailas vaikiščias, — atsiliepė ragana. — Ir kurių galų 
sprunki nuo manęs? Tikrai nelinkiu tau pikta. Jei dabar 
pat nesustosi ir nepaklausysi, ką turiu tau pasakyti, nie- 
kad ir nesužinosi kai ko, kas padėtų tau būti laimingam 
visą gyvenimą. 

— Labai ačiū, aš visai nenoriu to išgirsti, - atsakė Di- 
goris. Nors iš tiesų norėjo. 

- Žinau, į kokį žygį išsiruošei, - kalbėjo ragana. - Mat 


aš vakar vakare slapsčiausi miške greta jūsų ir girdėjau vis- 

ką, ką šnekėjotės, ką tarėtės. Tu antai tame sode nusisky- 
nei vaisių. Štai jis, tavo kišenėje. Ir tu ketini pargabenti jį 
liūtui - net neparagavęs! Kad js suvalgytų, kad jis pasi- 
naudotų! Ak tu mulki naivuoli! Ar bent nutuoki, koks 
tatai vaisius? Aš tau pasakysiu. Tai - jaunystės obuolys, 
gyvybės obuolys! Žinau tai, nes ragavau pati — aš suval- 
giau obuolį, ir jau dabar jaučiu savyje tokius pokyčius, 
kurie nepalieka vietos abejonei: aš niekad nepasensiu, 
niekada nemirsiu. Suvalgyk jį, berneli, suvalgyk obuolį; 
tada mudu abu gyvensime per amžius ir būsime viso šio 
pasaulio karalius ir karalienė - mudu drauge valdysime 
šį pasaulį, arba tavąjį, jei panorėsi tenai sugrįžti. 

— Na jau ne, dėkui, - atsakė Digoris. - Kažkaip nela- 
bai norėčiau gyventi amžinai, gyventi, kai išmirs visi, ką 
pažinojau. Jau verčiau nugyvensiu paprasto žmogaus gy- 
venimą, o kai ateis laikas - numirsiu ir pateksiu į Rojų. 

— O kaipgi tavo motina, kurią tu sakaisi šitaip karštai 
mylįs? 

— Ojji kuo dėta? — nesusigaudė Digoris. 

— Negi nesupranti, mulki, kad vienas vienintelis šito 
obuolio kąsnis ją išgydytų? Obuolys - tavo kišenėje. Be 
mūsų, čia nieko nėra, liūtas — toli. Pasirelkęs savo magiją 
gali tučtuojau grįžti į savąjį pasaulį. Jau po minutės galė- 
tum atsidurti prie motinos lovos ir paduoti jai obuolį. Dar 
penkios minutės - ir pamatytum, kaip švelnus raudonis 
vėl nudažo blyškius jos skruostus. Ji pasakytų tau, kad 
slūgsta skausmas. Netrukus pasakytų, kad grįžta ir jėgos. 

O paskui ramiai užmigtų — tik pagalvok apie tai, kelios 
valandos saldaus, kieto miego, be jokių skausmų, be jokių 
vaistų! O kitą dieną visi tik ir šnekėtų apie stebuklingą 
pagijimą. Netrukus ji ir visai pasveiktų. Laimė sugrįžtų į 
jūsų namus. Ir tu vėl gyventum taip, kaip visi vaikai. 

— Ak! - išsprūdo Digoriui - suskaudo, lyg jam kas 
būtų šėręs. Berniukas prispaudė delną prie kaktos. Tik 
dabar jis suvokė, kokia baisi jam veriasi būtinybė rinktis. 

— Ką tavo labui yra nuveikęs liūtas, kad sutinki tapti jo 
vergu? - neatlyžo ragana. - Ir kuo jis tau padės, kai grįši 
į savąjį pasaulį? O ką pasakytų tavo motina, jei sužino- 
tų, kad tu galėjai numalšinti jos skausmą, galėjai grąžinti 
gyvenimą, galėjai išvaduoti nuo širdgėlos tėvą — galėjai, 
bet savo valia to nepadarei, verčiau sutikai pabūti lauki- 
nio žvėries pasiuntinuku svetimame pasaulyje, kuris tau 
net neturėtų rūpėti? 

— Aš... na, nemanau, kad jis - laukinis žvėris, - ištarė 
Digoris, jam kažkodėl perdžiūvo gerklė. - Jis... na, neži- 
nau... 

— Vadinasi, jis - dar blogiau nei laukinis žvėris, - ne- 
gailestingai rėžė ragana. - Pats pagalvok, ką jis tau jau 
padarė - juk tapai beširdis. Štai kokiais jis paverčia tuos, 
kurie jam paklūsta. Tu, žiaurus bernioke, nepažįstantis 
gailesčio! Verčiau leisi motinai mirti, užuot... 

— Nagi, užsičiaupk, - visai nusiminęs sumurmėjo Di- 
goris vis dar perdžiūvusia gerkle. - Negi manai, kad ne- 


suprantu? Bet aš... aš pažadėjau... 

— Ak taip, bet juk pats nežinojai, ką žadi. O čia niekas 
negali sukliudyti tau pasielgti, kaip nori. 

— Pačiai mamai, - Digoris sunkiai vėlė žodžius, - tai 
visai nepatiktų... ji visada reikalaudavo, baisiai griežtai... 
pažadėjai — ištesėk... vogti — nevalia... na, ir panašiai. Ji 
pati... jei būtų čia... neleistų man taip pasielgti, be jokių 
kalbų. 

— Bet ji apie tai nesužinos, - ragana kalbėjo lyg me- 
dum tepdama, net nepamanytum, kad būtybė šitokiu 
nuožmiu veidu gali taip saldžiai, taip meiliai kalbėti. — 
Tu jai nepasakysi, kaip ir iš kur gavai tą obuolį. Nesuži- 
nos ir tavo tėvas. Niekam tavo pasaulyje nereikia žinoti, 
kas čia atsitiko. Tiesą sakant, nebūtina grąžinti namo ir 
tos mergaitės. 

Tai ir buvo lemtinga raganos klaida. Savaime aišku, 
Digoris žinojo, kad Polė su savo žiedu gali išsprukti iš 
čia taip pat lengvai, kaip jis - su savuoju. Tačiau ragana, 
akivaizdu, to nežinojo. Siūlymas palikti Polę likimo valiai 
buvo toks niekingas, kad ir visa kita, ko prišnekėjo ragana, 
Digoriui ūmai pasirodė tuščia ir neteisinga. Kad ir koks 
buvo nusiminęs, galvoje staiga praskaidrėjo ir Digoris at- 
sakė jau nebe perdžiūvusia gerkle, bet garsiai ir aiškiai: 

— Klausyk, norėčiau sužinoti štai ką: kodėl /2x taip 
maga kištis? Kodėl ž2u staiga taip parūpo 72220 mama? 
Kokios naudos tikiesi išpešti? Koks išvis tavo reikalas ? 

— Šaunuolis, Digori, — sušnypštė Polė tiesiai jam į 


ausį. - Greičiau! Nešdinamės tučtuojau! 

Į patį pokalbį mergaitė nesiryžo kištis — na, supranta- 
te, ne jos mama gulėjo mirties patale. 

— Pirmyn! - tarstelėjo Digoris, užrito Polę Plunksniui 
ant nugaros ir pats kaip įmanydamas sparčiau užsiropštė 
iš paskos. Arklys nedelsdamas išskleidė sparnus. 

- Ir nešdinkitės sau, kvailiai, - riktelėjo ragana jiems 
pavymui. - Prisimink mane, berniuk, kai pats, senas ir 
sukriošęs, gulėsi mirties patale, tada ir prisimink, kaip 
pats atsisakei galimybės gyventi amžinai jaunas! Šito- 
kios progos antrą kartą niekas nebepasiūlys. 

Raiti ant sparnuoto žirgo vaikai buvo jau taip aukštai, 
kad raganos balsas vos girdėjosi. Tiesa, ji pati irgi negai- 
šo laiko lydėdama juos akimis; vaikai dar pamatė, kaip ji 
nedelsdama patraukė šlaitu žemyn šiaurės kryptimi. 

Tą rytą jie iškeliavo labai anksti, o sode ilgai netruko, 
tad abu: ir Plunksnius, ir Polė - užtikrino Digorį kelio- 
nėje per daug nenuvargsią ir iki sutemų pasieksią Narni- 
ją. Kol skrido atgal, Digoris nepratarė nė žodžio, o abu 
bendražygiai nesiryžo jo kalbinti. Berniukas buvo labai 
nusiminęs, vis dar negalėjo nuspręsti, ar tikrai pasielgęs 
teisingai; vis dėlto, kai tik prisimindavo žibančias ašaras 
Aslano akyse, abejonės bent tam kartui išsisklaidydavo. 

Ištisą dieną Plunksnius mosavo nepavargstančiais 
sparnais. Jie skriejo į rytus - kelią jiems rodė vingiuojan- 
tis upės kaspinas - per kalnus ir miškais apaugusias kal- 
vas, iki didžiojo krioklio, o tada - žemyn, vis žemiau ir 


žemiau, ten, kur ošė milžinės uolos šešėlio užkloti Nar- 


+ 190 - 


+ NETIKĖTAS SUSITIKIMAS + 


nijos miškai. Ir pagaliau, kai dangų už nugaros nudažė 
saulėlydžio žaros raudonis, jie išvydo upės pakrantę ir 
susirinkusią ten įvairiausių padarų minią. Tuojau pat vi- 
dur jų įžiūrėjo ir Aslaną. Plunksnius nusklendė žemyn, 
išskėtė visas keturias kojas, suglaudė sparnus ir, dunks- 
telėjęs kanopomis į žemę, dar kelis žingsnius pabėgėjo 
risčia. Tada sustojo. Vaikai nulipo žemėn. Digoris matė, 
kaip žvėrys, nykštukai, satyrai, nimfos ir kiti - visi atšli- 
jo į kairę ir į dešinę, prasiskyrė ir leido jam praeiti. Ber- 
niukas priėjo prie Aslano, padavė jam obuolį ir tarė: 


— Atnešiau obuolį, kurio prašei, pone. 

erai padirbėjai, - suriaumojo Aslanas, net su- 

drebėjo žemė. Ir Digoris suprato, kad šią žinią 
išgirdo visi Narnijos gyventojai, kad legenda apie tai 
šiame naujajame pasaulyje sklis iš tėvo sūnui dar dau- 
gelį šimtmečių, galbūt - per amžius. Vis dėlto pavojus 
išpuikti jam negrėsė, apie tokį dalyką Aslano akivaizdoje 
berniukas net nepagalvojo. Šįsyk jis jau galėjo pažvelgti 
liūtui tiesiai į akis. Kažkur išnyko visi rūpesčiai, Digoris 
jautėsi visiškai patenkintas. 

— Puikiai padirbėjai, Adomo sūnau, - pakartojo liū- 
tas. - Dėl šito vaisiaus tu kentei alkį ir troškulį, dėl jo 
praliejai ašaras. Jokia kita ranka, tiktai tavoji, dabar turė- 
tų pasėti sėklą, iš kurios išaugs medis, saugosiąs Narniją. 
Mesk obuolį upės pakrantėn, ten, kur žemė minkšta. 

Digoris padarė, ką lieptas. Visi žiūrėjo užgniaužę kva- 
pą, buvo taip tylu, kad puikiausiai girdėjosi, kaip obuo- 
lys šleptelėjo į paupio dumblą. 

— Gerai numetei, - pagyrė Aslanas.- O dabar su- 
rengsime Narnijos karaliaus Franko ir karalienės Hele- 


nos karūnavimo ceremoniją. 

Vaikai tik dabar pastebėjo, kad šiuodu irgi yra Čia. 
Apsirengę keistai, bet prabangiai: abu su puošniomis, 
laisvomis mantijomis, plazdančiomis nuo pat pečių ir 
su tokiais ilgais šleifais, kad karaliaus apdaro kraštą teko 
prilaikyti keturiems jam už nugaros išsirikiavusiems 
nykštukams, o karalienės - keturioms upės nimfoms. 
Nei vieno, nei kito galva nebuvo pridengta, tik Helena 
paleido plaukus ir išsyk tapo gražesnė. Jie iš tiesų gero- 
kai skyrėsi nuo buvusio vežiko ir jo žmonos, bet išvaiz- 
dos pasikeitimą labiausiai lėmė ne šukuosena ir net ne 
drabužiai. Kitokia buvo veido išraiška, ypač - karaliaus. 
Išnyko visa tai, ko jis buvo prisigraibstęs, kol dirbo Lon- 
dono vežiku: suktumas, klasta, kivirėnumas, užtat leng- 
vai galėjai įžvelgti visada jam būdingus geraširdiškumą 
bei drąsą. Galbūt prie tokių permainų lalbiausiai prisi- 
dėjo šito jauno pasaulio oras, o gal pokalbis su Aslanu, o 
gal ir viena, ir kita. 

— Kaip kažin ką, - sušnibždėjo Plunksnius Polei. — 
Mano senasis šeimininkas pasikeitė beveik tiek pat, kiek 
ir aš! Tu tik pažvelk, dabar jis - tikras valdovas! 

— Teisybė, tik nustok dūgzti man į ausį, - atsiliepė 
Polė. - Kutena. 

— O dabar, - paliepė Aslanas, - kas nors iš jūsų iš- 
ardykite tą šabakštynų raizginį, kurį patys ir surentėte. 
Žiūrėsime, ką ten surasime. 

Digoris tik dabar pastebėjo keturis greta vienas kito 


augančius medžius: jų šakos buvo suraišiotos, perpintos 

vytelėmis, trumpiau tariant, sukurpta kažkas panašaus 
į narvą. Dramblių pora kibo į darbą straubliais, keli 
nykštukai - kirvukais, ir statinys tiesiog bežiūrint buvo 
išardytas. Šabakštyno ertmėje buvo trejetas dalykų. Vie- 
nas - dar nedidelis medžio ūglis, iš pažiūros - auksinis. 
Antras - panašus medelis, tik šitas, regis, - iš sidabro. 
Užtat trečias buvo visai sugniužęs, nusiminęs padaras 
purvinais drabužiais; jis susikūprinęs sėdėjo ant žemės 
tarp abiejų medelių. 

— O, kad tave bala! — išsprūdo Digoriui. — Juk tai 
dėdė Endrius! 

Norėdami paaiškinti šį netikėtą radinį, turėsime grįžti 
šiek tiek atgalios. Kaip prisimenate, žvėrys mėgino dėdę 
Endrių įterpti į žemę ir palaistyti. Gausiai liejamas van- 
deniu, dėdė Endrius atsipeikėjo — ir įsitikino esąs per- 
mirkęs iki siūlo galo, maža to, įkastas iki pusės šlaunų 
į žemę (sparčiai virstančią pažliugusiu dumblu) ir dar 
apsuptas tokios gausybės laukinių žvėrių, kokia jam 
nė baisiausiame sapne nesisapnavo. Tikriausiai never- 
ta stebėtis, kad vargšas dėdė pratrūko klykti ir staugti. 
Vis dėlto aimanos išėjo jam į gera: dabar jau visi (net 
ir tapyras) patikėjo, kad šitas padaras — iš tikrųjų gyvas. 
Tad žvėrys jį vėl iškasė (dėdės kelnės jau atrodė išties 
apverktinos). Kai buvo išvaduotos kojos, jis dar bandė 
pasipustyti padus, bet visos pastangos nuėjo vėjais, kai 
dramblio straublys apsivijo juosmenį. Visi vieningai nu- 


tarė, kad šitą padarą būtina kur nors įkurdinti ir saugiai 

laikyti tol, kol Aslanas suras laiko ateiti jo pasižiūrėti ir 
pasakys, ką su juo daryti. Tad žvėrys surentė aplink jį 
kažką panašaus į narvą ar bučių. O paskui suskato temp- 
ti jam maisto — visko, kas tik atėjo į galvą. 

Asilas pririnko visą krūvą dagių ir įmetė į narvą, bet 
dėdė Endrius šiomis vaišėmis, regis, nesusidomėjo. Vo- 
veraitės paleido ištisą krušą riešutų, bet dėdė tik dangs- 
tėsi galvą ir stengėsi išvengti smūgių. Keletas paukščių 
vis skraidė šen ir ten, uoliai mėtydami jam kirminus. 
Bet gerumu visus pranoko lokys. Pavakariais jis apti- 
ko laukinių bičių lizdą, bet, užuot surijęs medų pats 


(ką būtų tikrai mielai padaręs), šis garbus žvėris atne- 

šė dėdei Endriui. Bet iš gerų jo norų išėjo bene pati 
graudžiausia nesėkmė. Lokys įmetė lipnų gniužulą per 
narvo viršų ir, nelaimei, pataikė tiesiai dėdei Endriui į 
veidą (ne visos bitės buvo žuvusios). Lokys, kuris visai 
nebūtų prieštaravęs, jei jam kas būtų paleidęs medaus 
korį, kad ir tiesiai į snukį, niekaip neįstengė suprasti, 
kodėl dėdė Endrius šoko atatupstas, paslydo ir klestelė- 
jo ant užpakalio. Tokia jau buvo jo laimė: įsėdo tiesiai 
į dagių kupetą. 

- Šiaip ar taip, - pareiškė tapyras, — to padaro gerkle 
turėjo nuslinkti užtektinai medaus, kad nenusibaigtų 
badu. 

Žvėrims ėmė visai patikti tas keistas gyvūnėlis, jie net 
tikėjosi, kad Aslanas leis jiems ir toliau jį laikyti. Protin- 
gesnieji jau neabejojo: kai kurie garsai, sprūstantys jam 
iš burnos, macyt, turi kokią nors prasmę. Kadangi garsus 
jis leido be paliovos, žvėrys praminė jį Gerkliūgu. 

Vis dėlto galiausiai teko jį ir palikti ten nakčiai. Asla- 
nas visą dieną buvo užsiėmęs - vardijo nurodymus 
naujiesiems karaliui ir karalienei, taip pat dirbo kitus 
svarbius darbus, - tad tiesiog nesurado laiko pasirūpinti 
„vargšeliu Gerkliūgu“. Tiesa, badu galuotis dėdei En- 
driui neteko: iš riešutų, kriaušių, obuolių, bananų, ku- 
rių jam nešykštėdami primėtė žvėrys, išėjo visai nebloga 
vakarienė, bet tvirtinti, kad naktį jis praleido jaukiai ir 
maloniai, būtų tikrai neteisinga. 


- Iškrapštykite tą padarą iš ten, - paliepė Aslanas. 

Vienas dramblių straubliu iškėlė dėdę Endrių iš tank- 
mės ir paguldė prie liūto kojų. Tačiau dėdė buvo perne- 
lyg įsibauginęs, kad ryžtųsi bent krustelėti. 

— Aslanai, būk malonus, - ėmė prašyti Polė, - ar ne- 
galėtum ko nors pasakyti, kad... na, kad išsklaidytum jo 
baimę? O paskui gal tartum ir dar ką nors, kad jis jau 
niekad nebegalėtų čionai sugrįžti? 

— Manai, jis dar kada nors panorės sugrįžti? - paklau- 
sė Aslanas. 

— Klausyk, Aslanai, - tarė Polė, - jis gali atsiųsti čio- 
nai ką nors kitą. Buvo taip sužavėtas, kai žibinto strypas 
išaugo į žibinto medį... Jam tai nepaprastai patiko, ir jis 
mano... 

— Tai, ką jis mano, - didelė kvailystė, vaike, - paaiš- 
kino Aslanas. - Šis naujasis pasaulis kunkuliuoja gyvy- 
be, nes giesmė, kuria jį prikėliau gyventi, vis dar tvyro 
ore, vis dar virpina žemę. Bet taip bus vos kelias dienas. 
Tikrai ne ilgiau. Bet aš negaliu to pasakyti šitam senam 
nusidėjėliui, negaliu jo ir paguosti - dėl savo paties 
kaltės jis tiesiog negirdi mano balso. Jeigu mėginčiau 
ką nors jam sakyti, jis išgirstų tik urzgimą ir riaumo- 
jimą. Ak, Adomo sūnūs, kaip išradingai jūs sugebate 
apsisaugoti nuo visko, kas galėtų jums praversti! Vis 
dėlto kai ką jam duosiu - šią vienintelę mano dovaną 
jis sugebės priimti. 

Jis liūdnokai nuleido gauruotą galvą ir kvėptelėjo 
burtininkui į siaubo perkreiptą veidą. 

— Miegok, - ištarė. - Miegok ir atsiribosi nuo visų tų 
kančių, kurias pats sau ir užleidai. 

Dėdė Endrius išsyk suglebo, užsimerkė ir ėmė kvė- 
puoti giliai, ramiai. 

— Nuneškite jį kur į šalį ir paguldykite, - paliepė 
Aslanas. - Nagi, nykštukai, dabar - jūsų eilė! Parodyki- 
te savo meistrystę — ar jūs tikrai tokie geri kalviai, kuo 
plačiai garsėjate? Žiūrėsime, kaip jums pavyks nukalti 
dvi karūnas: savo karaliui ir karalienei. 

Visa nykštukų knibždėlynė tučtuojau nuskubėjo prie 
Auksinio medžio. Nuskabė lapus, aplaužė ir šakas - ap- 
sisuko taip greitai, kad nebūtum spėjęs nė mirktelėti. 
Tik dabar vaikai pastebėjo, kad medis ne atrodė auksi- 
nis, o iš tiesų buvo iš tikro, minkšto aukso. Išdygo jis, 
savaime suprantama, iš tų pusės sovereno monetų, ku- 
rios išriedėjo iš kišenių dėdei Endriui, kai žvėrys mėgi- 
no pastatyti jį ant galvos; ir sidabrinis medis išaugo iš 
puskronių. Lyg iš po žemių nykštukai ištraukė viską, ko 
reikėjo: glėbį sausų žabų malkoms, nediduką priekalą, 
keletą kūjų, replių, dumples. Dar akimirka (regis, nykš- 
tukai išties mėgo savo darbą!) ugnis jau liepsnojo, jau 
ūžavo dumplės, težo, lydėsi auksas, taukšėjo kūjai. Du 
kurmiai, kuriuos Aslanas kiek ankstėliau buvo pasiuntęs 
rausti žemės (šią veiklą kurmiai mėgo labiausiai), prie 
nykštukų kojų supylė kaugę brangiųjų akmenų. Sušmė- 
žavo mitrūs darbininkų pirštai, ir netrukus ėmė ryškėti 


dviejų karūnų formos - ne bjaurūs ir sunkūs gremėzdai, 

įprasti mūsų laikų Europoje, o lengvutės ir dailios aps- 
kritos karūnėlės, tokios, kokias iš tiesų malonu nešioti ir 
kokios puošia žmogų. Karaliaus karūna buvo nusagstyta 
rubinais, karalienės - smaragdais. 

Kai nukaltas karūnas kalviai atvėsino upėje, Aslanas 
paliepė Frankui su Helena klauptis priešais jį ir uždėjo 
karūnas ant galvų. Ir tuomet tarė: 

— Kelkitės, Narnijos karaliau ir karaliene, daugybės 
būsimųjų Narnijos ir Arčenlando salų karalių tėve ir 
motina. Būkite teisingi, gailestingi ir narsūs. Tegul jus 
lydi palaima. 

Visi, kas gyvas, pratrūko valiuoti — ar kleketuoti, žvin- 
gauti, mūkti, trimituoti ar plakti sparnais, o karališkoji 
pora stovėjo tokia iškilmingai ori ir kiek susidrovėjusi, 
bet drovumas juos tik dar labiau taurino. Digoris vis dar 
džiugiai šūkčiojo, kai jam prie pat ausies sugrumėjo so- 


drus Aslano balsas: 

— Pažvelk! 

Visa minia sutartinai atsigręžė — ir visi garsiai atsikvė- 
pė iš nuostabos ir susižavėjimo. Mat visai netoliese išvy- 
do medį, tiesiantį šakas jau viršum galvų = medį, kurio 
dar visai neseniai čia nebuvo. Išaugo jis tylut tylutėliai, 
bet sparčiai, kaip sparčiai kyla stiebu vėliava, suskubo, 
kol visi buvo sutelkę dėmesį į karūnavimo ceremoniją. 
Atrodė, kad išsikerojusios šakos skleidžia šviesą, užuot 
metusios šešėlį, o iš po kiekvieno lapo tarsi žvaigždės 
dirsčiojo sidabro obuoliai. Tačiau atsikvėpti visus paaki- 
no ne tiek reginys, kiek nuostabus medžio skleidžiamas 
kvapas. Gerą laiko tarpsnį neįmanoma buvo net pagal- 
voti apie ką nors kita. 

— Adomo sūnau, - prakalbo Aslanas, - tu puikiai 
pasėjai sėklą. O jums visiems, Narnijos gyventojai, te- 
būnie tai svarbiausia užduotis - saugoti ir puoselėti šitą 
medį, nes jis - jūsų skydas. Ragana, kurią jums minėjau, 
paspruko į pasaulio šiaurę; ten ji gyvens, ten stiprės, 
teikdama savo pragaištingą magiją. Bet, kol vešės šitas 
medis, ji nė kojos neįkels į Narniją. Nedrįs net per šim- 
tą mylių prisiartinti prie medžio, nes jo kvapas, kursai 
jums reiškia džiugesį, gyvybę ir sveikatą, jai yra mirtis, 
siaubas, neviltis. 

Visi kuo rimčiausiai sužiuro į medį, o Aslanas staiga 
atgręžė galvą, į visas puses pažerdamas spiečius auksinių 


kailio atšvaitų, ir įsmeigė savo didžiules akis į vaikus. 

— Kas nutiko, vaikai? - paklausė, mat užklupo juos 
kuždantis ir baksnojant vienas kitą. 

— Eee... na, Aslanai... pone, - sulemeno Digoris ūmai 
išrausdamas. - Visai pamiršau pasakyti. Ragana jau su- 
valgė vieną obuolį - tokį par, iš kokio išaugo šitas medis. 

Iš tiesų jis pasakė toli gražu ne viską, ką galvojo, bet 
už jį tai padarė Polė. (Digoris visuomet labiau nei ji bai- 
mindavosi apsikvailinti.) 

— Tad mes ir pamanėme, Aslanai, - tarė ji, - kad bus 
įsivėlusi klaida. Juk negali taip būti, kad ji nepakęstų 
šitų obuolių kvapo. 

— O kodėl tu taip manai, Ievos dukra? - paklausė liūtas. 

— Na, ji juk suvalgė obuolį. 

— Vaike, - tarė Aslanas, - kaip tik todėl visi kiti dabar 
ir kelia jai tokį siaubą. Šitaip ir atsitinka tiems, kurie ski- 
na ir valgo vaisius netinkamu metu, ne taip, kaip derėtų. 
Vaisius gali būti kuo puikiausias, bet jie paskui nebegali 
jo pakęsti. 

— Dabar suprantu, - pradžiugo Polė. - Vadinasi, jei- 
gu ji pasičiupo ir suvalgė obuolį, kurio jai nevalia buvo 
liesti, obuolio galia jai nesuveiks? Obuolys nesuteiks jai 
nei amžino gyvenimo, nei jaunystės ir viso kito? 

— Deja, - palingavo galvą Aslanas. -— Ji gaus viską, ką 
obuolys gali duoti. Tokie dalykai visada suveikia taip, 
kaip jiems skirta. Jai atiteko tai, ko troško jos širdis: da- 
bar ji kupina neišsemiamos galios ir niekada nebesulauks 


dienų galo, ji - tarytum deivė. Tačiau begalinis gyveni- 

mas tam, kurio širdis juoda, yra begalinė kančios dienų 
virtinė — ir ji ilgai netruks tuo įsitikinti. Visi gauna tai, 
ko geidžia, tik ne visi džiaugiasi išsipildžiusiais norais. 

— Aš... aš ir pats vos nesusigundžiau atsikąsti obuo- 
lio, - prisipažino Digoris. - Ar man... 

- Žinoma, tas pat būtų buvę ir tau, vaike, - patikino 
Aslanas. - Vaisius suveikia visada, privalo suveikti, bet 
neatneša laimės tam, kursai nusiskina jį vos įsigeidęs. Jei 
kuris iš Narnijos gyventojų savavališkai būtų pavogęs 
obuolį ir įterpęs čia jo sėklą, kad išaugusi obelis sergė- 
tų Narniją, medis išaugtų ir sergėtų Narniją. Bet kartu 
paverstų šią šalį stipria ir negailestinga imperija, tokia, 
koks buvo Čarnas, o ne puoselėtų džiugų ir gerą kraštą, 
kokį siekiu sukurti aš. Ragana gundė tave padaryti ir dar 
kai ką, sūnau, ar ne tiesą sakau? 

— Taip, Aslanai. Ji norėjo, kad pargabenčiau obuolį 
namo, mamai. 

— Suprask, tuomet obuolys ją būtų išgydęs, bet anaip- 
tol ne jos pačios ir ne tavo džiaugsmui. Būtų atėjusi tokia 
diena, kai abu jūs, ir tu, ir ji, būtumėt atsigręžę į praeitį 
ir pasigailėję, kad toji liga nenuvarė jos į kapus. 

Į tai Digoris jau nieko neįstengė atsakyti - jį smaugė 
ašaros, nes užgeso paskutinė vilties kibirkštėlė išgelbėti 
mamai gyvybę; bet jis suprato, kad liūtas žino, ką šneka: 
žino, kas gali atsitikti, žino, kad esama ir baisesnių da- 
lykų net už netektį tos, kurią taip myli. Tačiau Aslanas 
prašneko vėl, šįsyk - beveik pakuždomis: 

— Taip, vaike, taip ir 6žty atsitikę, jei būtumei davęs jai 
suvalgyti vogtą obuolį. Bet dabar taip nebeatsitiks. Mat 
tai, ką aš tau dovanoju, neš jums tik džiaugsmą. Tavo 
pasaulyje amžino gyvenimo obuolys nesuteiks, bet ligo- 
nę - išgydys. Eik. Nuskink mamai šio medžio obuolį. 

Kokią sekundę Digoris beveik nesuvokė, ką išgirdęs. 
Visas pasaulis ūmai išsivertė išvirkščias, apsivertė žemyn 
galva. O paskui, lyg sapnuodamas, it nesavomis kojo- 
mis jis nuėjo prie obels; karalius ir karalienė skatino jį 
džiugiais šūksniais, smagiai triukšmavo ir visi susirinkę 
Narnijos gyventojai. Digoris nuskynė obuolį, įsidėjo į 
kišenę. Tada sugrįžo pas Aslaną. 

— Prašau...- ištarė, — gal mes jau galime keliauti namo? 

Jam visai išgaravo iš galvos, kad reikėtų padėkoti, bet vi- 
sas buvo kupinas tokio dėkingumo, jog Aslanas suprato. 

Cia baigiasi ši istorija ir 
prasideda visos kitos 

ai aš su jumis, jums nereikia jokių žiedų, - pasi- 
-K Aslano balsas. 

Vaikai tik sumirksėjo ir apsidairė. Jų ir vėl atsidurta 
Girioje tarp Pasaulių; žolėje gulėjo vis dar kietai įmigęs 
dėdė Endrius, o Aslanas tupėjo greta. 

— Eime, - kalbėjo liūtas. - Jums ir iš tikrųjų metas 
namo. Bet, kol dar neiškeliavote, turiu kai ką jums pa- 
rodyti. Du dalykus: tai bus įspėjimas ir priesakas. Štai, 
vaikai, pažvelkite. 
lėtu dugnu, įšilusį, sausutėlį. 

— Kai buvote čia praėjusį kartą, - paaiškino Asla- 
nas, - duburyje tyvuliavo vanduo - tai buvo ežerėlis, 
į kurį įšokę išnirote pasaulyje, kur mirštanti saulė liejo 
spindulius ant Čarno griuvėsių. Dabar ežerėlio nebėra. 
Anas pasaulis išnyko lyg niekad nebuvęs. Tebūnie tai 
perspėjimas Adomo ir Ievos palikuonims. 

— Taip, Aslanai, - atsakė abu. Bet Polė tuojau pridūrė: 

- Vis dėlto mūsiškis pasaulis nė iš tolo nėra toks blo- 
gas, koks buvo anas, tiesa, Aslanai? 

— Dar ne, Ievos dukra, - atsakė liūtas. - Dar ne. Bet 
juo toliau, juo labiau į jį panašėja. Niekas negali užti- 
krinti, kad tarp žmonių neužgims piktavalis, kad jis ne- 
atkapstys paslapties, tokios pat šiurpios kaip Pragaištin- 
gas Žodis, ir pasitelkęs ją nesunaikins visko, kas gyva. 
Jau greitai, netgi labai greitai, anksčiau, nei judu susen- 
site, didžiose jūsų pasaulio tautose valdžią užgrobs tiro- 
nai, kuriems teisingumas, džiaugsmas ir gailestingumas 
bus tokie pat tušti žodžiai kaip ir imperatorei Džadisei. 
Tad tegul jūsų pasaulis pasisergsti. Toks yra mano per- 
spėjimas. O dabar - priesakas. Kai tik galėsite, kaip įma- 
nydami skubiau, paimkite iš šito savo dėdės visus magiš- 
kuosius žiedus ir užkaskite, kad daugiau niekas negalėtų 
jais pasinaudoti. 

Kai liūtas taip kalbėjo, abu vaikai žiūrėjo į jį. Ir staiga 
(nei vienas, nei kitas taip ir nesuprato, kaip tai atsitiko) 
visa liūto galva tarytum virto siūbuojančio aukso jūra, 
kurios sūpuojami juodu plūduriavo; juos užliejo neap- 
sakoma galia ir nuostabus gerumas: užliejo, persmelkė, 
įsiskverbė vidun - jausmas buvo toks galingas, jog ūmai 
jiems ėmė rodytis, kad iki šiol išvis nebuvo nei laimingi, 
nei išmintingi, nei kilnūs, galbūt išvis negyveno, nebu- 
vo pabudę. Tos akimirkos prisiminimas liko jiems visam 
gyvenimui, tad vėliau, jei tik kada tekdavo liūdėti, bai- 


mintis ar supykti, jiems vėl sugrįždavo tas auksinis ge- 

rumas, jie žinodavo, kad jis niekur neišnyko, kad tebėra 
kažkur visai čia pat, galbūt už artimiausio kampo ar už 
kažkurių durų — ir to pakakdavo, kad širdies gilumoje 
įsižiebtų tvirtas įsitikinimas: viskas bus gerai. Dar mi- 
nutė - ir visi trys (dėdė Endrius jau buvo pabudęs) vėl 
garmėjo į Londono triukšmą ir šutrą, ir nosį riečiančius 
kvapus. 

Jie dribtelėjo ant šaligatvio priešais laukujas Keterlių 
namų duris; čia ničniekas nebuvo pasikeitę, jei neminė- 
sime, kad pradingo ragana, arklys ir vežikas. Savo vietoje 
tebestypsojo gatvės žibintas, kuriam stigo vieno strypo, 
mėtėsi ir sudaužytos dviratės karietaitės nuolaužos, vis 
dar grūdosi minia. Žmonės rėkaliojo vieni per kitus, kai 
kurie spietėsi prie susmukusio policininko kalbėdami: 

- Jis jau atsigauna. 

Arba: 

— Kaip jautiesi, seni? 

Arba: 

— Tuojau prisistatys greitoji pagalba. 

„O, kad tave plynios! - pagalvojo Digoris. - Panašu, 
kad per visą nuotykingą kelionę mes nesugaišome nė 
minutės!“ 

Dauguma žmonių blaškėsi į šalis, karštligiškai ieško- 
dami Džadisės bei arklio. Vaikų niekas net nepastebė- 
jo, mat niekas nematė, kaip jie išnyko, nematė ir kaip 
sugrįžo. Dėdę Endrių išvis buvo sunkoka atpažinti su 


purvinais suglamžytais drabužiais ir medumi ištepliotu 

veidu. Laimė, laukujos namų durys buvo atviros, o ant 
slenksčio įsitaisiusi visą šurmulį stebėjo kambarinė (tai 
bent dienelė nuskilo mergužėlei!), taigi vaikai sėkmin- 
gai įstūmė dėdę Endrių vidun anksčiau, nei kas nors su- 
sizgribo ko nors paklausti. 

Dėdė Endrius protekine puolė laiptais aukštyn, ir vai- 
kai jau pabūgo, kad jis skubinasi į palėpę slėpti likusių 
žiedų. Tiktai be reikalo baiminosi. Dėdė Endrius skubi- 
nosi prie spintos, kurioje laikė butelaitį; jis akimoju išny- 
ko savo kambaryje ir užsirakino iš vidaus. Kai pagaliau 
iš ten išlindo (tai atsitiko gana greitai), vilkėjo chalatą ir 
nukulniavo tiesiai į vonios kambarį. 

— Gal tu galėtum surinkti kitus žiedus, Pole? - papra- 
šė Digoris. - Norėčiau tuojau pat eiti pas mamą. 

— Gerai. Paskui pasimatysim, - atsakė Polė ir užbildė- 
jo palėpės laiptais viršun. 

Pridusęs Digoris luktelėjo valandžiukę, kol atgavo 
kvapą, o tada be garso įtykino į mamos kambarį. Ji gulė- 
jo lovoje taip, kaip gulinčią jis daugybę kartų buvo ma- 
tęs: apkamšyta pagalvėmis, tokiu sukritusiu, tokiu blyš- 
kiu veidu, kad vos pažvelgus į jį akyse tvenkėsi ašaros. 
Digoris ištraukė iš kišenės Gyvybės Obuolį. 

Lygiai kaip ragana Džadisė, atsidūrusi mūsų pasau- 
lyje, persimainė, taip pasikeitė ir vaisius iš kalnų sodo. 
Miegamajame, savaime suprantama, buvo visokiausių 
spalvotų dalykų: marga lovatiesė, sienų apmušalai, pro 


langą srūvanti saulės šviesa, dailūs, blyškiai žydri mamos 

marškiniai. Tačiau tą akimirką, kai Digoris ištraukė iš 
kišenės obuolį, visa tai kažin kaip keistai nublanko, visos 
spalvos tarytum išblėso. Net ir saulės šviesa, tartum apsi- 
blausė, aptemo. Tik obuolio švytėjimas taškė atspindžius 
ant lubų. Į nieką kita nevertėjo net žiūrėti - į nieką kitą 
ir norėdamas negalėjai sutelkti žvilgsnio. Kambarį išsyk 
užtvindė Jaunystės Obuolio kvapas, lyg būtų prasivėręs 
langelis tiesiai į Rojų. 

- Ak, brangusis, kaip miela, - ištarė Digorio mama. 

- Juk suvalgysi jį, tiesa? Prašau, - atsiliepė Digoris. 

- Nežinau, ką pasakytų gydytojas, - pratarė ji. — 
Bet, žinai... man beveik atrodo, kad jį tikrai galėčiau 


suvalgyti. 

Digoris nulupo obuolį, supjaustė griežinėliais ir po 
vieną davė jai. Vos nurijusi paskutinį kąsnį, mama nu- 
sišypsojo, jos galva nugrimzdo į pagalvę, ir ji užmigo: 
ramiu, saldžiu miegu - jai neprireikė tų šlykščių vaistų, 
kurių, kaip Digoris gerai žinojo, ji baisiausiai nemėgo. 
Berniukui neliko abejonių: dabar net jos veidas atrodė 
truputį kitaip. Jis pasilenkė, labai švelniai palietė lūpo- 
mis jos skruostą ir ant pirštų galiukų ištykino iš kam- 
bario, o širdis krūtinėje spurdėjo it padūkusi. Obuolio 
graužtuką Digoris išsinešė. Paskui visą tą dieną, kai tik 
apsidairydavo, kai tik įsitikindavo, kokie paprasti, visiš- 
kai nestebuklingi daiktai jį supa, Digoris nebedrįsdavo 
nieko viltis, - bet tuojau prisimindavo Aslano akis, ir 
viltis vėl įsižiebdavo. 

Tą paų vakarą Digoris užkasė graužtuką sode už 
namo. 

Kai kitą rytą, kaip ir kasdien, apsilankė gydytojas, 
Digoris persisvėrė per laiptų turėklus ir ištempė ausis. 
Išgirdo, kaip išeidamas gydytojas pasakė jį išlydinčiai 
tetai Letei: 

— Panele Keterli, aš jau daugybę metų gydau žmones, 
bet šitokio neįprasto atvejo nepasitaikė nė karto. Tai... 
tai tarsi koks stebuklas. Jumis dėtas, berniukui kol kas 
nieko nesakyčiau - kam be reikalo žadinti viltį, kuri gali 
būti apgaulinga? Bet, mano nuomone... - Čia gydytojas 
taip pritildė balsą, kad Digoriui daugiau nieko nebepa- 
vyko išgirsti. 

Tą pat pavakarę jis išėjo į sodą ir sušvilpė sutartą slap- 
tą signalą Polei (vakar mergaitei nepasisekė ištrūkti). 

— Na kaip? - virš tvoros išniro Polės galva. - Noriu 
paklausti, kaip jaučiasi tavo mama? 

— Manau... man atrodo, kad viskas bus gerai, - atsa- 
kė Digoris. - Bet, jei neprieštarauji, kol kas nenorėčiau 
apie tai kalbėti. O kur žiedai? Paėmei? 

— Taip, turiu visus, - atsakė Polė. - Nesirūpink, vis- 
kas gerai. Žiūrėk, aš su pirštinėmis. Gal iš karto juos ir 
užkaskime. 

- Taip ir padarykime. Aš pasiženklinau tą vietą, kur 
vakar užkasiau obuolio graužtuką. 

Polė persirito per sieną, ir abu patraukė ten, kur Di- 
goris užkasė obuolio sėkliukes. Bet, kaip vaikai tuojau 
įsitikino, ženklinti vietos nė nereikėjo. Per naktį kažkas 
ten spėjo išdygti. Tiesa, ūglis netįso tiesiog bežiūrint, 
kaip kad naujieji Narnijos medžiai, bet geras jo galas jau 
kyšojo iš žemės. Vaikai atsinešė kastuvą ir stropiai paka- 
sė aplink medelį visus magiškuosius žiedus, taip pat ir 
savuosius. 

Praslinkus maždaug savaitei, išsisklaidė paskutinės 
abejonės: Digorio mama tikrai sveiko. Po dviejų savaičių 
ji jau galėjo išeiti pasėdėti į sodą. O po mėnesio persi- 
mainė visi namai. Teta Letė nėrėsi iš kailio, kad tik įtiktų 
Digorio mamai: atidarė visus langus, atitraukė sunkias, 
sudulkėjusias užuolaidas, kad į kambarius patektų dau- 


giau šviesos, visur stovėjo pamerktos gėlės, ant stalo ar- 

sirasdavo gardesnių valgių, iškviestas derintojas sutvarkė 
senąjį pianiną, ir mama prisiminė pomėgį dainuoti, be 
to, ji taip užsižaisdavo su Digoriu ir Pole, kad teta Letė 
neištvėrusi mestelėdavo: 

- Žinai, ką tau pasakysiu, Meibele? Iš šito trejeto di- 
džiausias kūdikis - tu. 

Kai žmogų užpuola bėdos, kurį laiką viskas einasi tik 
blogyn ir blogyn. Bet kai viskas ima tvarkytis, žiūrėk, 
darosi vis geriau ir geriau. Praslinko gal šešios tokio ma- 
lonaus gyvenimo savaitės, ir tuomet šeima sulaukė ilgo 
laiško iš Indijos, iš tėčio - su nuostabiomis naujienomis. 
Numirė garbaus amžiaus senelio brolis, ponas Kerkas, o 
tai reiškė, kad tėtis staiga praturtėjo. Tad nieko nelauk- 
damas ketino išeiti į atsargą ir visiems laikams grįžti iš 
Indijos namo. Tad dabar sodyba kaime - Digoris buvo 
apie ją prisiklausęs tiek ir tiek, bet nė karto nematęs savo 
akimis - bus jų namai: didžiulis gyvenamasis namas, kur 
galima aptikti šarvų, arklidės, šunidė, upė, parkas, oranže- 
rija, vynuogių šiltnamis, miškai ir už jų stūksantys kalnai. 
Digoriui nuojauta primygtinai kuždėjo, kad nuo šiol visi 
jie gyvens ilgai ir laimingai - tikriausiai tą nujaučiate ir 
jūs. Bet, ko gero, norėtumėte sužinoti dar porą dalykėlių. 

Polė ir Digoris liko artimi draugai; beveik per kiekvie- 
nas atostogas mergaitė važiuodavo pasisvečiuoti į gra- 
žiuosius namus kaime; ten ji išmoko jodinėti ir plaukti, 
ir melžti karvę, ir kepti duoną, ir kopti į kalnus. 

Žvėrys Narnijoje gyveno taikiai ir linksmai; nei raga- 
na, nei koks kitas priešas dar daugelį šimtmečių nekėlė 

ten kojos ir nesudrumstė malonaus krašto ramybės. Ka- 
ralius Frankas ir karalienė Helena su vaikais laimingai 
gyveno Narnijoje, antrasis jų sūnus tapo Arčenlando 
karaliumi. Vaikinai tuokėsi su nimfomis, merginos iš- 
tekėdavo už girių ir upės dievų. Žibintas, kurį, pati to 
nežinodama, pasodino ragana, dieną naktį švietė ant 
savo stulpo Narnijos miške, tad gyventojai apylinkę taip 
ir vadino: Žibinto Plyne. Kai po daugelio metų, vieną 
snieguotą naktį, į Narniją pakliuvo kita mūsų pasaulio 
mergaitė, ji rado žibintą vis dar šviečiantį. Beje, tas įvy- 
kis tiesiogiai susijęs su visais nuotykiais, apie kuriuos 
jums ką tik papasakojau. 

Štai kaip viskas įvyko. Ūglis, išdygęs iš obuolio sėkliu- 
kių, kurias Digoris užkasė sode už namo, išaugo į gra- 
žią obelį. Tiesa, mūsų pasaulio dirvoje, toli nuo Aslano 
balso skambesio, toli nuo šviežio Narnijos oro, medis 
nenokino tokių obuolių, kurie būtų išgydę mirštančią 
moterį, kaip kad buvo išgydyta Digorio mama, bet jo 
vedami vaisiai buvo puikesni už visus Anglijos obuolius, 
be to, neįtikėtinai gardūs, nors ir nestebuklingi. Vis dėl- 
to savo šerdyje, savo syvuose (jei galima taip pasakyti), 
medis niekada nepamiršo ano, Narnijoje pasodinto, 
medžio, iš kurio vaisiaus išaugo. Kartais obels šakos im- 
davo nepaaiškinamai siūbuoti, nors oras būdavo visiš- 
kai bevėjis. Spėju, kad šitaip nutikdavo tada, kai vėtra 
kildavo Narnijoje - tuomet drebėdavo ir Anglijoje au- 
gantis medis, nes smarkus pietvakarių vėjas lankstydavo 


ir purtydavo Narnijos obelį. Vis dėlto vėliau paaiškėjo, 

kad magijos obels medienoje būta. Kai Digoris buvo 
jau pusamžis vyriškis (jis tapo garsiu žmogumi, labai iš- 
silavinusiu profesoriumi ir garsiu keliautoju) ir senasis 
Keterlių namas priklausė jam, visą pietinę Anglijos dalį 
nusiaubė baisi audra, kuri išvertė ir obelį. Digoriui šir- 
dis neleido sukapoti jos malkoms, tad iš jos medienos jis 
pagamino spintą, kurią pasistatė kaimo namuose. Tiesa, 
jis pats apie magiškąsias spintos savybes taip niekad ir 
nesužinojo, bet jas aptiko kai kas kitas. Tada ir prasidėjo 
kelionės iš mūsų pasaulio į Narniją ir atgal - apie jas, jei 
norėsite, galėsite paskaityti kitose knygose. 

Kai Digoris su tėvais išsikraustė gyventi į kaimo so- 
dybą, drauge jie pasiėmė ir dėdę Endrių. Štai ką pa- 
sakė Digorio tėtis: „Turime sergėti senioką, kad vėl 
neįklampotų į kokią bėdą, be to, ligi šiol jis visą laiką 
karksojo vargšei tetai Letei ant sprando - šitaip ne- 
teisinga“ Dėdė Endrius iki pat savo dienų galo nebe- 
bandė kišti nagų prie jokios magijos. Gautą pamoką jis 
išmoko ir susenęs tapo daug malonesnis nei anksčiau, 
nebe toks užkietėjęs savanaudis. Vis dėlto jis mėgdavo 
vienas pats priiminėti svečius biliardinėje ir pasakoti 
jiems istorijas apie paslaptingą, karališkos kilmės sve- 
timšalę damą, kurią kadaise vežiojęs po Londoną. „Tai 
buvo tikras nelabasis, ne dama, - sakydavo jis. — Ir vis 
dėlto tai buvo pašėlusiai graži moteris, mielas pone, 

